
1848/9 în Ţara Bârsei 


Contra Sachsenland-ului ! 
de G. Bogdan-Duică 


În manuscriptul nr. 1059 al Academiei române, fi- 
lele 305, 306 și 307 se află un act original, înzestrat 
cu 18 peceți și cu multele iscălituri ce se vor ceti mai 
la vale, toate din Ţara Bârsei. 

Este un protest contra Sachsenland-ului. 

Din 4/16 Octomvrie 1849! 

Protestul descopere ideile politice ale Românilor din 
Braşov şi din Bârsă; iscăliturile ne arată pe agenții acelor 
idei; feliurite indicii descoper şi stări culturale, care le 
voiu indica prin câteva note. 


SACRATISSIMĂ MAIESTATE! 


Noi romanii din Districtul Braşovului repetăm înaintea Înăl- 
țatului nostru Împărat petițiunea, pe care trimișii şi împuteriții 
noștri după a nostră dorință au aşternuto Maiestăţei sala în 25. 
Fevruariă a. c. precum şi celelalte cereri făcute cătră Sacratissima 
Maiestate la 12 Martie, 18 şi 30 Iulie ale acestui anu, 

Cătră acestea întemeiaţi pe principiul Egalităţei Naţiunilor 
protestăm cu totă solenitatea: 

1., Încontra formărei unei Țări săsești (:Sachsenland:) în 
Fundul regii, în care romanii sînt cei mai vechi locuitori şi cu 
mult mai „numeroşi decît Sassii, precum au şi arătată Deputaţii 
nostri prin hărtia dată Ministeriului Maiestăţei sale în 23 Martie 
a. c. Numirea de „Sachsenland“ în acestă pămîntă restornă din 
fundamentă principiul de Egalitatea Naţiuniloră, pe carea se basază 

totă Constituțiunea Imperiului, și calcă în picire şi Ş 29. din 
Constituţiune, prin care se asecură proprietatea fiecăruia: căci stînd 
numirea de ară săsească, noi numai putemii fi proprietari ca 
romani, prin urmare nisă amenință şi Naţionalitatea, pe care to- 
tuși pe temeiul $. 5 al Constituţiunei avemi toti dreptulă a nio 
asecura și a nio apăra. Dreptă aceea ceremi ca romănimea în- 
treagă din Fundul regiă pe temeiul principiului de egalitate să se 
scoată de sub Jurisdicţiunea şi supremaţia săsească. 

2.) Protestămiă încontra formărei de Districte maghiare în 
părţile, unde romanii se află întru o maioritate cu totul precum- 
pănitore. Asemenea protestămu şi încontra supunerei la Jurisdic- 
țiunea săsească a comunităților romaneşti, care nici odată m'ati 
fost supuse aceleiași, şi numai acumi vorii Sassii săle ocupe. 

3.) Protestămu încontra orînduirei de Comisari şi alți func- 
ționari din aceia, carii s'ai compromisi cu rebelii, mai virtosi că 
şi $. 9. din Instrucţiunile Esselenţiei sale Domnului Guvernatorii 
îi dechiară de nevrednici de a mai ocupa posturi, şi ceremii ca 
să se aleagă la posturi numai de aceia, carii aă rămasă pururea 
neclătiți în credința cătră Împăratulii şi ai dat şi probe în faptă 
despre credința loră, şi mai virtosii de aceia, carii luptânduse ati 
susținutii causa Monarhiei chiar sub Guberniul maghiară de şi ei 
mai înainte nu vori fi fosti în deregătorii: Căci apărândi ei 
causa Monarhiei chiar sub Guberniul maghiară au dovedită destul 
a lori hărnicie. 

Afară de aceste ceremiu: 

a) Ca şi acum la organisarea provisoriă, care pote să fie 
temeiuli organisărei definitive Maiestatea sa să se îndure a denumi 
un organii stătătorii cel puţin din trei individui, prin care Națiunea 
romană să stea în reporți nemijlocit cu Gubernatorul civilă și 
militară, şi cu Comisariul Împărătesc în Sibiiu, că neavînd acestia 
cunoştinţa Naţiunei romane şi a necazuriloră e', pelîngă totă bună- 
voința nui potă face dreptate dupăcum ne învaţă esperiința de 
acum, spre acest scopu împuterimui pe trimişii nostri la Tronul 
Maiestăţei sale, ca să facă cunoscuți pe acei bărbaţi, cari nie poti 
apăra interesele naţionale pelîngă Gubernatorul "Țărei şi Comisariulii 
Împărătesci după principiul Egalităţei, ca să potă fi denumiți de- 
cătră Maiestatea sa. 

b) Ca şi acum la organisarea provisorie la romani peste toti 
să se aleagă şi să se denumească comisari şi alți deregători numai 
dintre romani, | 

c) Ceremii ca pe la tote Ministeriile să se aplice şi romani. 

d) Însărcinămiă pe Domnii lon Maiorescu, Ion Brană şi lon 
Gheorghe loan, în care avemi totă încrederea şi îi cunoaştemi 
că sînt credincioși Împăratului, ca uninduse cu Deputăciunea 
națională din Viena să înfățişeze aceste ale nostre cereri şi se pro- 

testeze la Sacratul Tron al Maiestăţei sale dîndă şi consiliariloră 
Maiestăţei sale lămuriri pe largă despre starea de astăzi a Tran- 
silvaniei în care încă nu vedemă nimica ce ar semăna cu reali- 
sarea principiului de egalitatea Naţiunilorii fără carea nuseva potea 
câștiga nici odată în inimile credincioșilorii romani acea mulțemire 
şi dragoste reciprocă între națiuni, pe care ştimi că o doreşte 
Maiestatea sa. Toti odată să stăruiască Deputăciunea, ca să nise 
împlinească cererile şi dorinţele nostre, pentru care neva reporta 
despre toţi paşii ce va face în causa naţională, şi despre resultatul 
stăruințelor ei, ca să știmă ce mângăere naţională avemiă a aștepta 
după totă jertfa ce am făcută pentru Tronul Maiestăţei sale. 


Brașov. 4/16. 8vrie 1849. 


Petru Gherman, proto(pop) și paroh 
loan Petric T. protopop și paroh 
losif Barac protodiacon 
*) Nicolaus Dima jurat reprezentant 
Dimitru Oţoţoiu jurat reprezentant 
*) Georgye. R. Leka shurat Repres; shi Kurator. 
*) George Manole Burbe jurat reprezentant 
loan Pantazi jurat reprezentant 
loan Manole jurat reprezentant 
Gligori Mincu jurat reprezentant 
*) Bonifatie Pitişi paroch 
*) Dimitrie Orgidan preot în Bolgs. 
„Andrei lon Lupan curator 
“+ Nicolae Moldovanu jurat curator reprez.**) 
*) loan Stinge jurat reprezentant 
Neagoe Juga juratu reprezentant 
Dumitru Fulga repreztt 
loan Maniu repezitat 
Şi cu întreagă comonitatea de sub-urbiu de sus al cetății 
Brașovului. 
Rudoli Orghidan curator şi reprezentant 
loan luga reprez. 
Gheorghe Nica curator 
Necolae Teclu curator 
Gheorghe loan și fii 
*) Thoma Bassiliu Paroch 
Dimitrie Cepescu reprezentant 
In Numele întregii Comunităţi române din Cetatea Brașovului 


*) Nufhele cu ST oluja *), adaosă de mine, însemnează că este scris cu 
litere iatinești. GQ. B. D 

+) Numele însemnate cu +; (adaosă ai de mine) sunt ale analtabeţilor 
cari puneau degetul pe + făcută de alții. G.B.D. 

lacob Balcheș V. Protopop și paroh 
loan Dumbravă paroh. 
Gheorghe Perșanaru curator. 
loan Pirsan 
+ Gheorghe Balea. 
+ Şandru Chivărar, 
+ loan Hărmăneanul. 
+ loan lrimie Voicul. 
+ Gheorghe Furil. 
+ Bucur Cârstea. 
“+ Gheorghie Achim 
+ loan Grecul ) 
loan Şincanul notarul bisericii*) 
In numele a întregi Comunități române din sup. Bur. Bimor- 
tul**) de jos. Al cetăți Brașovului. 
Thoma Bărsan paroh în Dărste 
+ loan Sârbu jurat 
loan Olteanu jurat 
Gheorghe Meşotă goș(man) 
Cu numele atoată obștea 
Nicolae Odor paroh Bacifu 
Preotul loan Comanu paroh în Bacifalu 
Costandin Muscanu jurat 
Ivan Manole jurat 
Preotul Oprea Odor 
loanu Odor paroh 
+ Radu Anghel goşman 
+ Bucur Sasu jurat 
“+ Radu Costandin jurat 
Eu Gheorghe Panţu jurat 
Gheorghe Butanchi 
+ Costandin Cârstoci |. 
+ Radu Căciulă 
In numele atoată comunitatea română: din satul Turcheși. 


Iordache Ștefan paroh. 
loan Morar paroh Feldioara 
Avram Rusu gozman 

“+ loan Ursu jurat 

“+ lochim Taus 

“+ loan Coman si 

+ loan Sărbătoare E 

+ Gheorghe Mireţ AA 


*) Numele acestor opt juraţi cu ţ au fost scrise de notarul bisericii. G.B.D. 
**) Greşală; pentru Bartolomei, cred. G.B. D. 


) 


e pre 
juraţi 
reprezentanți 

+ Gheorghe Mireţ jun. jurat 
Gheorghe Rus Dascăl 


Feldioara în numele întregi comunități.*) 


loachim Dumitru paroh 
*) Geraszim Dumitru Daszk. 
“+ Gheorghe Munteanu gociman 
+ Aron Radu jurat 
Rodbah în numele întregi Comunități. 
loan Mărin paroh Crisbav. 
Nicolae Duţea dascăl. 
i Matei Duţea gociman. 
Crisbav, în numele Comunități. 
*) loanne Dan paroch. 
*) loane Comsia 
loan Persojii paroh Meciu de zsos 
Bucur Moșoi paroh la Fundata 
Bucur Cojan paroh în Peștere 
+ Nicolae lenescu gojman 
+ Aron Moșojii bătrân 
lon Şărbu Bucșa bătrân 
loan Vartolmei dascăl normal în Şimon 
Nicolae Vartolomei paroh în Şimon 
loan Mănoiii paroh Scheiu 
losif Solovostru go(ci)mani 
*) Nicolaus Radoipa rochus Wolkaniensis 
+ *) Michaile Micu corator**) 
Nicolae Zsazsa paroh la Schia 
Stan Băncilă paroh al obști Tohanu nou; 
+ lon Răduţoiu judile locului 
Miron Moldovenescu: 
lon Cantor 
+ Stoica Tătulea bătrân locului 
“+ Gheorgke Balea 
În numile obşti Tohanului nou 


Preotul Oprea Verzea paroh Cernatu 
loan Verzea paroh Cernatu 
Gheorghie Boroș jurat 
Zahariea Blebea jurat 
loan Tomoșoi jurat 
şi cu întreaga Comonitate dela Cernatu 
Alecsie Verzea protopop și asesor consistorial 
Preotul leremia Verzea 


*) Analfabeţii cu + i-a iscălit dascălul Rus. G.B.D. 


**) Scris de Rădoi. G. B.D. 

Gheorghe Sasul kurator 
Stoica Pâtea jurat 
Nicolae Panu jurat 
Drăg. Peteu jurat 
*) Neagoe Poppea paroch în Satulung 
*) loan Martinovici paroch în Satulung 
+ loan Şeitan 
Voicu Roșculeţ goșman 
În numele întregi Comunităţi din Satulung. Slăvit Diştrict 
Brașovului 


Nicolae Frateș paroh 
*) lerodion Frateș paroch 
+ Gheorghe Colț jurat 
+ loan Mazăre jurat 
+ Andrei Sasu 5 
+ Dumitru Cârstia , 
Eu Gheorghe Vrente Colț colopotar 
In numele obști întregi Prejmeri 
loan Popovici paroh Herman 
loan Popovici dascal 
+ Toma Radu Toma  gociman 
+ Nicolae Crstoloveanu , 
“+ Gheorghe Olteanu jurat 
“+ Petru Nan R 
+ lremie Vlad 3 
+ Nicolae Răvariul i 
+ Nicolae Grigore ii 
+ Zachei Corstea A 
In numele comunităţii întregi Herman. 
Nicolae Frateș paroh în Simpetru și notareș Scaunului 
Protopopesc 
loan Clanga dască! 
lrimie Cranga dascăl 
Dumitru Bârsan gociman 
+ Bucur Pleșa clopotar 
loan Ghişoiu 
Nicodin Munte 
Petru Bârsan 
+ Dimitrie Vlădăreanu ] 
În numele Comunităţi romane întregi din Satul Simpetru 


losiv Şerban jurat Simpetru 
Dimitrie Popovici paroh Bod 
Vasile Mirsu dascăl 
Gheorghie Neagoe gociman 


3 


jurați 

lonu Ghimbășanu 
Gheorghe Zatică 
Vasilie Viădăreanu 
+ Gheorghie Oancea jurat 
+ Neculai Popa Ș 
“+ Neculai Moldoveanu , 
+ Dumitru Ghimbăşanu , 
Vasilie Popovici 
In numele Comunităţii romane întregi din Satul Bood. 


Documentul este scris caligrafic-frumos. Cu o eroare: 
sala în loc de sale ; cu defectul analitic: nisă în loc de ni să, 
neva în loc de ne va, defect obicinuit pe atunci și la literați. 

Analfabeţi cari iscălesc punând degetul pe cruce (4) 
au fost vreo 47, unul singur din Scheiu (N. Moldovanu), 
niciunul din Cetate, destui însă din Braşovul-vechiu şi sate. 

Ceice iscălesc cu litere /afinești sunt încă puţini, vreo 
14. Litera aceasta pătrundea încet deși lumea o cerea. Ga- 
zeta de ex. abia după 1850 a început a da și pagini scrise 
latineşte. Era în 1852, când din Lugoj i se scria Gazetei 
că, dacă ar mai fi amânat întroducerea latineștilor, mar mai 
fi fost abonată!*) Erau şi literele „glorie romană“ pe-a- 
tunci ! Brașovul-Cetate și Brașovul-Scheiu şi mai mulţi 
preoți din sate își făceau datoria şi în această privință.**) 

Importanța documentului era, însă, alta: Românii din 
Țara Bârsei duceau o luptă principială şi realistă contra 
Saşilor. Ei cereau egalitate pe un pământ pe care se 
știau poporul cel mai vechiu; egalitatea, la 1850, le era 
fireşte administrativă, din mila împăratului și-a ministe- 
relor, cărora ei cereau să le-o garanteze funcționarii mici 
Și mari romani. 

A. T. Laurian susținuse termenul roman; Brașovenii 
îl întrebuințau consecvent. Aiurea, nu în „Țara Bârsei“, 
termenul ar merita o scurtă istorie, în care să se pome- 
nească și de articolii apăruţi, în această privință, în ga- 
zetele și ziarele sășeşti. In acestea cel puţin odată a scris 
și A. Tr. L(aurian); cred, în Zranssyl/vania. 

Bucarești, 25. V. 1929. 


*) Gazeta, 1852, p. 
**) Câţiva iscălesc itp numele latineşte, iar calitatea tot în cirilică. G.B.D. 

Un Sas din Braşov care scria cu chirilice 


de Constantin Lacea 


Scopul acestui articol este de a desveli de subt vălul uitării o 
importantă contribuţie la istoria scrisului nostru şi a o apreciă în 
cadrul rezultatelor cercetărilor făcute în timpul din urmă pe terenul 
istoriei noastre culturale. 

S'a spus că unele texte vechi, între care şi Psaltirea Scheiană, 
n'ar fi fost copiate de Români, ci de cărturari sași!). Aceasta n'a 
convins pe toată lumea, cum eră de altfel şi de așteptat. Unii dintre 
cei sceptici nu pot admite nici măcar posibilitatea ca un Sas să fi 
fost în stare să scrie cu chirilice. E adevărat că nu se poate uşor 
explică ce rost ar fi avut să se trudească un Sas să înveţe să scrie 
cu chirilice, câtă vreme să știe că magistratele oraşelor săsești aveau 
logofeți români, mai ales preoți, care le ceteau slovele vechi — mai 
de mult cu text slavon, iar mai apoi românesc — și răspundeau, 
dacă eră nevoie, la fel corespondenților: Ținând seama de spiritul 
timpului, de neincrederea față de pisari și de controlul pe care de 
sigur că au trebuit să-l exercite patronii sași ale celor dintâiu tipă- 
rituri ale noastre asupra scrisului românesc, trebue să admitem că 
între cărturarii sași erau fără îndoială unii care puteau ceti scrisul : 
chirilic. Dar pe când aceasta se poate consideră ca o urmare firească 
a împrejurărilor, era mai greu de admis ca Sașii să fi cunoscut 
meșteșugul de a scrie cu chirilice. Aici speculațiunea nu mai prinde, 
ne trebuesc dovezi. Publicaţiile Saşilor brașoveni ne servesc dovezile 
de care avem nevoie?). 

În biblioteca gimnaziului săsesc din Brașov se păstrează subt 
n-rul 201 un ziar („Diarium“) scris de Paul Benckner senior, din 
care profesorul sas Seraphin a publicat, în colecția de documente 
amintită, o bună parte. Manuscrisul cuprinde două părți. Seraphin 
a reprodus complet partea a doua, care cuprinde însemnări perso- 
nale ale autorului, nu reproduceri după alte cronici. El spune că 
atât cei care au făcut înaintea lui excerpte din ziarul lui Benckner, 


1) Cf. Dacoromania, III, pp. 461—508. 


2) Cf. Quellen zur Geschichte der Stadt Brass6. Volumul IV, pp. 
LĂVI—LĂX și 180—218. 

cât și el, și-au bătut mult capul să descifreze unele locuri din ziar 
care nu sânt scrise cu semnele obicinuite, ci cu niște. litere care, la 
începul, i se păreau că aduc cu scrierea grecească. Orice încercare 
de a scoate vreun cuvânt grecesc din scrisul acesta necunoscut lui 
a fost zadarnică. În fine, după multă trudă, a ajuns la convingerea 
că aceste câteva locuri sânt scrise cu chirilice. Ajutat apoi de pro- 
fesorul la liceul românesc din Brașov loan Popea, a putut să des- 
cifreze locurile cu pricina, dar mare i-a fost mirarea, când s'a con- 
vins că textul eră latinesc şi german, nu românesc, cum se aștepta!), 
și că autorul s'a folosit de semne străine numai ca de un fel de 
scriere secretă, notând in chipul acesta nume și fapte care, chiar 
dacă ziarul ar fi ajuns în mâni străine, să nu poată fi cetite. Dintre 
notele scrise cu chirilice, amintim una din anul 1681, prin care 
Benckner ne comunică foarte indignat, că a auzit de la niște per- 
soane demne de incredere că primarul comunei Zârnești sau Tohan 
— nu ştie exact care din cele două — a vândut unui biet popă 
valah popia pe 7 galbeni?). Tot cu chirilice e scris numele unui băiat 
român, despre care va fi vorba mai la vale. 

E foarte semnificativă pentru relaţiile Sașilor cu Țările Româ- 
nești denumirea scrierii chirilice din partea profesorului Seraphin 
prin scriere boerească „die sogenannte Bojarenschrift“ %), care se 
pare a fi o denumire consacrată și care contribue, în parte, la lămu- 
rirea problemei. 

In mod firesc își pune Seraphin întrebarea +): dela cine a învă- 
at Benckner să scrie cu chirilice ? Se cunosc unele îndemnuri por- 
nite de la unii membri ai familiei Benckner pentru cultivarea scri- 
sului românesc, dar de aici până la cunoașterea meşteșugului scri- 
sului cu chirilice e departe. Seraphin cred că a găsit deslegarea 


1 Intr'un manuscris al liceului grăniceresc „G. Coșbuc“ dm Năsăud, 
N. Drăganu a dat peste un „Tatăl Nostru“ unguresc scris cu chirilice, după 
afirmațiunea D-lui, tot de un Sas (Cf. Dacoromania, III, 472-508). D-l Ilie 
Bărbulescu, ocupându-se cu scrierea chirilică, spune că se cunosc diferite 
texte în cinci limbi scrise cu chirilice : slavonește, românește, latinește, gre- 
cește și ungurește. Nici un text german scris cu chirilice nu-i este cunoscut. 
(Curentele literare la Români în perioada Slavonismului cultural. Editura 
Casei școalelor. 1928, p. 5). 

2) Quellen, IV, p. 206. 

3) Quellen, IV, p. LĂIX. 

1) Quellen, IV, p. LXX. 

acestei probleme. lată ce zice ei: „După cum istorisește el însuşi 
(adecă Benckner) în ziarul său, dela sfârșitul anului 1673 până. la 
1 Ianuarie 1676 petrecură în Brașov trei boieri distinși (evident refu- 
giați politici) împreună cu suita lor:...1) Probabil că tânărul Benckner 
a făcut cunoștință cu acești domni și a învățat dela ei scrierea boie- 
rească; poate că acești străini sau unul din ei locuiau în casa ma- 
mei lui văduve. Cu această presupunere s'ar potrivi şi faptul că cea 
dintâiu notă cu scriere chirilică datează din August 1674, așadară 
într'un timp când boierii străini stătuseră deja mai bine de o jumă- 
tate de an în Brașov. Și ulterior a stat familia Benckner în legătură 
cu cercuri de boieri distinși din Tara Românească, după cum reiese 
din mai multe indicații din jurnal. În tot cazul pentru a-și lărgi 
cunoștințele în limba românească şi în scrisul românesc, mai târziu, 
la începutul anului 1675, tânărul Benckner luă un băiat român cu 
numele Drăghici (scris Dregitsch) în casa sa. Dar deja după un 
sfert de an acesta fugi împreună cu tatăl său fără a-și Ină rămas 
bun și fără a mulțumi „ca un câne nerecunoscător“ *). 


Cred că Seraphin are dreptate, cu atât mai mult că în faptul 
că Benckner citează chiar și numele servitorilor vornicului Neagoe 
Secuianu: Antoni, Matey, loon Amandi, Georgie, Rusz și Dumitru, 
avem dovadă puternică de relaţiile strânse care au trebuit să existe 
între el şi boierii pribegi. Se prea poate însă că nu însuși vornicul 
Neagoe Secuianu sau altul dintre cei trei boieri să fi întrodus pe 
Benchkner în studiul scrisului chirilic, ci mai de grabă vre-un pisar 
al vornicului, 


Se cade să spunem câteva cuvinte despre acest cunoscător al 
scrierii chirilice. Vlăstar al unei vechi familii de patricieni, despre 
care voiu vorbi cu altă ocazie mai pe larg, s'a născut în Brașov în 
anul 1653 și a murit tot acolo în anul 1719. Ca elev al gimna- 
ziului săsesc de acolo, s'a distins înir'atâta, încât a fost numit „rex 
adolescentium“, distincție care nu se deded decât copiilor din cele 
mai de frunte familii de patricieni. După ce a terminat liceul, s'a 
apucat de comerț. Pentru afaceri trecea adeseori munții, mergând la 


1 Acești trei boieri erau : Vornicul Neagoe Secuianu (scris: Nagoe 
Seckuan), căpitanul lacșa (scris : Jackscha) și șetrarul sau armaşul Ilie. 
Queilen, IV, p. 192. 


2) Quellen, IV, p. LXX. 

Câmpulung, Bucureşti, Piteşti şi în alte părți, Se poate că cunoştinţa 
limbii româneşti şi a scrierii chirilice i-au înlesnit alegerea lui ca 
membru în reprezentanța de o sută a comunității Braşovului și mai 
ales în funcția de orator al acestei reprezentanțe!). 

Probabil că el a fost şi dascălul de limba română al fiului 
său, numit tot Paul, care după terminarea studiilor universitare, ne- 
obținând nici o slujbă în orașul său natal, a trecut în Muntenial 
împreună cu soția și cu servitorii săi, unde a funcţionat ca secretar 
al prințului Mihail Racoviţă“). Trausch menţionează, în Lexiconu, 
său, că Paul Benckner jun. a scris o „istorie a principilor munteni “, 
pe care însă n'a văzut-o nici Engel, nici Filtsch şi nici el, 

Acest capitol din istoria scrierii noastre ne întăreşte în con- 
vingerea că relațiile culturale dintre noi și conlocuitorii noștri de alt 
neam au fost mult mai strânse decât putem demonstră până acum- 
FEventuale descoperiri viitoare ar putea aruncă și mai multă lumină 
asupra unor stări de lucruri mai mult bănuite astăzi decât limpezite. 





') Ghiellen, IV, p. LXVII. 
2) Joseph Trausch : Schriftstellerlexicon oder biographisch-literărische 
Denk-Blătter der Siebenbiirger Deutschen. Kronstadt, 1868. Vol. 1. pp. 107-8. 

Prefectura română a Țării Bârsei 
din 1848 și 1849*) 


Comandantul legiunii Ţării Bârsei: C. 1. Secărianu 


Unul dintre cei mai de seamă conducători ai legiunilor 
românești ale Ardealului dela 1848—49, a căror vitejie fusese 
recunoscută de vreme chiar și de Nicolae Bălcescu!), a fost și 
vice-prefectul Constantin Secărianu. Posteritatea n'a fost destul 
de recunoscătoare pentru aceia cari și-au jertfit atunci viața 
pentru libertatea neamului românesc. Ea a dat uitării și acti- 
vitatea prefecturii militare românești a Ţării Bârsei și a înflă- 
căratului ei conducător. La aceasta a contribuit în primul rând 
și moartea prematură a eroului?). 

Constantin Secărianu s'a născut în anul 1820 la Braşov 
dintr'o familie originară din Moldova și așezată în secolul al 
18-lea în bogata și fruntașa comună românească a Săcelelor, iar 
de acolo la Braşov. Tatăl său, loan Secărianu, a fost unul dintre 
cei mai de frunte purtători ai marelui comerţ levantin de atunci 
al Brașovului). Prima învățătură a primit-o dela dascăli privați, 


*) Continuarea din No. 2. 

') La primele veşti despre luptele legiunilor românești din Ardeal de 
curând înfiinţate, Nicolae Bălcescu scria în 16 (28) Decemvrie 1848 lui lon Ghica 
între altele: „Aceea ce e un avantaj pentru Românii din Transilvania, este 
„Că sau pus cu toţii în picioare că se află mulți tineri în capul naţiei și cu 
mare popularitate și că au învățat a se bate și a nu le fi teamă de războiu“. 
— loan Ghica, Amintiri din pribegia dela 1848, p. 240. 

2) D-l N. Buta care în lucrarea sa „Avram Iancu și epoca sa“, apărută 
la Cluj în 1924, a încercat o descriere a războiului naţional din Ardeal dela 
1848—49, n'are nici o cunoștință despre activitatea legiunii țării Bârsei, căci 
la pagina 7! nu găsim despre Țara Bârsei decât următoarele date: „Un es- 
cadron de: călăreţi a strâns în țara Bârsei C. Secărean, vice-prefect în păr- 
țile Braşovului, dar despre isprăvile lui nu se pomenește nimic“. 

3) lon Secărianu a fost unul dintre primii proprietari români de case 
în Cetatea Brașovului. Numele lui figurează între cei zece ctitori principali ai 
bisericii şi școalei românești din Brașov-Cetate, iar împreună cu Gheorghe 
loan (bătrânul) el a zidit în deceniul a! treilea a! veacului trecut frumoasa bi- 
serică din Pe 'Tocilele Șcheiului. După inventarul făcut de primăria Brașo- 
vului la moartea lui întâmplată în 12 Martie 1837, averea mobilă și imobilă 
rămasă reprezenta frumoasa sumă de 140.208 fiorini. 

între cari și un grec hiot (din insula Hios), care-l învăță limba 
atât de obicinuită în cultura și comerțul românesc de atunci. 
Apoi a intrat în noul gimnaziu catolic latin-german din Brașov, 
întemeiat în anul 1837 cu concursul Românilor brașoveni — cari 
maveau atunci încă nici o școală superioară națională — și 
condus de lacob Mureșianu, unde avu drept profesor de gra- 
matica latină pe Andrei Mureșianu, iar colegi pe câţi-va dintre 
cei mai iluștri bărbaţi ai Românilor ardeleni din veacul trecut. 
Filozofia și dreptul le-a continuat la Cluj, unde se distinse nu 
numai prin naționalismul său infocat ci și prin purtarea și ma- 
nierele sale alese, fiind unul dintre puţinii Români cari reușiră 
să impună și magnaților maghiari și maghiarizați de acolo și să 
se întroducă în cercurile lor. Aici se întâlni și se împrietini și cu 
alți tineri fruntași români din celelalte părți ale Ardealului — 
viitori bărbaţi renumiți ai neamului nostru — cu cari împreună 
făuriră planurile de eliberare și de înălţare a neamului-românesc. 
Secărianu și ceilalți tineri români brașoveni nu numai că încura- 
jară pe colegii lor în lupta de rezistență națională, dar ei spri- 
jiniră, mai ales la 1848, mișcarea naţională cu însemnate sume 
de bani Așa îl întâlnim pe Constantin Secărianu ducând încă 
la începutul lui Martie 1848 episcopului Şaguna la Sibiu suma 
de „o mie cinci sute fiorini argint bani numărați“, din partea 
fruntașilor români brașoveni, pentru acoperirea lipsurilor episcopiei 
ortodoxe a Ardealului!). In Aprilie 1848 îl întâlnim iarăși la Sibiu, 
prezentând lui Simeon Bărnuţiu o altă sumă de bani dăruită de 
el și de alți brașoveni pentru sprijinirea acțiunii politice a 
Românilor. 

Constantin Secărianu a fost unul dintre cei dintâi Români 
cari au încercat să obţină funcţii publice în teritoriul așa zis al 
„națiunii săsești“, cerând încă la 3 Septemvrie 1844, după ter- 
minarea studiilor sale juridice și obținerea cenzurei de advocat, 
admiterea lui pentru practică la magistratul Brașovului. Cu toate 
că el purtă și un proces devenit celebru și în decursul căruia 
el se adresă și împăratului și regelui Ferdinand?), Secărianu 





, ') Vezi scrisoarea de mulțumită a episcopului Șaguna la Stinghe, op. 
cit. vol. IV, pag. 8. 

2) Raportul cancelariei Transilvaniei din Viena din 31 lulie 1846, relativ 
la suplica lui Secărianu, a fost publicat în întregime de Alexandru Papiu Ila- 
rianu la sfârșitul primului volum al istoriei sale. 

nu putu să-și ajungă scopul decât numai în primele faze ale 
revoluţiei dela 1848. 

In marea adunare de pe Câmpul Libertăţii dela Blaj, Cons- 
tantin Secărianu fu ales în deputațiunea destinată a prezenta 
împăratului Ferdinand cererile națiunei române și la sfârșitul 
lui Mai 1848 îl vedem alergând la Insbruck, unde se refugiase 
curtea imperială, iar la 5 lunie prezentându-se împreună cu Ci- 
pariu, Laurian, Bran, Constantin G. loan, loan Juga etc. și sub 
conducerea protopopului Brașovului loan Popazu, în audiența 
care le spulberă însă multe din iluziile ce și le formaseră 
până atunci.) 

Intre „tinerii înfocaţi şi inspirați, pătrunși de sanctitatea 
cauzei ce voiau să apere“, după cum îi caracteriza cu însuftlețire 
Gheorghe Barițiu, Constantin Secărianu a fost unul dintre cei ce 
au lucrat și au stăruit mai mult pentru înarmarea și întrarea în 
luptă a Românilor. El avu meritul principal al organizării și 
conducerii legiunii române a Ţării Bârsei și a apărării acestui 
ținut de atacurile trupelor bine armate şi bine conduse ale Săcuilor 
şi Ungurilor.) 

Scrisorile lui adresate în 1848 și 1849 primei autorități po- 
litice și administrative de atunci a Ţării Bârsei, „judelui primar“, 
loan de Albrichsfeld, sunt tot atâtea dovezi despre nobilele și 
cavalereștile însușiri ale însuflețitului luptător român. Mai întâi 
de toate frumoasă este atitudinea sa, pe cât de demnă și ener- 
gică pe atât de conciliantă, față de „amica națiune săsească“. 
Scrisorile lui sunt o nouă dovadă că încercările de apropiere și 
d Laq lunie 1848 deputatul loan Bran scria „reprezentantului“ bise- 
ricei Sf. Nicolae din Braşov, Nicolae Dima: „Aici la împăratul stăm foarte 
bine, avem toată nădejdea că ne vom ajunge dorința, ne vom redobândi drep- 
turile noastre strămoșești“. Abia în audiența dela 23 lunie 1848 obținură 
deputaţii români promisiunea că: „li se va recunoaşte și garanta naționalitatea 
printrun articol de lege deosebit; că li se vor face școale naţionale; că 
se va aproba înființarea de garde naţionale românești și înarmarea popo- 
rului român, etc. etc. 

=) Titularul prefecturii Ţării Bârsei, loan Bran, fiind numit membru al 
Comitetului Naţional din Sibiu, conducerea ei rămase cu totul în sarcina vi- 
ce-prefectului Secărianu. In biografia lui loan Bran de Lemeny, publicată în 
ziarul „Tribuna“ din Sibiu dela 28 lanuarie 1899 citim relativ la aceasta: 
„Legiunea Braşovului concrezută prefectului Bran, fiind acesta reținut prin 
funcțiunea sa în Sibiu, a condus-o vice-prefectul Constantin Secărianu“. 

de împăcare a Românilor și Sașilor au pornit aproape întotdeauna 
dela Români și că ei, Sașşii, au fost aceia cari au respins aceste 
încercări de apropiere. Ce frumos roagă Secărianu pe judele 
Albrichsfeld ca „cu puternicul său influx“, adecă cu puternica 
lui influință, să facă ca „Domnii ofițiri săsești să binevoiască a 
împiedeca batjocuri împrumutate, la care sunt prea dedați oamenii 
de rând“. În scrisoarea dela 15 lanuarie Secărianu continuă: 
„Lot odată să binevoiești a îndemna pe respectivii diregători ca 
să tracteze pe oameni într'un mod mai blând și uman, ca să se 
conserve pururea buna înțelegere și frăţietatea între cele două na- 
țiuni destinate de provedință de a locui împreună în pace aceeași 
patrie. Domnia Ta poți fi sigur că supt-însemnata Prefectură, 
care de bună seamă nemica nu dorește mai mult decât buna și 
neturburata înțelegere și conviețuire cu Magistraturele națiunei sase, 
va fi totdeauna gata a corăspunde din partea sa acestuioficiu“. 

Documentele sunt oglinda vie a nevoilor și greutăților ma- 
teriale cu care trebui să lupte poporul nostru la 1848 și 1849. 
Vedem din ele că nu numai prefectura Ţării Bârsei, dar și cele- 
lalte prefecturi românești ale Transilvaniei, suferiau și încă mai 
mult decât aceasta, de tot felul de lipsuri și nevoi. Căci cu toate 
asigurările și garanţiile date de conducătorii români, comanda- 
mentul general austriac din Ardeal nu dădu Românilor decât 
foarte puține arme și și mai puţin ajutor material. Ei trebuiră deci 
să-și procure arme și pe alte căi. Astfel îi vedem trimițând în 
Decemvrie 1848, sub conducerea fruntașului brașovean Gheorghe 
Nica, o deputaţiune la guvernul din București cu misiunea de a 
cumpăra 500 de puști, fără însă să poată ajunge la vreun re- 
zultat pozitiv, căci caimacamul Cantacuzino trimise aceste puști 
comandamentului austriac, iar nu Românilor. 

Toate aceste greutăți nau împiedecat pe Constantin Secă- 
rianu să dea piept cu trupele mult mai bine armate ale Ungurilor 
Şi să dejoace împreună pe grănicerii români din brigada împără- 
tească comandată de generalul Ghedeon, multe din planurile faimo- 
Sului comandant al armatei maghiare din Ardeal, generalul Bem. 

Constantin Secărianu a ţinut neîntrerupt gata de luptă 
trupele saje până la întrarea armatei rusești în Ardeal și victoria 
dela Sighișoara, după care legiunile române fură desființate din 
ordinul comandamentului general austriac. 

După război Secărianu întră în magistratură înaintând în 
scurt timp până la gradul de consilier la tribunalul din Alba- 
lulia. Anul 1848 îi fu însă fatal, căci în urma luptelor purtate în 
miez de iarnă, pe un frig de 20 de grade, își contractă o ră- 
ceală, care-i puse capăt vieţii. Constantin Secărianu se sfârși la 
Brașov în floarea bărbăției în ziua de 26 Octomvrie 1852, fiind 





Maria C. Secărianu (1829—1898), 
văduva luptătorului dela 1848-49, a doua prezidentă 
a Reuniunei Femeilor Române și întemeietoarea 
primei şcoale-internat de fete a Românilor din mo- 
narhia habsburgică. 


petrecut la groapă de tot ce avea Brașovul mai ales, începând 
cu școalele și cu oficialitatea și până la ofițerii garnizoanei, în 
îrunte cu generalul conte Zedwitz. 

El a fost căsătorit cu Maria Nica, o fiică a marelui in- 
dustriaș și filantrop român brașovean Gheorghe Nica!). Văduva 


') Cununia s'a celebrat la 19 Septemvrie 1848, de cătră preotul român 
din cetatea Brașovului, Thoma Vasiliu, fiind nași Constantin G. loan și Efro- 
sina [. loan. 

lui şi-a câștigat mari merite ca prezidentă a Reuniunei Femeilor 
Române din Brașov și întemeietoare a primului internat de fete 
al Românilor din imperiul austro-ungar. 

O foarte bună caracteristică generală a conducătorilor ro- 
mâni dela 1848 făcea Gh. Barițiu scriind: „Regeneratorii națiunei 
române din Ardeal s'au susținut din pungile lor, iar cei mai tineri 
dela părinții lor“. Aşa şi-a jerttit şi Constantin |. Secărianu averea 
și viața pentru libertatea, unirea și independența neamului ro- 
mânesc, 


o. 


Luptele legiunii ţării Bârsei. Bătălia dela Hărman. 
Istoricul maghiar Irânyi și lon Ghica despre 
rolul ei. 


Despre activitatea legiunii române a Ţării Bârsei, în decursul 
crâncenelor lupte ce s'au dat la 1848 și 1849 pe teritoriul ei 
cu insurgenții maghiaro-săcui și cu armata regulată a generalului 
Bem, nu s'a scris aproape nimic, cu toate că ea a avut o parte 
însemnată în aceste lupte. 

Una dintre cele dintâi ciocniri ale legiunii române cu Un- 
gurii, fu lupta dela vama Buzăului din 23 Noemvrie 1848. „Gar- 
diștii“ români fură ajutați și de câţiva grăniceri români din tru- 
pele regulate, comandați de bravul căpitan Zdrava. In această 
luptă Ungurii fură respinși cu pierderi mari, lăsând în mânile 
Românilor și 31 de prizonieri, cari fură aduși în ziua de 24 
Noemvrie la Braşov.!) 

O luptă crâncenă dădu cavaleria legiunii în ziua de 17 
Decemvrie 1848, cu ocaziunea respingerii insurgenților maghiaro- 
săcui, cari năvăliră asupra Săcelelor, dând foc caselor românești 
și omorând o mulțime de bărbaţi, femei și copii nearmați. Con- 
stantin Secărianu dădu în aceeași zi, însoţit de „câţi-va tineri 
români inimoși“ și de „150 de călăreţi români seceleni și vre-o 


") Gazeta Transilvaniei dela 15(21) Noemvrie 1848 scrie: 

„Lupta fu întradevăr desperată; căci din partea Săcuilor pe lângă cei 
prinși, maicăzură morți 6 şi răniți rău ca vre-o 17, iar din partea română 
unul căzu mort şi altul se răni greu. Un sublocotenent săcui descărcă un 
pistol asupra căpitanului nostru, dar nu-l nimeri“. 

10 husari împărătești tot Români“ un contra-atac asupra Săce- 
lelor, respingând pe Unguri cari se retraseră cu pierderi mari.!) 
Contimporanul sas, profesorul brașovean Carol Thiesz, scrie în . 
însemnările sale despre această luptă între altele: „Faptul că 
Românii au năvălit cu atâta furie și amărăciune asupra Ungu- 
rilor, trebue considerat drept „represalii“, căci în 17 Decemvrie 
Ungurii jefuiseră în tovărăşie cu husarii kossuthiști în mod îngro- 
zitor pe locuitorii români lipsiți de apărare, omorând vre-o 100 
din ei“.2) 

O luptă mai mare în care se distinseră și legionarii români 
îu bătălia dela Hărman din 4 Februarie 1849 la care luară parte 
și trei batalioane de Români grănițeri din armata regulată și un 
batalion de infanterie rusească din primele detașamente ale bri- 
gadei rusești de sub comanda generalului rus Engelhardt, sosite 
la 2 Februarie la Brașov în ajutorul armatei împărătești. Insur- 
genții maghiari în număr de aproape 9000 de infanteriști și 500 
husari și cu mai multe tunuri fură respinși cu mari pierderi. In 
această luptă își pierdu viața și bravul locotenent român Cezar 
Itul.3) „Gazeta Transilvaniei“ dela 5 Februarie 1849 scria despre 
această luptă între altele: „Bătaia pe la 7 oare dimineața o în- 
cepură Săcuii numai cu artileria, socotind că vor speria în cu- 
rând pe ai noștri; ei Românii deşi văzură cu lacrămi în ochi 
căzând bravul lor locotenent primar Cezar ltul împreună cu un 
corporal şi cu alți doi grăniţeri uciși toți patru de un singur 
glonţ, totuși steteră în foc până ce sosi din Cetate (Brașov) aju- 
torul rusesc. lar dacă Românii nu sta bravi și curajoși, eram să 
vedem bătaia mult mai aproape de cetate, iar așa cetățenii nu- 
măra numai sunetul tunurilor până la 2!/, oare după amiazi“. 


1) Gazeta Transilvaniei dela 9(21) Decemvrie 1848 spune, că la întrarea 
Românilor în Săcele ulițele erau pline de cadavre. „Ai noştri — scrie Ga- 
zeta — omorâră în luptă vre-o 30 Săcui, parte grăniţeri, parte neregulați şi 
doi „Koşuthusari“, iar dintre ai noștri câţi-va luară blesure mai uşoare. Pe 
lângă aceasta mai luară dela Săcui și vre-o 10 puşti, câteva pistoale și un cal“. 

2) Carl Thiesz, Geschichtliche Bemerkungen in den kevolutionsjahren 
1848 și 1849, Kronstadt 1851. 

3) Corpul locotenetului Itul a fost adus la Brașov şi înmormântat dim- 
preună cu locotenentul rus Calita, căzut tot în aceeași luptă, cu mare solem- 
nitate militară în cimitirul bisericei ortodoxe româneşti a Sf. Nicolae, fiind de 
faţă la înmormântare şi generalul rus Engelhardt şi comandantul brigadei îm- 
părăteşti, generalul Schurter. 

Pentru istoricii maghiari gardele pretecturii române a țării 
Bârsei mau fost decât nește „bande valahe“, cari împreună cu 
grănițerii români al brigadei generalului Ghedeon au strâns 
împrejurul armatei ungurești „un cerc de nepătruns, izolând-o 
mult timp de armatele ungurești din nordul şi din vestul Ar- 
dealului “.1) 

Cele câte-va brigade împărătești din partea de miază-zi a 
Transilvaniei și legiunile românești lipsite aproape cu totul de 
arme și muniții, erau însă prea slabe ca să poată ţinea piept 
până la sfârșit cu sforțările uriașe ale armatei ungureşti din 
Ardeal de sub conducerea vestitului genera! de origine polonă 
Iosif Bem, care ocupase în lanuarie 1849 Clujul și atăcă la sfâr- 
şitul acestei luni cu atâta vehemență Sibiul, centrul militar al 
Transilvaniei și sediul comandamentului general al trupelor împă- 
rătești și al prefecturilor române, încât produse o adevărată panică 
și între locuitorii români şi sași ai Brașovului, cari începură 
să se refugieze peste hotar. Trupele austro-române respinseră 
însă și de data asta pe generalul Bem, care avu mari pierderi. 
Deşi armata ungurească din Ardeal primi în Februarie 1849 nouă 
și puternice întăriri, totuși ea pierdu mai multe lupte și fu bă- 
tută în 7 Martie și la Mediaș, Profitând însă de neprevederea 
comandamentului general austriac din Ardeal şi de dislocarea 
nefavorabilă a trupelor sale, generalul Bem atacă în 1! Martie 
cu toate forțele sale din nou și pe neașteptate Sibiul, reușind 
să-l cucerească. Atât comandamentul austriac cât și Comitetul 
Naţional român se retraseră în cea mai mare grabă în Ţara Ro- 
mânească. Celelalte trupe austro-române se retraseră spre Brașov 
cu intențiunea de a da aici o bătălie decisivă cu Ungurii. Ge- 
neralii ruşi Skariatin şi Engelharat se opuseră însă cu îndărăt- 
nicie acestui plan, forțând pe austro-români să se retragă peste 
pasul Timișului în Muntenia. In urma aceasta Ungurii ocupară 
la 12 Martie 1849 fără multă greutate Brașovul, părăsit de o 


1) „Mais, peu apr&s, se presenta devant Brasso le generali Gedeon avec 
sa brigade et des bandes de Roumains. Des lors le siege patriote se trouva 
entour€ d'un infranchissable cercle d'ennemis, et, isole du reste du pays, 
sans aucune relation avec la Hongrie, il commenca ă dâsesperer du present“. 
— Vrânyi et Chassin, Histoire de la Revolution de Hongrie, Paris, 1860 vol. II, 
pag. 310. 

mare parte a locuitorilor săi fruntași români și sași!). Generalul 
Bem, care servise ca tânăr ofițer în armata lui Napoleon, și 
învățase deia acesta tactica de a ataca cu forțe mari şi concen- 
trate asupra unui singur punct, se îndreaptă cu grosul oștirii 
sale spre Banatul ocupat de Austriaci. Ruşii, primind aju- 
toare nouă, reluară iarăși ofensiva. Ei respinseseră la 19 și 20 lunie 
pe Unguri la Predeal! și Timiş și curățiră în câte-va zile în- 
treagă Ţara Bârsei de ei. 

Cu înfrângerea definitivă a Ungurilor în Ardeal în marea 
bătălie dela Sighișoara din 31 lulie 1849, încetă şi activitatea 
legiunii românești a țării Bârsei, care cu tot armamentul ei slab 
și cu tot numărul restrâns al luptătorilor — care nu irecuse 
de 4000 — a dat un ajutor deciziv trupelor regulate împărăteşti 
întru apărarea Brașovului și a împrejurimilor: lui de atacurile 
furioase ale armatei maghiare. 

lon Ghica, contimporanul, care a urmărit cu mult interes 
Şi cu admiraţie luptele eroice de atunci ale Românilor ardeleni, 
şi care a regretat mai mult de cât mulţi alţii lipsa unei acţiuni 
solidare a Românilor de dincoace și de dincolo de Carpaţi, face 
în amintirile sale următoarea scurtă dar plastică și bogată des- 
criere a luptei și rezistenței eroice a Românilor, dela Brașov și 
până la Abrud. 

„Românii de peste Carpaţi sperau mult în Românii din 


Principate ... Dar Locotenențţii (caimacamii) noștri, odată ce s'au 
văzut recunoscuți de Soleiman Pașa, au uitat toate și așteptau 
Domnia... Dacă cel puţin le-ar îi trimis armele ce guvernu] 


revoluționar adunase în București, pe cari mai în urmă Caima- 
camul Cantacuzino le-a trimis în Transilvania, nu însă ca să le dea 
Românilor ci Sașilor, deși Românii erau cei adevărat expuși la 
năvălirile Săcuilor cari veneau bine înarmaţi, se năpusteau asu- 
pra satelor românești, le jefuiau şi le ardeau, pe când ei Româ- 
nii nu aveau de cât ciomege ca să se apere. Intr'o singură nă- 


1) La pasul Timișului, aproape de Predeal, o parte din convoiul refu- 
giaților braşoveni a fost ajuns de Săcui. Aproape o sută de familii fură jefuite 
de tot ce aveau la ele. Intre acestea au fost şi familiile Andrei Mureșianu, 
Gheorghe Barițiu, doctorul Pavel Vasici și a mai multor neguţători fruntaşi 
români. La sfârșitul anului 1849 Andrei Mureșianu cerea guvernului austriac 
o despăgubire de 476 fl. şi 44 cr.“ pentru lucrurile răpite familiei sale în re- 
îugiul dela 21 Martie 1849, fără însă a primi nimic „din lipsă de fonduri“. 

vălire le-au ars Săcelele, șapte sate „din cele mai mari; chiar 
armele ce Românii apucau din luptă dela Unguri și dela Săcui, 
guvernul austriac le lua și le da Sașilor. Un general ungur îmi 
spunea că Românii chiar fără arme de foc, numai cu ciomege 
și erau înspăimântători: „năvăleau asupra lor și le opreau tre- 
cerea“ ... Trei luni au apărat Belgradul (Alba-lulia — Nota 
Aut.) contra bombardării Ungurilor, făcând eşiri în toate nopțile 
înarmați numai cu suliți și cu ciomege; la Abrud au nimicit 
cu totu: oștirea lui Hatvani de wau lăsat să scape nici picior 
de Ungur, trecând totul prin foc și ciomag. ...Numai ei Românii 
au apărat Brașovul în contra năvălirilor Săcuilor şi au ţinut în 
nemișcare 40.000 de oştire ungurească comandată de viteazul şi 
genialul Bem. Numai cu Românii s'au ținut garnizoanele după 
linia munţilor dela Mureş până în vârful lui Craiu (Piatra Cra- 
iulului — Nota Aut.)“!) 

Ne mai având nici un interes de a susține începuturile de 
organizație naţională independentă ale Românilor ardeleni, in- 
grată și nerecunoscătoare ca întotdeauna, Austria dispuse des- 
ființarea Prefecturei române a țării Bârsei și a celorlalte prefec- 
turi din Ardeal. Ea n'a putut însă stinge în inimile Românilor 
acestui ținut și a bravilor lor conducători dorul de libertate. Fla- 
căra libertăţii și independenței naționale străluci și mai departe 
în jurul flamurei și mai frumoase a „Gazetei Transilvaniei“, pa- 
văză neînfrântă a Ardealului până aproape de clipa izbăvirii de- 
finitive;a neamului românesc pentru totdeauna unit şi nedespărțit. 





Sigilul Prefecturii Române a Țării Bârsei din 1848-49 


') lon Ghica, op. cit. pag. 189, 
Aurel A. Mureșianu 

ANEXE 


Neiertându-ne spaţiul, publicăm deocamdată numai scriso- 
rile Prefecturei românești dela 1848 și 1849 cătră marele jude 
al districtului Ţării Bârsei 1. de Albrichsfeld. Aceste scrisori sunt 
interesante nu numai prin faptul că sunt scrise românește, dar 
și prin faptul că au fost scrise toate, lucru neobicinuit pe atunci, 
cu caractere latine. Ele sunt scrise de mai multe mâni și cu or- 
togratii diferite. Unele imitează ortografia laiină și italiană, iar 
altele se apropie foarte mult de ortograiia fonetică de mai târziu. 
Scrisoarea l-a am transmis'o întocmai după original, celelalte cu 
ortogratia de astăzi. 


230/8483 Dela Praetectura Terrei Borsa 


Prea Onoratului Domnu Jude primariu loanne de Albrichsfeld. 


Praefectura s'a umplut de mare superare vezend pe Garda romană, pe 
cum in alte Prefecture, asia si aici nu nu mai a fi lipsită de toate ajutoarele fere de 
quare nu se poate tienea nique o oaste in stare de a putea respunde datorintiei 
sale, se tacem quo la Laghere lipsescu toate: mancare, medicină, Chirurg, 
Feldcaplan, ci si capul lucrului, arme de foc...... vedem chiar garda romana 
din Brassov pătimind, cu casele lor cu tot, de aqueste, de unde vine neinvin- 
cibila impedecare de a mai urma poruncilor Capitanilor sei, si quie este mai 
reu de quat toate, descorăgârea de obste, vezindu-se restrinsi barbaţii nostrii 
la o coadă de lemn, cu un darab de fer în Cap, quie se zice Lancie, foră a 
avea in companie batăr 30 focuri, asie quat Praetectura trebue se se mire, 
cum mai au inimă oamenii nostri se mai esse atoră, deci prevezendu-se, qud 
va se vin asupra Cetatei timpuri grele, am socotit, qua se descoperim aqueste 
scâderi ale gardei romane, si s6 rugâm pe prea onoratul Domn Jude primar, 
qua cu influintia sa, se ne ajute, se putem plini batâr quăte se pot, qua se 
ridicâm curagiul aquestor oameni, quarii pot da ajutor foarte bun, întru ape- 
rarea Districtului, si a Cetatei; dela bărbati, incungiurati de familie îl&menzite, 
puţin se poate astepta, deci fiind Budila, pe un timp in stepinirea C. r. truppe 
Praetectura afl€ cu cale, qua se se porunceascâ de a colo vro 1000 galete de 
bucate si vro quateva sute stingini lemne, de quare se afle acolo magazine 
mari, pentru a se ajuta gardistii scâpetati ; 

Se roaga iar Praefectura qua se binevojască prea onoratul Domn a 
mijlocii, in-quat se poate, stingerea patimilor intră Locuitorii, sasi, si romani, 
qua se intre o suferintie crestina, si omeneascâ. lar inainte de toate, v& roagâ 
Praetectura se binevoiti ave pune stradania, qua dintre pustele venite pe sama 
gardei sase se se impartâ si la Companiile romane, batar quate 50. la una, 
spre a se ridica curagiul si increderea in sine intre elle, quare este foarte de 
lipsâ, s'au batar posturile se se impart amescecat la Lancieri, si la quei cu 
puste, si Domnii officiri sasesti, se binevojascâ a impedeca batiocuri impru- 

mutate, la quare sunt prea dedati oamenii de rend, aquestor dobendire prin 
puternicul influx a prea onoratei Domniei voastre, vâ va indatora pe Praefec- 
turâ cu mare multiemire. 

A prea onoratei Domniei vostre 


Brassov 30 Dbrie 848 gata de serbit 
Praefectura prin 
SECHERIANU *) 
v. Praefect. 
Sigilul: Adresa. Prea O. D.l. 
Prefectura pr. loan de Albrichsfeld 
TEREI BIRSEI Ex Otto In Locu. 
II. 
(No.) 9:849 Prefectura română a Bârsei 


Prea Onoratului Domn Jude primariu loanne de Albrichsteld, 


În privința punctului b) din prea preţuita scrisoare a măriei voastre 
despre puştile ce au venit în Brașov, Prefectura are îndrăsneala a face la 
amica naţiune săsească în numele naţiunei române acea cerere, ca: Dacă acele 
puște sunt proprietate ale amicei noastre națiune săsească, să facă aceasta 
părtaşe la acele puşte şi pe nația română, și anumit la Garda română din 
Braşov să se dea 500 puște, care se cer în puterea pericolului comun ce 
amerință Cetatea şi Districtul acesta. Pentru aceste 500 se va depune din 
partene prețul cât ce am lua ştire despre atât de frățeasca lucrare din partea 
națiunei săsască, aşteptând răspunsul Mariei voastre suntem 

Braşov, 7 lan. 849. gata spre serbire 

Prefectura 
SECHERIANU m. p. 
v. Prefect. 


Adresa: Prea Onoratului Domn Jude primariu 
loanne de Albrichsfeld 
cu datornică cuviință 
Ex Oifo în Loco. 


HI. 
47:849 Prefectura Ţării Bârsei 
Cătră 
Prea Onoratul Domn Jude primariu Ioane de Albrichsfeld. 


Michael! Bogdan Căpitanul Gardei Române din Vulcan (Wolkendori) au 
jeluit dimpreună cu alți doi gardiști de acolo la Prefectură, cumcă diregătorii 
satului ar fi luat dela mai mulți gardişti români armele de foc. sub pretext, 
ca să nu mai poată merge la vânat, la care mai adaogă, cumcă numiții diregători 


*) Actul scris de altă mână şi iscălit numai de Secărianu, 

ar îi făcut aceasta numai pentru că în anul acesta vânătorii români nu le-au 
dus iepuri de Crăciun. Deci Prefectura luând în băgare de seamă împreju- 
rările cele resbelice de acum, care cer neapărat ca armele să nu se ia dela 
vameni, ci din contră să li se lase, pentru a le putea folosi spre apărarea 
tronului, în contra vrăjmașului, se roagă de Prea Onorat Domnia Ta, ca să 
binevoeşti a demanda diregătorilor numiţi darea îndărăpt a armelor luate dela 
iomâni, iar Prefectura va da cuvenitele porunci, ca gardiștii români să nu 
mai prade iarba de puşcă cu vânatul. 

Dacă este vânatul oprit, cei ce lucră în contra, să se pedepsească în 
alt chip, iar nu prin luarea armelor. 

Braşov, în 15 lanuarie 1849. 

Rămâind al Prea Onorat Domniei Tale plecat 


SECĂRIANU 
v. prefect. 


IV. 
49849 Dela Prefectura Țerei Bârsei 


Cătră Prea Onoratul Domn Jude Primariu al Districtului 
Terei Bârsei 


Din partea locuitoriloru din Codlea, Râşnov şi Vulcan vin de un timp 
încoace la această prefectură dese plângeri din cauza lipsei lemnelor. Dire- 
gătorii susnumitelor locuri nu au assemnat locuitorilor româneşti vre-un loc 
determinat de pădure, de unde să-și poată lua trebuincioasa cantitate de lemne 
pentru încălzit, și deacă se întâmplă, că vre-un biet român să-și aducă ceva 
lemne cu spinarea, păzitorii îl zălogesc şi-i cer câte 1 îl. C. M. gloabă. 
Această urmare au făcut o impresiune foarte rea în guardiştii români, cari 
în aceste timpuri au de a purta atâtea greutăți, — mai vârtos văzând, că 
conlocuitorilor saşi li se iartă a lua lemne câte le trebue, nu numai cu spi- 
»area ci şi cu carul. Din care cauză supt-însemnata Prefectură are onoare 
a Te roga, ca luând în considerățiune greutatea circunstanțelor prezințţi, să 
binevoeşti a porunci diregătorilor din Codlea, Râșnov şi Vulcan, ca precun 
s'au făcut și aici la Braşov, să hotărească o parte din pădure, de unde să-și 
poată lua locuitorii români lemnele trebuincioase. Tot odată să binevoiești a 
îndemna pe respectivii diregători, ca să tracteze pe oameni întru un mod mai 
Dlând şi uman, ca aşa să se conserve pururea buna înțelegere și frățietatea 
“tre cele două națiuni destinate de provedință de a locui împreună în pace 
aceeași patrie, — și Domnia Ta poți fi sigur, că supt-însemnata Prefectură, 
care de bună seamă nemica nu dorește mai mult decât buna şi neturburata 
înțelegere și conviețuire cu Magistraturele naţiunei sase, va fi totdeauna gata 
ă cvrespungle din partea sa acestui oticiu. 

Braşov în 15 ale lui lan. 849. 

SECĂRIANU 
v. Prefect. 

66/849 Prefectura Țării Bârsa 
Prea Onoratului Domn Jude primariu loanne de Albrichsfeld. 


Adevărat că Hălchiul au fost menit unde se se adune Lagărul de români, 
însă din cauză că Hălchiul nu este loc sigur, mai ales pentru un Laghăr când 
se adună, din coințelegere cu Domnul Generar de Schurter sau denumit loc 
pentru L.agăr Codlea, deci binevoiţi a da sașilor din Codlea să priceapă: că 
Codlea este locul Lagărului. Şi fiind-că acum este mai mare lipsă de suferință 
(toleranță -—- Nota Aut.) şi amiciție să se lase de datinile vechi și de ura 
internațională, urmând bunăinţelegere și frățietatea care așteptând rămân 

Al Prea Onoratei Domniei voastre 
Brașov, Il-a Faur 849. 
gata spre servire 
SECARIANU 


v. Prefect. 
VI. 


Prea Onoratului Domn Jude primariu loanne de Albrichsteld. 


luon Ursu, Gardist român din Cristian au avut sfadă personală cu un 
gardist sas, tot din Cristian, cu ocaziunea venirei bravelor Trupe Rusești. 
Pentru astă sfadă personală, care nu se ține de forul satului civil, Judele din 
Cristian, Petrus Boltres, au trimis gardiști armaţi cu lănci de au călcat casa 
lui luon Ursu, ca să-l prindă. Prefectura vă roagă pe Domnia voastră să 
binevoiţi a da poruncă judelui din Cristian, ca să înceteze de a mai face po- 
tenție asupra persoanei şi casei gardistului luon Ursu, ci din contră pe Gar- 
distul sas, ce se află personaliter vătămat, să-l îndrepteze la forul competent 
pentru sfezi personale ale gardiștilor, ca se nu se tâmple ceva mai rău, prin 
astiel de nebăgare în samă a drepturilor personale ale Gardiştilor şi prin 
asemene potenții. 


Brașov, 12-a Faur 849. SECARIANU 


v. prefect. 
VI. 
93/849 
Cătră lăudabilul Comandament militar cesaro-regesc al orașului 
și districtului, 
Pe când Prefectura (română) își dă toată osteneala de a aduce în 

Lagăr (în tabără) pe Seceleni, li-se dă din partea diui senator pașapoarte 
pentru "Ţara Românească fără viza noastră. 


Brașov, în 9 Martie 1849. Ea ) 
Din însărcinarea Domnului 


Tribun D. BOER 
TECLO adjutant. 


— sfârşit — 

O scrisoare fără dată 


+ 


Cinstite şi cuvioase între Ierei Părinte Ilie |*) 
Protopopo, și alalți Cuvioși Preoți, și | 
Dumneavoastră tut(u)ror alaltor Bătrâni și | 
oroșani, schiiai | 


Sănătate, şi bucurie dela Domnul Dumnezeu, poftim şi voim 
dumneavoastră.| Cuvioasă Scrisoarea moliftei tale, și a Dumnea- 
voastră, scrisă Ghen, 17:| pren trimisuvă de acolea cu bunăvoință 
am luat, însă multă mâhnire, | și întristăciune neau dat, cea can 
făr de veaste rea întâmplare, ce auzim şi ne scrieț| dumneavoastră 
dentraceale părți că ar fi sosit dejăcaşii, prădătorii, au | mai bine 
să zicem cum le zic alții: tâlharii Cruţi, pustiitorii de ţări, 

Înțelesam dar den scrisoarea dumneavoastră toate aceale câte 
ne scrieț,|] şi am cunoscut că și dumneavoastră foarte vaţ spereat, 
și vaț îngrozit.|] Drept care lucru şi de a se sperea omul iaste, 
văzând prela alții şi| în vecinătate realele ce se fac de ei, Pentru 
care lucru dumnea-!-voastră ajutor dela noi, și învățătură pojtit 
și ceareț, ce vef să fa-|-ceţ la aceaste reale ce să văd înaintea 
ochilor tuturora că stau.| De care lucru cât pentru ajutor i proc, 
ce ne poftiț şi cearet, noi vă| făgăduim ca unor adevăraț ai noştri 
Priialeni, şi buni vecini, cât va fi| prin putinta noastră cu tot 
mijlocul a vă ajutora şi a vă sprejini vom; nevoi și sântem gata 
și cu cuvântul și cu fapta, unde se va cuve-|-ni va trebui, și să 
va putea, precum aceaia a o mişca, nic acum lip-|-sim nic vom 
lipsi, Numai atâta iaste mai ales și mai curat să ne daț| mod 
și lumină (că singuri dumneavoastră veț şti cealece vă vor trebu- | 
-i) să știm cum și în ce chip a da ajutor. In tot chipul dară| să 
Paceț și mai vârtos ca să știm adăvărul ce iaste, De vreme ce iat| 
că nu știm nic putem înfeleage păn astăzi ales, cari sunt aceale 
cape-|-te acelor Kruţi, ce fel de oameni; cum îi chiamă ; câtă 
seamă vor fi?|ce temei au; și unde mai mult șezâmântul lor sau 
pus? și să află; şi de sau| mai alcătuit sau să mai alcătuescu 
cineva de-țară de acolea lângă ei? şi| can ce feliu să laudă și 








*) NOTÂ, Linia verticală marchează lungimea șirelor din original. 

zic că vor să facă, şi ca acealea carți) sânt foarte| de știut și 
noao pentru multe pricini ;| 

Derept aceaia dar cât va fi prin putință mai făr de zăbav(ă) 
să ne faceți ştire de aceaiea,| iarăș zicând și adeverind pă dum- 
neavoastră, Ca cât va fi prin putințăne cu tot| mijlocul a vă ajuta 
vom sili gata fiind: ca pre ai noștri iarăş zicem| buni priiateni 
și vecini de aproape. Adevărat omul a să îngrija şi| a să sperea 
de ceale ce veade înainte reale şi pagube că fot vin căzut iaste, 
iar| încăș ni să pare că nic păânăntratâta iaste dumneavoastră să 
vă speriiaf, ca vă| va călca acel rău și pârjol, Socotind că doar 
nu vor putea cuprinde | nic ei odată toate și atâta de multe, şi a 
isprăvi toate realele câte| voescu și poftescu. Insă a nu avea 
dumneavoastră grijă și pază| bună cât vă va fi prin putință nic 
aceaia nu o zicem, ci pre Dumnezeu cel mi-|-losârdu şi atotpu- 
fearnic ajutor chiemând, și în Sfinţiiasa pururea nădăj- | duind, fiț 
cu inema mare şi bună: Pre carele şi noi mult rugăm| ca și pre 
dumneavoastră și pre noi de binevăvoitori să ne bucure cu | liniștirea 
acestor turburări, şi greale valuri, păzinduvă cu tot bi- |-nele supt 
mila Sfinţii sale :| 

Ai Dumneavoastră pururea de binevoitori. 
Costandin, C. stol| 
Mihai, C: Spa | 


+ 


Adresa: Sfinţii sale Părintelui Ilie Protopopului şi | 
alaltor de cinste Bătrâni și Oroșani | 
șchiiai, a cinstitei Cetăţ Brașovului, 
noao Priiateni şi vecini de aproape. Cu mul-| 
-tă Sănătate să să dea | 
Scrisoarea a fost sigilată cu o pecete mică de ceară neagră, 


care s'a sfărâmat. 
% 


Această scrisoare se află în arhiva Bisericei Sf. Nicolae din 
Scheiul Braşovului. Cei ce au iscălit-o, erau frații Constandin 
Cantacuzino Stolnicul și Mihai Cantacuzino Spătarul. Ca dată, 
la care a fost scrisă, cred, că s'ar putea admite întâia jumătate 
a lui Februarie din 1704. Căci Curuţii se iveau în țara Bârsei 

— şi anume la Apața — în 14 lanuarie 1704!) Cei dela Bise- 
serica Sf. Nicolae din Scheiul Brașovului scriau foarte îngrijo- 
rați Cantacuzinilor la 16 Ianuarie, deci după calendarul nou la 
27 lanuarie 1704. Răspunsul fără dată îl va fi primit protopopul 
brașovean |lie cu siguranță în prima jumătate a lui Februarie 1704. 

Cererea de „ajutor și învățătură“, după cum se spune în 
scrisoare — se pare destul de firească — potrivit cu raportul, 
în care se aflau Biserica Sf. Nicolae și Românii din $Şchei cu 
Cantacuzinii. 

Dela cei doi boieri, ca și dela fratele lor mai vârstnic 
Şerban Cantacuzino V. V. — Biserica din Șchei primea multe 
faceri de bine. Și la daniile constătătoare din sfite, candele, 
cărți etc., la care lua parte și fratele cel mai mare Pârvu Canta- 
cuzino — fratele șezător pe scaunul domnesc Şerban -— adăuga 
2 hrisoave. In cel dintâi dat la 2 Februarie 1679 (7187) cetim: 
„pentru-că înaintea Domniei meale venitau $cheai de acolo, 
anume Pătru Marcea i brat ego”) Constandin și Oprea Martin 
şi Costea Neamţul și Barbul al lui Dumitrașco“ — rugându-se 
și primind voe, ca cei din Schei, să-şi poată paşte oile în țara 
Domnului „de toamna până la Sti Giorgie“, fiind scutiți de toate 
dările, afară de costanda”) care o vor plăti de fiecare oaie la 
vremea oieritului. 

Prin Hrisovul al 2-lea din 4 lulie 1685 (7193) — neguţătorii 
brașoveni, cari mergeau „cu mare jalbă“ la Domn — primeau 
scutirea de multe dări, având să plătească la vremea haraciului 
numai o rumtoare,') redusă și aceea dela 300 ughi la 250 ughi— 
„Şi cine Sar ispiti a le face (Brașovenilor) vre-un val ori de ce, 
acela om bine să știe că va petreace mare scârbă și certare de 
cătră Domniea mea“ — adaogă Hrisovul. 

La marea bunăvoință a Domnului Şerban și a fraților lui, 
au contribuit și următoarele împrejurări. Un epitrop, ori gociman, 
cum i se spunea atunci, după nume Văsii Neamţu,5) pleca cu 

3) Quellen IV, 118. 


2) şi fratele lui. 


__2) Costandă=—o monedă veche în valoare de 10 bani (cf. Diaconovich: 
Enciclop. rom.) 


4) rdmtoare = darea ce plăteau în comun, odată pe an, Braşovenii cari 
făceau negoaţe în țara Domnului. 
5) St. Stinghe: Istoria Bes. Șch. Braş. pg. 19. 

toată casa lui în slujba Domnului Şerban, chiemat de acesta. 
Se pare că n'a fost un om de toate zilele — socotind chemarea 
Domnului. 

Brașoveanul, va fi stăruit pentru cei din moșia părintească, 
peniru cari mila domnească -se arăta în dovezile de cari am 


pomenit. 
Şi în slujba marelui Spătar Mihai Cantacuzino, despre care 
D-l lorga susține, că a fost aproape braşovean!) — era un bra- 


şovean, un fiu al Şcheiului. Era David Corbea, ceaușul spătăresc, 
juratul bisericei noastre, al cărui tată, popa lon, slujitor și apoi 
dascal și gociman tot la Sf. Nicolae mai la urmă și logofăt al 
Cetăţei Braşovului — își sfârșia zilele îndoitei văduvii ca iero- 
monah cu numele losit în ctitoria cantacuzinească, în mănăstirea 
dela Sinaia”). 

Ofiţerul brașovean David, dela care își primeau numele o 
biserică și o stradă din București, era persoana cea mai che- 
mată, dela care putea lua superiorul lui informațiuni exacte 
asupra Românilor din Schei. 

Astfel Mihai Cantacuzino devenea un mare binevoitor al 
lor. Fără știrea și consimțământul lui — nu se putea săvârși 
aproape nimic mai însemnat la Biserica din Șchei. La alegerile 
de năstavnici (gocimani), marele Spătar își trimitea împuternicitul 
său, căci după cum scriea în epistola din 9 Dec. 1709 „a intrat 
Ia o legătură cu săborul sfintei bisearici de aici pentru paza și 
grija ei“ 3). Gocimanii nou aleși erau trimiși cu „catastișele" bi- 
sericei pentru control la dânsul. Protocolul Bisericei, în care de 
obicei preotul cel mai tânăr făcea un fel de Inventar al preţi- 
oaselor, odăjidiilor, cărților etc. la schimbarea gocimanilor — era 
trimis tot pentru control Cantacuzinului, care după formula 
„până acum “sânt toate aceastea“ își punea frumoasa iscălitură 
„Mihai Cantacuzino vel. spat.“, din care până azi mai străluce 
ciripia aurie. 

In sfârşit apropierea Curuţilor de Brașov îndrepta gândul 
celor din Schei prin slova părintelui protopop llie iarăși spre 
statornicul lor binevoitor marele Spătar și spre celălalt frate în- 

1) N. lorga: Braşovul și Românii pg. 239. 


2) |. Prișcu: Slove vechi Nrii 221, 227 și 233 din 1920 ai Gazetei Trans. 
3) Dr. St. Stinghe, Documente I, 46. 

văţatul Constandin Stoinicul. Odăjdiile Bisericei braşovene, por- 
neau şi ele tot într'acolo, ca să rămână ani de zile în păstrarea 
celui dintâi. Grija dânsului pentru „podoabele Bisericei“, pe cari 
după câți-va ani le cereau preoții — se vede dintr'o scrisoare, 
în care la 7 Fev. It 7217 (1709) le scria: „adevărat că vreamea 
ar hi acum dupre atâtea nevoi și turburări de mulți ani să-și 
câștige sfânta casă podoabele sale și să se bucure preavoslavnicii, 
când le vor vedea în dumnezeescul lăcaș, numai noi nu socotim 
încă a fi acea vreame cu bună îndemână sosită“ ...... când 
„ce aduce ceasul nu aduce anul“ ...... deci să mai aștepte 
„până ce va pieri toată grija şi nevoia“ .... „pân la Paști“... 
„iar atunci Dumnezeu și vreamea ne va învăța ce vom face“ 1). 
* 

Scrisoarea ce am comunicat e iarăş o dovadă a îrumoaselor 
legături dintre Biserica istorică a Românilor din $cheiul Bra- 
șovului şi boerimea din fostele Țări-românești, despre cari se va 
mai scrie în această Revistă. 


I. Prișcu. 
paroh. 





1) Dr. St. Stinghe, Documente ], 39. 

Observaţiuni mortologice în regiunea 
Brașovului 


DEFILEUL DELA RACOȘUL DE JOS!) 
de N. Orghidan. 


1. Coridorul Feldioara-Augustin. Cine urmărește pe hartă 
valea superioară a Oltului e impresionat «de particularitatea cu- 
rioasă a acestui râu, care curge mai întâiu direct spre Sud, apoi 
strecurându-se printre dealurile scunde dela Ariujd se răsucește 
spre Nord, curgând pe o distanță de aproape 30 km. printrun 
scoc larg, în sens tocmai contrar direcţiei păstrate până aproape 
de Ariujd. Ambele porţiuni paralele ale văii Oltului se deschid 
în formă de pălnie largă spre ara Bârsei. Ne-am aștepta cu 
drept cuvânt, ca prin amândouă aceste deschideri să vedem 
apărând în câmpie râuri curgând dinspre Nord. Sinuosităţi ca 
aceasta, în contradicție cu aspectul morfologic al regiunei și, 
adăugăm, cu însăș inclinarea terenului ce încadrează valea, se 
întâlnesc de obiceiu la râurile, a căror evoluțiune a avut o des- 
fășurare complicată, influențată și de aiţi factori de cât acela al 
eroziunei normale. Vom vedea îndată, în ce constă complicați- 
unea acestei evoluțiuni la râul Olt. 

Pornind dela Brașov și străbătând în lung valea Oltului 
dela Feldioara la Augustin, pe dinaintea ochilor ni se perindă 
peisagii variate și nu mai puțin plăcute, dar încinse de forme 
domoale, care contrastează cu relieful puternic frământat din ju- 
mătatea sudică a Ţării Bârsii. Trei suprafețe, dispuse transversal 
în trepte, se disting destul de clar pe această distanță. Formele 


1) Vezi „Țara Bârsei“, No. 1 şi 2. La literatura indicată acolo se 
mai adaogă : |. Lârenthey, cercetări geologice în regiunea Baraolt, pubiicate în 
Orvosi Termeszettud. Ertesită XX, 1895 și în Math. 6s Termeszettud. Ertesită 
1909. l. Bânyai, Die geol. Verhăltnisse der Gegend v. Kezdivâsârhely, Fotdt, 
Kăzi. XXVII, 1917. Strâmpl Gâbor Dr., A vargyasi Szurdok, Făldrajzi Kâzle- 
mânyek 1912. Franz Herbich, Geologische Streifungen im  Altdurchbruche 
zwischen Felsă u. Als6-Râkos, Verhandl. u. Mitteilungen des Siebenb. Vereins 
f. Naturwissenschaften, XVIII, 1866. De folosit harta statului major 1:75000, 
foile Baraolt și Feldioara (Marienburg), iar pentru partea geologică hărțile 
dlui Dr. Erich Jekelius, zăcămintele de cărbuni din România, fasc. No. 2. 

lor diferite sunt scoase și mai bine în evidență de aspectul ve- 
getației, diferită și ea pentru fiecare din ele. 

a) Pe margini se aliniază munţii Perșanilor și ai Baraoltu- 
lui, împodobiți cu frumoase păduri de fag și stejar, (stejarul se 
urcă aici până la 800 m.). Cei dintâi sunt curmaţi aproape pela 
mijloc de trecătoarea Bogăţii (692 m.), formată prin apropierea 
isvoarelor râului Bogăţii și al Măerușului. Din Pleșița Ţânţarilor 
și până aci marginea munților Perșani e o linie aproape dreaptă, 
orientată dela SSV—NNE. In vâriul Cetăţii (1104 m.) de lângă 
Crizbav avem cea mai mare înălțime din întregul șir al munților 
Perșani situați la Nord de basinul Vlădeni. Din drumul Bogăţii 
până în defileul dela Racoș, acești munți sunt orientați direct 
spre Nord. Marginea lor dinspre Olt e însă mai sinuoasă iar 
înălțimile mai puţin uniforme. Platiorma, care nivela odinioară 
toate aceste înălțimi până departe în Nord, la poalele Harghitei, 
strânsă în cotul Oltului, a fost atacată de afluenții dintro parte 
şi alta ai acestuia şi împărţită în individualități deosebite, care 
sau putut păstra mai înalte datorită rezistenței mai mari a rocei 
din care sunt compuse. 

Munţii Baraolt formează o unitate cuprinsă între cele două 
porțiuni ale văii Oltului și între Sâmpetru și Baraolt. Şoseaua 
ce duce din Baraolt spre băile Malnaș străbate o regiune de 
dealuri scăzute sub 800 m. prin care se continuă depresiunea 
Baraoltului spre Răsărit. Linia aceasta este și un hotar geologic 
La Sud de ea nu găsim materialul vulcanic, predominant în 
Nord, de cât în două puncte: lângă satul Buduș și lângă 
băile Malnaș. Munţii Baraoltului astfel circumscriși se com- 
pun dintro culme principală, orientată dela SSV la NNE. între 
Vălcele și Valea Zălanului, pe o distanță de 18 kilometri. E 
platformă perfect nivelată în preajma cotei de 1000 m. având 
marginile aplecate în formă de scut. Mai bine desvoltată e în 
partea de Sud, unde are o lățime de aproape 10 km. şi unde 
se află și punctul ei culminant, vârful Gorgo (1018 m.). Valea 
largă ca albia unui lac, aşezată transversal între Vălcele și Simeria, 
prelungită și spre Hăghig printro ușoară aplecare a terenului, 
indică limita sudică a acestei platforme. La Sud de linia Hăghig- 
Vălcele-Simeria, până la Sâmpetru, se află o suprafață mai scăzută, 
care a avut o evoluţiune deosebită, fiind acoperită aproape în 

întregime de apele pliocenului superior. Depozitele aceluiaș lac 
ocupă și astăzi o mare parte din basinul Aitei, paralel cu valea 
Oltului, despărțit de aceasta prin culmea Miclăuşoarei. In lungul 
acestei culmi, netezite și aplecate în mod semnificativ spre Sud, 
marginea apuseană a munţilor Baraoltului propriu ziși, până în 
vârful Cabalei (729 m.), este o linie dreaptă cu direcția NS. 
Spre basinul Baraolt această linie se frânge, luând o orientare 
SV-NE, iar spre basinul Ţării Bârsei, începând din punctul Cabala, 
ea se abate spre SE. Astfel cam din dreptul Măerușului spre Sud 
cele două culmi muntoase, între care e încadrată valea Oltului, 
se depărtează una de alta, dând văii înfăţişarea menţionată de 
pălnie largă, deschisă spre Sud. 

Marginea munţilor concide cu o limită geologică. Munţii 
Perșani au o structură foarte complicată față de uniformitatea 
munților Baraoltului. Pe marginea dinspre Olt însă şi ei sunt 
alcătuiți aproape exclusiv din formaţiuni, care aparţin cretacicului 
inferior, așa încât din punct de vedere geologic cadrul văii, Ol- 
tului este destul de uniform. Din punct de vedere petrografic 
marginea munţilor Perșani prezintă mai multă variațiune, care 
se trădează și în formele de relief. Lărgirile văii și scăderile 
culmilor coincid de obiceiu cu presența unor roci mai puțin re- 
zistente. 

Vorbind despre structura cadrului muntos al văii Oltului 
un interes deosebit presintă împrejurarea, că ambele masive, care 
mărginesc această vale, au fost atacate pe margini de însemnate 
dislocațiuni tectonice, dela simple flexuri până la adevărate rupturi, 
însoțite de prăbușiri. Valea Oltului este deci și în această parte 
de origine tectonică și sa născut odată cu accentuarea acestor 
cute interioare ale Carpaţilor Orientali, care sunt munţii Perșani 
și ai Baraoltului. O mai precisă determinare a timpului când sa 
produs această denivelare ne-o înlesnesc depozitele apeior, care 
au umplut odinioară această vale în formă de canal. 

b) A doua suprafață, pe care o întâlnim în lungul Oltului 
dela Feldioara la Augustin ca un nivel deosebit, este modelată 
mai ales în depozitele lacului pliocen, care a ocupat odinioară 
basinurile Ţara Bârsei, Ţara Săcuilor și Baraolt. Valea actuală 
a Oltului între Feldioară și Augustin era întradevăr un canal, ce 
unea basinul Baraolt cu depresiunea mai întinsă din Sud. In 

regiunea Căpeni, unde se află cunoscutele mine de cărbuni, se 
extrage lignit din niște straturi pliocene vechi, care aparțin meo- 
țianului și care zac direct pe rocile cretacice, patul basinului. 
Depozitele pliocene suprapuse se succed în serie regulată dela 
meoțian până în levantin, pe o grosime aproximativă de 275 
m. Mişcările tectonice, care au dat naștere basinului Baraolt şi 
văii Oltului dintre Augustin și Feldioara, s'au ivit așadară la 
începutul pliocenului. Cu timpul ele s'au accentuat tot mai mult, 
așa încât ultima fază a lacului pliocen coincide cu extensiunea 
lui maximă: dacianul și levantinul depășesc mult zona depozitelor 
meoțiane și ponţiane, întinzându-se transgresiv direct peste for- 
maţiunile cretacice de pe margine. In dacian găsim cele dintâi 
urme de material eruptiv, transportat până aci din marile centre 
vulcanice ale Harghitei, a căror activitate începuse cu putin mai 
înainte, Spre deosebire de basinul Baraolt, relativ tânăr, Ţara 
Bârsei se datorește unor mișcări postume întâmplate tot în pliocen, 
dar care nu sunt decât ecoul unor frământări cu mult mai 
vechi, care au agitat scoarţa în această parte. 

Ca să ne dăm mai bine seama de înfățișarea suprafeței, de 
care este vorba aci, e necesar so privim de pe o înălțime oare- 
care, să zicem de pe vâriul Cabala (729 m.), aflat la Răsărit de 
cătunul Arini. Vom vedea atunci, cum suprafața mai înaltă a șe- 
sului Bârsei, representatată prin terasa dintre Ţânţari și Feldioara, 
se prelungește pe stânga Oltului spre Nord printr'o fășie din ce 
în ce mai îngustă, dar în perfectă continuitate. Numai păraele, ce 
coboară din munții învecinaţi ai Perşanilor, au săpat văi, care 
întrerup din loc în loc această suprafață despărțită astfel în fășii 
paralele, puţin aplecate spre linia Oltului, unde ele se termină în 
formă de râpă. Până la Măeruș suprafața aceasta se desprinde 
din rama de munţi cam în jurul curbei de 620 m.!) In regiunea 
Apața linia de contact între munte și această suprafață e mai 
puţin precisă. Dealul Rotund (Ker6khegy, 576 m. la Nord de 
Apața), care se ridică drept din lunca Oltului, este compus din 
conglomerat, deci el formează limita depozitelor pliocene, care 
mărginesc lunca Oltului până acolo. Morfologiceșşte însă el face 


* 





1) Luăm această cifră medie, cu o valoare relativă. Cotele obicinuite 
variază între 600 și 640 m. 

parte din acelaș nivel. In Nord, în regiunea Armeniș-Augustin, 
aceste depozite reapar sub forma unor petece așternute pe un 
soclu înalt de gresii și conglomerat cretacic. Punctul numit „Dea- 
supra Dosului* în dreptul satului Augustin, are cota 684 m. In- 
fățişarea tabulară a acestor înălțimi acoperite de resturi din în- 
velișul pliocen, mult mai gros altădată, precum și caracterul lor 
bine pronunţat de treaptă deosebită în raport cu lunca și cu 
marginea muntoasă, ne silesc a le socoti ca făcând parte din 
aceeaș suprafață descrisă până aici. Este vorba așadară de o 
unitate morfologică. deosebită, a cărei particularitate vrednică de 
subliniat este, că ea taie la acelaș nivel formațiuni geologice 
deosebite : cretacice, acoperite cu resturi de pliocen superior în 
Nord, ponţiane în regiunea de mijloc a Apaţei, ponțiane și pliocene 
superioare, acoperite de conuri de dejecțiune cvaternare în Sud. De 
pe la Măeruș spre Sud învelișul cvaternar devine continuu, 
acoperind complect depozitele pliocene de dedesupt. O astfel 
de supraiață continuă, care nivelează formațiuni de vârstă dife- 
rită, nu sa putut naște decât prin eroziune. Ea este așadară o 
terasă, al cărei capăt de Nord a fost mai expus acțiunei erozive 
și de aceia depozitele pliocene au rămas acolo ca mici resturi 
amenințate să fie șterse în curând cu totul. In partea de Sud 
după acțiunea erozivă, care a scoborât nivelul pliocen până la 
600 m. pe marginea munților, a urmat în cvaternar o perioadă 
de acumulare, când s'au așternut vastele conuri de dejecţiune 
conjugate, care formează câmpia Ţării Bârsei dela Ţânţari până 
aproape de Măeruș. Fenomenul nu-și găsește o explicare sufi- 
cientă fără admiterea unei mișcări negative mai accentuate în 
basinul “Ţării Bârsei, care mișcare a continuat aci și în cvaternar, 
fără să fi ajuns însă în această epocă la proporții prea mari. 
Având în vedere datele sondajului dela Fabrica din Bod!) și 
ținând seama și de terasa Țânţari, care la Bod a fost spălată, 
putem evalua grosimea depozitelor cvaternare la circa 25 m. 
Rolul important, pe care l-a avut eroziunea în modelarea 
văii Oltului dintre Feldioara și Augustin se vede și mai bine 
pe malul drept. Depozitele pliocene însoțesc aci Oltul pe toată 


') Dr. Erich Jekelius, Puţul artezian dela fabrica de zahăr din Bod 
(Brașov). — Extras din „Dări de seamă ale şedinţelor Inst. geologic“, vol. XI, 
ședința dela 23 Martie 1923. 

lungimea lui dela Hăghig la Baraolt. Contactul acestei fășii cu 
zona muntoasă se face și aci cam în jurul cotei de 620 m. deci 
avem a face cu aceeaș unitate morfologică. Marginea dinspre 
luncă însă a depozitelor pliocene nu mai are înfățișarea de râpă 
înaltă ca pe stânga. Ele au fost roase și înlăturate dealungul 
unui plan paralel ci: Oltul, aplecat ușor din marginea muntoasă 
spre lunca acestuia. Mecanismul acestei acțiuni e ușor de înţeles, 
Afluenții mai puternici de pe dreapta au împins Oltul spre 
stânga, silindu-l să taie tot mai adânc din depozitele acelui mal, 
în timp ce malul drept prin deplasarea spre stânga și adâncirea 
continuă a Oltului era natural să ia înfățișarea unui plan în- 
clinat. Numai la Sud și la Nord de Arini Oltul s'a putut apropia 
mai mult de malul drept, reducând depozitele pliocene la o fășie 
îngustă cu marginea înaltă și răpoasă. Astfel trebue să înțelegem 
asimetria destul de pronunţată a văii Oltului pe distanța, de 
care ne ocupăm. Tot de aci urmează că e greu de făcut o dis- 
tincțiune precisă între adevăratele terase ale Oltului și conurile 
de dejecțiune retezate de el. 

La Feldioara se termină terasa cvaternară a Țânţarilor sub 
forma unui pinten ridicat cu circa 20 m. deasupra luncei 
Oltului. Pe malul din față, la Hăghig, avem o terasă analoagă 
în ce privește înălțimea, fiind însă formată din straturi de nisip 
și argilă ponțiane, peste cari numai la marginea dinspre munte 
găsim păstrate și depozitele pliocenului superior. Aici avem așa- 
dară o terasă de eroziune, pe câtă vreme cea dela Feldioara s'a 
născut prin acumulațiune, datorită păraelor dinspre Ţânţari și 
Crizbav, Ambele formează însă aceeaş unitate morfologică, fiind 
ca atare contimporane. De altfel pe marginea terasei Hăghig, la 
înălțimea de circa 20 m. (lângă capelă) se poate vedea pietriș 
cărat și depozitat de părăul Hăghigului, astăzi adâncit în raport 
cu nivelul Oltului. Am spus însă, că suprafața din care face parte 
terasa dela Feldioara, se prelungește pe stânga Oltului spre Nord 
ca aceeaș unitate morfologică până la Augustin. Marginea râ- 
poasă a acestei terase se înalță cu cât înaintăm pe Olt la vale. 
La Feldioara avem cota 514, la Rotbav 530, Măeruș 564, Apața 
573, Dealul Rotund 576, Armeniş 579, la vest de Augustin 575, 
(Ultimele două cote par a indica o terasă mai joasă a înălți- 
milor dintre Armeniş și Augustin, care ajung până la 684 m.). 

Creșterea aceasta a râpei până la Măeruș ne-o putem explica 
prin abaterea Oltului spre stânga. 

La Măeruş ne putem da foarte bine seama de func- 
țiunea descrisă mai sus, îndeplinită de afluenții Oltului și despre 
modul cum acesta a reacționat față de ei. Aci primeşte Oltul 
doi afluenți opuși — părăul Măerușului pe stânga și Corlatul 
pe dreapta. Strânsă între conurile de dejecțiune ale acestor doi 
afluenți lunca se reduce la vreo 600 m. lățime. Ambele văi își 
aveau odinioară talpa la nivelul suprafeței compuse din depozite 
pliocene, în care s'au adâncit și pe care le găsim învelite cu 
pietriș cărat și depozitat de păraele respective. Corlatul a fost 
mai puternic, a adus o cantitate mai mare de pietriș, care a 
abătut Oltul mai mult spre stânga. Valea lui e ca un uluc scobit 
între maluri înalte, formate la bază și în exterior din depo- 
zite lacustre, în interior din straturi groase de pietriș uniform, 
compus exclusiv din gresie carpatică, alternând cu straturi de 
nisip. Valea are o deschidere destul de largă, formând îndată ce 
iese din strâmtoarea munţilor un fel de luncă, ce represintă 
suprafața ultimului con de dejecțiune, împins până în Olt și re- 
tezat de acesta la vre-o 10 m. Pietrișul e acoperit cu un strat 
de pământ vegetal, care a permis transformarea acestui con de 
dejecțiune în câmp de cultură. Părăul și-a deschis drum spre 
Olt, tăindu-și un şanţ adânc în marginea sudică a conului, Pro- 
cesul de adâncire e în curs. Capătul acesta dinspre Olt al ulti- 
mului con de dejecțiune al Corlatului depășește cele două ma- 
luri ale văii în formă de uluc, care au fost retezate de Olt mai 
înainte cu vre-o 400 m. mai spre Est și la un nivel mai înalt 
cu vre-o 15 m. Şi mai înainte Oltul a curs cu alți 800 m. mai 
la Est, retezând cele două maluri ale Corlatului la un nivel și 
mai înalt, corespunzător nivelului superior al suprafeții din 
stânga Oltului (560 m.). La Sud și mai ales la Nord de Corlat 
Oltul și-a împins lunca actuală spre Răsărit, tăind adânc în stra- 
tele pliocene, care arată spre luncă o râpă de vre-o 60 m, deci 
ca și cele de pe stânga Oltului. 

Urmează din cele arătate până aici, că valea Oltului dintre 
Feldioara și Augustin se presintă cu un caracter particular, deo- 
sebit de alte porțiuni ale acestei văi, cum ar îi d.e. între Malnaș 
și Sf. Gheorghe. Acolo Oltul taie o suprafață uniformă — câmpia 

actuală a acelui basin — formată aproape exclusiv din depo- 
zitele Oltului însuș, aduse și așternute acolo din cursul său su- 
perior. Lunca ce însoțește cursul râului e adâncită în acea su- 
prafață cu vre-o 12—20 m. dealungul unor râpi aproape neîn- 
trerupte pe toată acea distanță. Dela Feldioara la vale Oltul 
însuş ma mai desvoltat o acțiune acumulatoare. Sarcina lui, de- 
când sa format, pare a fi fost să ducă la vale materialul rezultat 
din roaderea și spălarea depozitelor mobile pliocene, precum și 











Fig. 1. Vaiea Oltului la Măeruș, cu cele trei nivele: lunca, terasa de 620 m. 
și în fund munţii Baraolt, despicați de valea Corlatului. Marginea munţilor se 
apleacă spre Țara Bârsei. 


a trâmbelor puternice de pietriș așternute în calea lui de afluenți. 
Conurile de dejecțiune depuse de acești afluenți și tăiate de Olt 
la diferite înălţimi, după depărtarea mai mare sau mai mică a 
capetelor lor, ne împiedecă să stabilim cu preciziune diferitele 
nivele de sadâncire ale Oltului însuș. Totuș, terasa de 20 m. așa 
de frumos desvoltată la Feldioara-Hăghig se poate urmări și mai 
departe spre Nord sub forma capetelor retezate ale conurilor de 

dejecțiune, dar şi ca terase veritabile, cum vedem pe stânga 
Oltului ceva mai la Nord de Armeniș, precum și la Augustin, 
unde fragmentele acestei terase sunt formate din loess. 

c) Ne-a rămas să mai spunem câteva cuvinte despre lunca 
Oltului, care este a treia suprafață cuprinsă în porţiunea de vale 
studiată, ca unitate morfologică aparte. Strânsă între maluri 
asimetrice, pe dreapta mai joase, pe stânga mai înalte și cres- 
când spre Nord, lunca are o lățime de 2—2!/, km. In largul 
acestei fășii joase, netede, Oltul se balansează greoiu, formând 
numeroase meandre. Fragmente de albii părăsite, unele secate 
vara, altele cu apă adâncă, bogată în pești, îl însoțesc în tot 
cursul pe ambele maluri. Ghirlande de sălcii pletoase, cari cu 
rădăcinele lor întăresc şi susțin malul puţin rezistent, indică si- 
nuosităţile capricioase ale apei. Spre deosebire de ogoarele, care 
o mărginesc pe ambele maluri, dominând-o, lunca este aproape 
totdeauna verde, întrebuințându-se ca izlaz sau loc de fânaţă. 
Când plouă mult, belșugui de apă, nemai încăpând între malu- 
rile scunde, se revarsă pe întinderi considerabile. Mai de mult 
aceste inundaţii atingeau proporții și mai mari. Cauza prin- 
cipală a înecurilor este defileul dela Racoș și depresiunea Ba- 
raoltului din faţa lui, unde apele unite ale acestui basin, în 
timpul” viiturilor mari formează un adevărat baraj pentru Olt, 
care stăvilit și dat înapoi își îneacă lunca. lată câteva date cu 
privire la înclinarea luncei și deci a albiei Oltului între Sf. 
Gheorghe şi halta Mateiaș, mai jos de Racoș: 





Distanţa în linie | Diferenţa de 














LOCALITATEA | Cota | dreaptă dela | nivel între | Căderea la 
pct. precedent |cele 2 puncte * 
Si. Gheorghe . . 519 — = aa 


Confluenţa Oltului 
cu Valea Neagră . | 500| 125 Km. î9 m, 1,52 9/00 
Confluenţa Oltului | 
cu Ghimbășelul -] 490| 125 Km. 10 m. 0,8 %%0 


Hăghig ... „| 486 7,5 km. 4m. 0,53 9/09 
Apața . . . . .[472]| 14 Km. 14 m. 1 90 
Armeniş 468 | 4,75 Km. 4 m. 0,84 “o 
Podul C.F.R. (int. în n dei.) 463 | 11,6 Km. 5 m. 0,43 %/0 
Halta Mateiaș . . .| 452| 9,75 Km. Il m. 1,12 %/09 

Din acest tablou se vede, că cea mai slabă înclinare o are 
lunca Oltului în fața defileului dela Racoș (0,43%), așa cum 
era de așteptat. O altă porțiune cu înclinare slabă este cea din- 
tre Ariujd și Hăghig (0,53%), unde Oltul primește cei trei aflu- 
enți însemnați din Ţara Bârsei (Ghimbășelul, Bârsa și Amaradia) 
și unde cursul lui e orientat spre NV. Scăpând de aluviunile 
îngrămădite în albia lui de aceste râuri, cursul Oltului se învio- 
rează din nou până la Apața (1%). 


* 
* *% 


Din cauza deselor inundaţiuni satele din această regiune 
sau ferit de luncă, dar nu s'au putut aşeza nici pe suprafețele 
mai înalte, care o mărginesc. Numai Feldioara s'a clădit pe pin- 
tenul îngust al terasei, ce coboară dinspre Crizbav-Ţânţari. Ce- 
lelalte sate au căutat terase secundare cu înălțimi reduse (Hă- 
ghig, Rotbav), sau au profitat de conurile de dejecțiune ale aflu- 
enților Oltului (Măeruș, Aita, Belini, Armeniș). Cu timpul satele 
crescând și-au împins marginele în terenul inundabil. Românii 
din Augustin și-au întemeiat satul lor neregulat pe terasa în- 
gustă de loess, lipită de malul stâng, abrupt și înalt, al văii. 
Satele mai mari de pe un mal, în locurile de trecere peste Olt, 
au corespondente pe celălalt mal, ambele cu aspect de capete 
de pod. E caracteristică prelungirea satelor Apața și Aita-Mare 
în lungul șoselei spre vechiul pod al Oltului. In fața Măerușului 
s'a înfiripat cătunul Arini, pendent de Hăghig. In fața Feldioarei 
vedem Hăghigul, unite printr'un vechiu loc de trecere peste Olt. 
Aceste două sate au îndeplinit la început și o funcțiune militară, 
de apărarea trecerii din și spre Ţara Bârsei. Acelaș rost l'a avut 
și Apața, iar în timpuri mai vechi, înainte de venirea Sașilor, 
Miclăuşoara. 

Loc de trecere, adevărat coridor, valea Oltului dintre Fel- 
dioara și Augustin adăpostește sate cu populație amestecată: 
Români, Sași și Unguri. In Armeniș sa așezat o colonie de Ar- 
meni. Românii formează ca în tot Ardealul, elementul de legătură, 
nelipsind din nici un sat, având și așezările lor proprii cu popu- 
lație neamestecată (Arini, larăș, Augustin). In cele trei sate să- 
sești (Măeruș, Rotbav, Feldioara) ei sunt în plin progres cultural 
și economic. Nu tot acelaș lucru îl constatăm în satele săcuești, 

unde Românii rămași în minoritate și-au pierdut limba. Recâș- 
tigarea lor e o operă grea, neglijată până acum. 

2. Basinul Baraolt. La Căpeni, Oltul intră în basinul Ba- 
raolt. Acesta are o formă alungită în direcţia văii Oltului dintre 
Feldioara și Augustin. Două râuri, ce-și adună apele de pe po- 
vârnişul Harghitei și curg paralel și direct spre Sud, Vărghișul 
şi Cormoșul, se unesc în interiorul basinului, vărsându-se în 
Olt în locul, unde acesta se încovoaie spre Apus, ca să intre în 

Fig. 2. Profile în valea Oltului. |. La Măeruș. II. Intre Apața și Armeniș. 

1:50.000 Pt. înălțimi 1: 20.000. 
defileul dela Racoș. Râul Baraolt, care isvorăște tot din șirul 
Harghitei și care se îndreaptă de asemenea spre Sud, pare a fi 
fost atras de basinul Aita-Seacă, în prelungirea căruia se află 
cursul lui superior și pe care prin o vale largă, de origine plio- 
cenică, abătută spre SV. îl pune în legătură cu basinul mai mare 
al Baraoltului. 

Ca și în regiunea dintre Feldioara și Augustin tot astfel și 
aci vedem trei unități moriologice deosebite luând parte la for- 
marea basinului. Ele sunt orânduite în amfiteatru, Pe margini 
găsim o suprafață mai înaltă reprezentată prin formaţiuni vechi, 

cretacice, acoperite în Nord și Est cu puternice masse de mate- 
rial vulcanic. O a doua suprafață intermediară este representată 
prin sedimentele pliocene, tivite pe marginea inferioară de fășii 
cvaternare, iar în Nord şi în părțile superioare fiind acoperite 
și ele cu aglomerate vulcanice. In fine, a treia suprafaţă și sin- 
gura unitate morfologică precis limitată este larga luncă a râu- 
rilor, ce se întâlnesc în interiorul basinului. Intre cele dintâi două 
suprafeţe nu se poate stabili o limită precisă, indicată printr'o 
anumită curbă de nivel, din cauza acţiunii erozive și a mișcă- 
rilor scoarței, care au turburat posiția primitivă a straturilor. De- 
pozitele tinere, afânate, arată tendinţa de tassare față de rocile 
vechi, dense și compacte, care au mai multă stabilitate. Basinul 
întreg a fost afectat pe margini de dislocări, ce se pot descifra 
și din formele de teren. Stratele de cărbuni exploatate la Căpeni 
apar rupte şi deplasate dealungul unor adevărate falii. Unele 
din aceste mișcări tectonice sunt de dată recentă și par a con- 
tinua şi astăzi. Astfel la Apus de Augustin se desemnează o 
linie de fractură cu direcţia N-S,, care pe înălțimile din dreapta 
Oltului coincide în parte cu linia de contact dintre depo- 
zitele pliocene și formațiunile vechi de bază, linie marcată și 
aici prin limita dintre ogoare și pădure. Pe stânga Oltului se 
vede cum și astăzi se prăbușește terenul laEst de această linie, 
până aproape de vârful Deasupra Dosului (684 m.). In fine, cao 
dovadă a marilor denivelări din trecut adăogăm, că un sondaj 
făcut în lunca Oltului lângă Căpeni a mers până la 120 m, adân- 
cime numai prin stratele daciane, fără să pătrundă în ponțian. 
Această puternică îndoire sau mai de grabă prăbuşire a scoarţei 
în mijlocul basinului n'a putut rămâne fără repercusiuni contrare 
pe. marginea lui, principiul basculei aplicându-se şi aici. 

Cu toate dificultățile cauzate de împrejurările expuse mai 
sus, în baza cercetărilor pe teren și a studiului hărții, pe lângă 
constatarea celor trei unități morfologice menţionate, mai putem 
adăoga următoarele: a) Există și în acest basin un nivel de ero- 
ziune la circa 620 m. (Foarte clar se poate vedea acest nivel 
pe valea Baraoltului). b) De asemenea se constată și aci pre- 
sența terasei cvaternare de 20 m. pe care o întâlnim atât în in- 
teriorul basinului, pe marginea luncii, unde e puțin scăzută, cât 
şi pe văile râurilor, unde crește în amonte. 

Indicaţii preţioase cu privire la trecutul morfologic al re- 
giunei le găsim înscrise în văile râurilor. Este sigur că cele trei 
râuri cu direcţia lor iniţială orientată spre Sud — Vârghișul, 
Cormoșul și Baraoltul — au adoptat această direcţie fiind atrase 
de depresiunea basinului Baraolt. Tendinţa constantă a acestor 
râuri a fost să ție pas cu deprimarea continuă a basinului co- 
lector și deci să se adâncească în platforma, pe care o brăzdau. 
De pe dealul Orhegy (628 m.) spre Nord avem o bună vedere 
asupra văii Cormoșului, frumos adâncită până la Filia cu 100— 
200 m. într'o suprafață netezită și reprezentând linia mediană a 
basinului. Pe linia aceasta s'au întins de sigur mai mult spre 
Nord apele lacului pliocen. Cormoșul este din acest punct de 
vedere râul principal al basinului. Fenomene mai interesante 
presintă însă Vârghișul, care e mai lung și are apă mai multă. 
Isvorăște din marele crater format de vârfurile celor trei Harghite: 
a Racoșului, Mădărașului și Mateiașului. Coboară până aproape 
de Vlăhița ca un adevărat barranco printr'o vale adâncită cu 
vre-o 300 m. în mantila uriașului con vulcanic. Ajuns pe câmpia 
înaltă a Vlăhiței curge câtva timp la suprafaţa ei, continuând 
să aștearnă și astăzi mari depozite de pietriș în largul acestei 
frumoase platforme. In curând însă începe să coboare grăbit prin- 
trun uluc din ce în ce mai adânc, tăiat în formațiunile medite- 
rane ale basinului ardelean, care se întindea până în regiunea 
aceasta. In dreptul Mereștilor i se așează în cale o clipă de 
calcar jurasic cu direcția SV—NE., perfect netezită la înălțimea 
de 925—940 m E sigur că sloiul acesta de calcar, împreună cu 
vârfurile Mercheașa (1002 m.) și Dugasău (1012 m.) dela Apus, 
face parte din platforma de 1000 m. care se întinde spre Nord 
şi Est până sub cupolele Harghitei și a fost scos în relief față 
de înălțimile mai scunde din imediata lui apropriere nordică și 
sudică de către acțiunea erozivă, căreia calcarul i-a putut re- 
zista mai mult. Vârghișul străbate acest baraj natural prin niște 
chei sălbatece, tăiate dela NV—SE perpendicular pe lungimea 
lui, care fac valea inaccesibilă pe o distanță de 3 Km. Când at- 
mosfera e limpede, de pe înălțimile Brașovului se vede deschi- 
derea caracteristică a acestor chei crestate ca un V în podișul 
cu profilul rectilin, ridicat mult deasupra regiunei din față. La 
eșirea din chei, după o nouă cotitură în formă de meandră adân- 


OBCU CLUJ 


— 239 — 


cită, Vârghișul își reia cursul direct spre Sud printr'o vale si- 
milară cu cea dela Nord de chei, tăiată la 200 m. adâncime în 
păturile vechi cretacice, acoperite pe coamă de tufuri și aglo- 
merate vulcanice. 

Cheile Vârghișului presintă un interes deosebit mulțumită 
indicațiunilor ce ni le dau cu privire la vârsta acestei văi. Nu- 
meroase adâncituri, deschideri în formă de nări și peșteri, printre 
care şi vestita peșteră dela Merești, sunt înșirate în pereţii de 
calcar la nivelul de 20 m. deasupra albiei râului. In peștera 
Mereșştilor s'au găsit schelete de animale diluviale. lată așa dară 
încă un indiciu cu privire la vârsta terasei de 20 m. pe care am 
întâlnit-o pretutindeni în regiunea, de care ne-am ocupat. Din 
diluviu și până astăzi valea Vârghișului n'a putut fi adâncită 
decât cu 20 m. Ce forță de eroziune s'a desfășurat și cât timp 
a fost necesar pentru ca blocul de calcar să fie fierestruit dela 
aproapre 1000 m. până la nivelul actua! de 600 m.! Putem afirma 
cu deplină certitudine, că Vârghișul este un râu vechiu, de vâr- 
stă pliocenică și a luat naștere imediat după ridicarea conului 
vulcanic din care isvorăște. Valea lui e mai veche decât reliefa- 
rea prin eroziune și poate și prin înălțare a podişului de calcar, 
în care sunt tăiate cheile lui. Un alt nivel, superior celui cva- 
ternar, indicat în aproprierea cheilor prin urme de terasă destul 
de bine conservate, credem a fi stat în legătură cu nivelul de 
620 m. întâlnit pe malurile Oltului. 


* 
* % 


Din multele observațiuni de ordin antropogeografic, ce se 
pot face în interesanta regiune a basinului Baraolt, înglobat în 
„ținutul păduros“ (erdâvidek), comunic aci următoarea notiţă 
privitoare la cheile Vârghișului. Aceste chei sălbatece sunt un 
adevărat hotar. Până acolo se întinde proprietatea comunei Vâr- 
ghiș. Cheile și ținutul mărginaș sunt proprietatea Mereștenilor 
din valea Homorodului. Aceștia neputându-și transporta decât 
cu mare greutate fânul în sat, au recurs la mijlocul sălașelor, 
făcând transhumanță. larna, malurile înalte ale Vârghișului sunt 
mai populate ca în timpul verii. Sălașele reprezintă tipul primi- 
tiv al casei brănene, creat și aci din nevoia de înţărcuire a vi- 
telor cât mai strâns de adăpostul omului. — Cheile Vârghișului 

cu peștera Mereștilor a servit locuitorilor ca loc de refugiu, după 
cum se poate constata din lucrările de întărire a acestei fortă- 
reţe naturale. 

3. Defileul dela Racoş. După observațiunile preliminare de 
mai sus putem trece la descrierea scurtului pasagiu (5 Km. so- 
cotind numai zona muntoasă), prin care apele Oltului actual trec 
din basinul intracarpatic Baraolt-Brașov în basinul exterior al 
Ţării Oltului. Dela Augustin spre Apus lunca Oltului se îngus- 
tează tot mai mult, înfundându-se ca într'o pâlnie între două 
dealuri teșite, până la un loc aproape simetrice. Nivelate la 
aceeaș înălțime, fiind compuse la bază din roci de aceeaș 
formaţiune cu resturi de depozite pliocene suprapuse, dealu- 
rile acestea — se vede bine — au fost fierestruite transver- 
sal prin puterea de eroziune a apei. La un moment dat înălți- 
mile cresc mai grăbit cu vre-o 100 m. peste suprafața netezită 
de până acum. Ogoare nu se mai văd, povârnișurile repezi sunt 
stăpânite de pădure. Ne aflăm pe linia de contact a munților cu 
suprafața de eroziune nivelată în jurul cotei de 620 m. Această 
suprafață o vedem continuându-se și în defileu, apărând cao 
treaptă deosebită ce scoboară pe stânga din vâriul Aorușului 
(Deasupra Feţei, 624 m.). Aci lunca Oltului dispare. Apa ne mai 
având loc de meandare, își ia cursul întins printre coastele po- 
vărnite ale munților. Ea spală piciorul descoperit, compus din 
pături de conglomerat ridicate în cap, al Aorușului. Am intrat în 
defileu. După o primă strânsoare a muntelui, urmează o porțiune, 
în care pereţii văii se dau puțin la o parte, deschizând o secțiune mai 
largă. Pe dreapta se văd semne de prăbușire a bancurilor de 
calcar, ce se ivesc aibe din învelișul verde al pădurei. Zona aceasta 
mai lărgită, corespunzătoare șișturilor de Werfen, e închisă în 
față de un prag înalt de calcar titonic. Pe dreapta se vede vâr- 
ful țuguiat al Tipiei Racoșului (820 m.), care dominează întreg 
defileul, pe stânga Tipia asemănătoare, puţin mai scundă, a Ar- 
menișului (755 m.). Acest din urmă bloc de calcar e răzimat pe 
un soclu de porfir. Dincolo de valea Tipiei, tot pe stânga, o 
altă clipă calcaroasă e legată de massa mai mare de calcar de 
pe malul drept. Oltul, care curgea liniştit, aci se agită. Părăul 
Tipiei îi aduce de pe stânga mari Cantități de pietriș compus din 
roci foarte diferite, care arată structura împestrițată a munților 

Perşani: porfir, melafir, serpentin, gabbro, ammoniţi liasici, calcar 
jurasic etc. Acest pietriș așternut în albia Oltului, o ingustează, 
împingând apa spre malul opus. Scăpat de această strâmtoare, 
Oltul curge grăbit, formând repezișuri și isbindu-se cu putere în 
stâncile de calcar, care îi aţin drumul. E singurul punct critic 
din defileu, unde râul n'a reușit să-și aștearnă o albie netedă. 
El coincide cu secțiunea cea mai strâmtă a văii. De aici în jos, 








Fig. 3. Defileul dela Racoș văzut dinspre Augustin. Pe stânga piciorul 
Aoruşului (Deasupra Feţii 624 m.). Pe dreapta în fund Tipia Racoşului. 


Oltul, abătut puţin spre dreapta din cauza zăgazului menţionat, 
se îndreptează spre Apus și după ce străbate ultima fășie de 
conglomerat, deschisă pe stânga, intră în zona tufului dacitic. 
Inălţimile se potolesc, valea începe să se lărgească, cu toate că 
puternice masse de bazalt, revărsate pe ambele maluri, au în- 
cercat s'o bareze din nou. Munţii Perșani au rămas în urmă, ne 
aflăm în basinul transilvan. 

Defileul dela Racoșul de jos e tăiat întrun anticlinal pus 
în evidență mai ales de straturile de conglomerat (Gault?) încli- 

nate deoparte și alta, spre ambele basinuri vecine. E o vale 
transversală, la formarea căreia rolul principal Va avut eroziunea. 
Bolta anticlinalului a fost denudată și astfel a ieșit la iveală o 
structură destul de complicată. Rocile eruptive ce apar în axa 
anticlinalului, au sugerat ideia formării defileului pe cale tecto- 
nică. Dar aceste erupțiuni sunt de dată veche, rănile cauzate de 
ele erau de mult cicatrizate, când a putut lua naștere defileul, 
tăiat întrun complex de roci vulcanice și sedimentare, cimentate 
împreună. Mai multă importanță au din acest punct de vedere 
erupțiunile nouă, de bazalt la Apus și de andezit la Răsărit de 
defileu, înșirate în mod semnificativ pe aceeaș linie (Racoșul de 
jos, Biborţeni, Murgu). 

In literatura geografică e curentă părerea, că străpungerea 
dela Racoș e de dată recentă. Ca dovadă s'a citat lipsa de terase 
în defileu. Părerea aceasta, ca și dovada, pe care sa sprijinit, e 
greșită. Atât la intrarea (dinspre Augustin), cât și la eșirea din 
defileu, terasa cvaternară de circa 20 m. e bine desvoltată 
și se poate vedea din tren. Se crede că această terasă exista, 
când s'a produs erupțiunea de bazalt dela Racoș, unde lava s'ar 
fi întins peste tuful dacitic, în care e tăiată. Dar chiar și în cu- 
prinsul defileului se pot vedea urmele ei mai ales în zona cal- 
caroasă. Am amintit apoi, că chiar la intrarea în defileu se vede: 
foarte bine conservat și nivelul de 620 m. întrun picior ce co- 
boară din 'Aoruş (Deasupra Feţii). Acest nivel se poate urmări 
în tot lungul defileului. Ba cercetând cu atenţiune cei doi pereți 
ai văii, precum și împrejurimile, vom găsi și un nivel superior 
la circa 725 m. pe care unele indicii ni-l arată de vârstă plio- 
cenă. Deocamdată conchidem: defileul dela Racoș este mai vechiu 
decât terasa cvaternară și erupțiunile de bazalt din apropriere. 
El este mai vechiu și decât nivelul de 620 m. 

Pentru verificarea și complectarea celor afirmate până aci 
e necesar să ne urcăm pe una din înălțimile, care dominează 
defileul. O bună vedere avem de pe Tipia Armenișului, unde 
putem ajunge mai ușor dinspre satul Armeniș. Eșind din sat, 
urcăm brusc circa 100 m. până la cota 579, unde întâlnim o 
primă treaptă în formă de terasă. După alți 40 m. pe un drum 
cu panta ceva mai repede, ajungem pe spinarea unor înălțimi 
bine nivelate în jurul cotei 620 m. peste care se ridică în formă 

de cupolă vârful Deasupra Dosului (684 m.). Rocile: de bază ale 
acestui podiș aparțin formațiunilor cretacice, ca și înălțimile mai 
mari care îl mărginesc spre Apus cu un povârniș repede. La su- 
prafață, sub un strat subțire de pământ vegetal, se vede o ar- 
gilă roșie, pliocenă, redusă în unele locuri abia la | m. grosime. 
Aici se află ogoarele locuitorilor din Armeniș și Augustin. Nu 
încape îndoială, că suprafața aceasta a fost netezită prin abra- 
ziune de către apele pliocenului superior, ale căror depozite au 
acoperit-o în urmă. Acţiunea erozivă, care s'a desfășurat după 
retragerea apelor pliocene a îndepărtat o mare cantitate din 
acele depozite. 

Mai departe spre Apus, după o întrerupere a depozitelor 
pliocene, acestea reapar în apropierea cotei 696 m. Un strat 
subțire de nisip roșietic, tăiat de drum, e plin de resturi de 
Dreissensia. O văgăună scobită în coastele Aorușului ne arată 
secțiuni cu straturi de nisip roșu, pietriș, precum și o marnă 
albicioasă caracteristică pliocenului superior. Dela cota 696 abă- 
tându-ne puţin la stânga și coborând o râpă de 10 m. ajungem 
în locul, unde s'au făcut săpături de încercare după lignitul des- 
coperit acolo. Stratul de lignit cu intercalări de argilă are o 
grosime de 3 m. Isvoare bogate, care alimentează părăul Ar- 
menișului, ţâșnesc de sub straturile de pietriș mărunt, ce for- 
mează baza treptei menţionate, născută prin subsăpare. Pietrișul 
e protejat de plăci groase de 15—25 cm. compuse dintr'o gre- 
sie fină, compactă. Peste această gresie se află o altă placă 
de pietriș mărunt, afânat, cimentat cu numeroase resturi de 
Dreissensia. lInfăţișarea împrejurimilor, ca și situația stratelor 
amintite, exclud părerea că am avea a face cu un basin 
pliocenic, isolat în munţi. Lacul, care ocupa basinul Baraolt— 
Braşov, se întindea de sigur până aci. Urmele lăsate de el m'au 
putut îi încă înlăturate de eroziune. 

O chestiune, care n'a putut fi lămurită până acum, este 
aceea a nivelului, la care au ajuns apele pliocene. Cele mai în- 
tinse depozite pliocene le găsim astăzi în jurul curbei de 620 
m. Dar acesta este, cum am văzut, un nivel de eroziune, care 
nu trebue“ confundat cu nivelul lacului pliocen. La Răsărit de 
Hăghig, pe „drumul Secuilor“, care unește Hăghigul cu Si. 
Gheorghe prin Vălcele, am găsit resturi de Dreissensia la 700 

m. Dela cota 713 m. pe o bună distanță drumul de căruță 
înaintează aci ca pe șes. In basinul Tg.-Secuesc resturi de 
“ depozite pliocene se întâlnesc până pela 750 m. Aceasta este 
şi după Sawicki înălțimea maximă, la care au ajuns apele 
pliocene, care, după acelaș autor, dacă s'ar fi ridicat mai sus 
S'ar fi scurs prin Buzău spre basinul muntean. Argumentarea 
regretatului geograf polonez nu ni se pare întemeiată, căci în 
timpul acela trecătorile spre Buzâul Ardelean erau mai sus ca 
astăzi și apoi cine știe, dacă râul Buzău însuș reușise să taie 
lanțul Carpaţilor orientali! Menţionăm aci, că pe drumul dela 
Baraolt spre culmea Miclăușoarei se găsește în valea Heveder 
la 780 m. aproape de vâriul Biikkfej (821 m.) o argilă, care 
pare a fi de dată pliocenă. Dacă această presupunere se con- 
firmă, ar însemna, că perfecta nivelare a culmei Miclăușoarei se 
datorește apelor pliocene. Intemeiați însă pe faptele sigure ob- 
servate la Armeniș credem, că nivelul lacului pliocen în Basinul 
Baraolt—Brașov,: nu sa ridicat de cât puţin peste 700 m. 
Pentru basinul făgărășan ne lipsește orice indiciu precis în 
această privință. Bazaţi pe observaţiuni sumare și de ordin pur 
morfologic, presupunem, că ambele lacuri erau la acelaș nivel. 

Un fapt de o deosebită importanță pentru problema, pe 
care o urmărim noi este, că restul de depozite pliocene dela 
cota 696 de pe drumul Armeniș Tipia formează cumpăna apelor 
între defileul dela Racoș și basinul Baraolt — Brașov. Dincolo de 
părăul Mâsz Kemencze patak, care atacă puternic dinspre defileu 
această șea, se află o şea analoagă, la acelaș nivel, care unește 
Tipia cu Muntele Negru Mic. Dela această șea spre Apus ne 
ailăm pe povârnișul făgârășan al munţilor Perșani, unde pe o 
mare întindere nu găsim vârfuri peste 720 m. Se constată aşa- 
dară o legătură morfologică între Țara Oltului și basinul Baraolt- 
Brașov la nivelul de circa 700 m. Este oare această legătură 
stabilită chiar din pliocen? Comunicau apele celor două ba- 
sinuri vecine peste această curmătură, care brăzdează munții 
Perșani? In acest caz trebue să admitem, că paralel și în legă- 
tură cu ea s'a stabilit în acelaș timp o curmătură analoagă și 
ceva mai la Nord, în dreptul defileului propriu zis, pe unde co- 
municaţia dintre: cele două basinuri a continuat să se mențină 
până astăzi. Valea transversală a Oltului pe distanța dintre Au- 

gustin și Racoșul de jos s'ar explica astfel destul de simplu prin 
epigeneză. 

Fenomenul nu e strein de regiunea studiată. Am amintit 
cazul Vârghișului, care ca toate râurile coborâtoare din Harghita 
sa adâncit în roca veche de bază, după ce a tăiat mai întâiu 
aşternutul gros de tuf și conglomerat vulcanic de deasupra. Un 
caz frumos de epigeneză observăm la părăul Armenișului, care 
în loc să se abată puțin la dreapta, unde o scobitură largă 





Fig. 4. Defileul dela Racoș cu resturi de terase evidente, văzut dinspre Apus. 


umplută cu depozite pliocene i-ar fi înlesnit scurgerea, și-a croit 
drum drept spre Olt, printrun adevărat caion, tăiat în stratele cu 
rocă tare, cunoscute în literatura geologică mulțumită fosilelor 
colectate aci și studiate în urmă de d-l prof. |. Simionescu. 
In fine mai cităm un caz de epigeneză, pe care lam observat 
în basinul Aitei. Râul cu acest nume își are isvoarele în apro- 
piere de satul Aita Seacă și curge câtva timp prin terenuri joase, 
formate din depozite pliocene. In curând însă intră în zona îli- 
șului neocomian, cu înălțimi mai mari de cât cele dela isvoare, 

zonă pe care o străbate printr'o vale strâmtă și adâncă, în timp 
ce peste culmea de pe malul stâng albia mai joasă a basinului 
pliocen, cu resturi de depozite păstrate, i-ar fi asigurat o scurgere 
mai lesnicioasă. Când valea Aitei a luat ființă întregul basin, 
deci și înălțimile mai mari ale flișului, în care s'a adâncit ulterior 
râul, era acoperit de depozite pliocene, spălate în urmă de pe 
acele înălțimi. 

Aspectul actual al defileului dela Racoș nu exclude ex- 
plicarea nașterii lui prin fenomenul menţionat al epigenezii. Este 
sigur că “cele două dealuri aproape simetrice, dacă le privim dela 
distanță, printre care Oltul, abătut înspre Apus, intră în defileu, 
constituiau odinioară o unică suprafață, acoperită până mai sus 
de 700 m. de apele și apoi de sedimentele lacului pliocen, ju- 
decând după cele observate pe drumul dela Armeniș spre Tipia. 
Dinspre basinul Baraolt, de pe drumul Baraolt-Tălișoara de pildă, 
se vede foarte clar, că acest nivel de 700-725 m. însoțește cursul 
Oltului dintrun capăt până în celălalt al defileului propriu zis 
ca o fășie lată, periect distinctă. Numai Tipia Armenişului cu 
vâriul ei ascuţit de 755 m. turbură puţin continuitatea acestei 
fășii pe malul stâng. 

Urcând în sfârşit pe vârtul Tipiei şi privind de acolo splen- 
dida panoramă a văii Oltului și împrejurimilor ei constatăm, că 
impresiile de până aci se confirmă. Nivelul descris se interca- 
lează într'adevăr ca o treaptă deosebită în lungul defileului, care 
are înfățișarea unei văi îmbucate. Dacă Tipia Armenișului se 
ridică cu câţiva metrii peste acest nivel, în schimb pe malul 
din față, din Tipia Racoșului se desface spre Olt un picior 
având ca punct culminant 725 m. Dacă mam fi preveniţi 
în urma celor constatate în basinul Vlădeni, am încheia aceste 
observațiuni cu conclusiunea, că defileul dela Racoș este o 
vale epigenetică, născută chiar în pliocen. Dar atunci cum rămâne 
cu șeaua dela Vlădeni cu înfățișarea ei de vale largă, coborâtă 
la 620 m. spre care se apleacă ușor o terasă lată, ce se poate 
urmări tocmai de lângă Codlea? Să fi existat în acelaș timp 
două canale de comunicaţie cu Ţara Oltului, unul pe la Racoș, 
altul pe la Vlădeni, e greu de admis. Să fi fost basinul Baraolt- 
Brașov despărţit în două și unul să îi comunicat pela Racoş, 
altul pela Vlădeni, nu vedem unde ar îi putut fi cumpăna de 

ape între ele, când, repetăm, pe dreapta Oltului între Feldioara 
și Augustin nivelul de 620 m. tăiat în depozite pliocene, e 
neîntrerupt. 

O mai atentă observare a defileului dela Racoș ne înles- 
nește ieșirea din impas, sugerându-ne o altă interpretare a for- 
melor descrise. Privind de pe Tipia Armenișului malul drept al 
Oltului, vedem, că acesta este format în partea lui superioară de 
o suprafaţă, care pe o arie întinsă este nivelată între cotele 
800 și 826 m. Aceeaș suprafată este representată pe malul 
stâng prin culmea boltită a Aorușului (808 m.) Nivelul de circa 
725 m. este tăiat în această suprafață sub forma unei pâlnii cu 
vâriul în cele două Tipii și cu deschiderea spre basinul Baraolt, 
imitând la acea înălțime pâlnia mai redusă, pe care o face lunca 
Oltului la Apus de Augustin. Cele două Tipii represintă astiel 
secțiunea cea mai strâmtă a defileului, coincidând, cum am 
văzut, cu inima anticlinalului tăiat de defileu. Aci a desfășurat 
Oltul și afluenții săi o puternică acţiune erozivă, datorită căreia 
Tipia Racoșului a fost desprinsă și isolată de suprafaţa nivelată 
între 800 și 826 m. din care se vede bine că făcea parte. Tipia 
Armenişului cu spinarea curmată, ce o leagă de Muntele Negru 
Mic, trebue să îi fost redusă și ea dela acelaș nivel primitiv 
atât prin acțiunea Oltului cât și a celor două părae afluente, 
care au săpat văi adânci pe ambele ei laturi. E de subliniat 
faptul, că spinarea menţionată aci, curmată la acelaș nivel cu 
șeaua dela cota 696 de pe drumul Armeniș-Tipia, nu arată urme 
de depozite pliocene, cum de altfel nu mai vedem astfel de de- 
pozite nicăeri în interiorul defileului propriu zis. In fine creasta 
ascuţită, fără semnele unei adevărate nivelări, ce coboară spre 
Olt din Tipia Racoșului. este probabil că a fost coborâtă Ia ni- 
velul ei actual tot prin eroziunea post pliocenă. Cu alte cuvinte 
voim să afirmăm, că suprafața de 800—826 m. despărțea în 
pliocen cele două basinuri vecine, iar apele din basinul Baraolt- 
Brașov înaintau în locul actualului defileu sub forma unui golf, 
asemânător celui dela Armeniș. Infățișarea acestuia din urmă de 
golf înaintat între Aoruș și Muntele Negru ne apare foarte clară, 
dacă-l privim dela distanţă, de pe înălțimile din dreapta Oltului. 

Fig. 5. Profile în defileul Oltului, 
III. La intrarea dinspre Est. IV. Intre Tipia Armenișului și a Racoșului. 
1:50.000 Pt. înălțimi 1:20.000. 


Socotim că putem încheia aceste observațiuni privitoare la 
legătura dintre Țara Oltului și basinul Baraolt-Brașov cu urmă- 
toarele conclusiuni. E foarte probabil că această legătură s'a 
stabilit încă din pliocen peste culmea îngustă și scăzută, care 
desparte basinul Vlădeni de basinul făgărășan. Ea s'a păstrat 
până când apele din basinul Ţării Bârsei au ajuns la nivelul 
de 620 m. cum ne dovedește terasa Vlădeni și șeaua dinspre 
Perșani. |n tot acest timp basinul Baraolt a comunicat cu Țara 
Bârsei prin canalul larg dintre Augustin și Feldioara, gravitând 
înspre această depresiune mai veche, mai largă și probabil! mai 
adâncă. Pe lângă argumentele citate în sprijinul acestei legături 
mai amintim aplecarea caracteristică a culmei Miclăușoarei și a 
piciorului, ce se desface din Cabala, spre Sud. precum și aple- 
carea terasei dela Armeniş în acelaş sens. In fine mai adăogăm, 
că linia de contact între zona muntoasă și nivelul de 620 m. 
dela Biborţeni se îndreaptă spre SV. ceeace pare a indica un 
vechiu curs al Baraoltului în aceeaș direcție. Despre Oltul actual 
nu poate fi vorba decât odată cu formarea nivelului de 620 m. 

când s'a stabilit noua legătură prin defileul dela Racoș. Stabilirea 
caestei legături, precum și adâncirea grăbită a Oltului, care a 
atras spre el apele basinului Vlădeni, a fost înlesnită de accen- 
tuarea depresiunei Homorod-Hoghiz-Racoș, premergătoare mani- 
festațiunilor vulcanice, petrecute aici mai târziu. Că basinul fă- 
gărășan întradevăr s'a scufundat mai mult în această parte se 
vede și din faptul, că aci s'au mai păstrat depozite pliocene la 
nivelul de circa 480 m. Mulțumită unui nivel de bază mai scă- 
zut decât la Perșani, bariera dela Racoș, îngustată mult în plio- 
cen, a putut fi roasă cu ușurință, prin acţiunea mai riguroasă a 
unui părău, tributar al basinului făgărăşan. Astfel s'a deschis 
Oltului calea actuală prin defileul dela Racoș, care trebue con- 
siderat ca o vale transversală, născută prin eroziunea normală, 
pe o linie de slabă rezistență și cu concursul unor mișcări tec- 
tonice propice, petrecute în imediată apropiere. s 


Grânele sunt coapte 
de Al. Petsfi 


Cald şi zi şi noapte, 
Grânele sunt coapte, 
Poimâne în zori 
Pun secerători, 


Şi'n inima mea 
Coaptă-i dragostea; 
Draga badei Floare, 
Vii secerătoare? 


In româneşte de Ax. Banciu 

Titu Maiorescu și gimnaziul român 
din Brașov 


(Actualul liceu „A. Şaguna“.*) 
de Prof. Octavian Giurgiu 


Activitatea lui Titu Maiorescu nu are un caracter /ocal. 
Stabilind principiile permanente, pe care se poate întemeia o 
valoare culturală, fie aceasta de ordin literar, fie ştiinţific, fie 
pragmatic, viața sa a fost închinată întregului neam românesc, 
pe care l-a servit cu dragostea și sinceritatea unui om, a cărui 
activitate s'a consumat în slujba unui ideal măreț: triumful ade- 
vărului. Asttel roadele binetăcătoare ale muncii lui Titu Maio- 
rescu se resfrâng asupra întregului -nostru neam, iar opera sa 
prin aceasta -câștigă o valoare cu caracter general. 

Această activitate a lui Titu Maiorescu este în deajuns cu- 
noscută de toată lumea. In articolul de față vreau să scot la 
lumină o lature necunoscută a operii lui Titu Maiorescu, care» 
deși în marea sa operă apare ca un simplu incident, îl leagă 
totuşi puternic de Brașovul cultural românesc din trecut, prin 
grija deosebită ce a purtat-o toată viața, prin sprijinul prețios, 
ce l-a acordat gimnaziului român, actualul liceu „A. Şaguna“, 
din Brașov, în nenumărete rânduri, salvându-i existenţa și asi- 
gurându-și astfel recunoștința vecinică a nenumăratelor generaţii, 
ce s'au adăpat la acest isvor de cultură românească */, de veac. 

Pentru a lumina tocmai această lature a operii lui T. Ma- 
iorescu, e necesar să fac o incursie în istoria liceului „A. Şaguna“, 
care până la unire, în strânsă legătură cu celelalte școli de grad 
secundar și primar din orașul Brașov, a jucat un rol covârşitor 
în viața Românilor din Ardeal: 

Istoria liceului „A. Şaguna“, dela 1850, anul când ia ființă 
Și până la 1925, anul în care fostul ministru al instr. publice, 
Dr. C. Angelescu, aranjează definitiv situaţia lui materială, adecă 
timp de 75 de ani, e un şir nesfârșit de frământări și griji 
pentru ziua de mâine. Infiinţat în anul 1850 cu o singură clasă, 

*) Fragment din conferința : „Titu Maiorescu, viaţa şi opera sa“, ținută 
la 9 Martie a. c. în aula liceului „A. Şaguna“, în cadrul ciclului de conferințe, 
organizate de „Astra“, secția Brașov. 

în urma neobositelor strădanii ale unchiului lui 'T. Maiorescu, 
harnicul protopop al Brașovului, Î. Popazu, gimnaziul luptă cu 
greutăți materiale aproape de neînvins. Timp de 10 ani gim- 
naziui se susține din cotizaţiile anuale ale unor marinimoşi Ro- 
mâni, în cea mai mare parte negustori pe piața Brașovului. Cu 
sfârșitul anului școlar 1860 termenul de 10 ani, pentru care se 
angajaseră cu cotizații anuale negustorii binefăcători se împli- 
nește, iar criza comercială, ce zdruncină începând cu acel an 
piața, nu le mai permite să se angajeze din nou. In lipsa acestor 
ajutoare ale negustorilor-patroni, pe de altă parte cassa celor 2 
biserici din Brașov, care susțineau școala, fiind sleită, Eforia 
școlară aflându-se în mare strâmtoare și văzând cu ochii des- 
ființarea unui locaș de cultură, de care se legaseră atâtea nă- 
dejdi, la propunerea inimosului protopop |. Popazu, adresează 
în anul 1859 o cerere directorului Eforiei instrucţiunii publice 
a Ţării Românești, lui Joan Maiorescu, tatăl lui T. Maiorescu și 
cumnat al protopopului |. Popazu, cu rugămintea de a solicita 
un ajutor dela Domnul loan Cuza și adunările legislative ale 
celor 2 principate, unite în persoana domnitorului Cuza. Inter- 
venţia lui Î. Maiorescu dădu roade. Se votă pentru „biserica Sf. Nico- 
lae din Scheiu, ţinutul Brașov și gimnaziul alipit la ea“ de către 
adunarea legiuitoare din Moldova 18,500 lei vechi, iar de către 
adunarea legiuitoare din Țara Românească 15,700 lei vechi anual. 

Cu ajutorul acordat de către cele două principate române 
în anul 1860, care făcea în monedă austriacă 5000 florini și re- 
prezenta aproape jumătate din cheltuelile pentru susținerea gim- 
nazului complect, cu 8 clase, așa cum se proiectase în anul 
1860, nu numai că se salvează momentan existența acestei școale, 
Ci prin faptul, că acestui ajutor i se dă o bază de drept, fixân- 
du-se ca o obligație permanentă din partea statului român, 
obligație întemeiată pe dania din anul 1595 a lui Aron Voevod, 
Domnul Moldovei și ctitorul Bisericii române din Scheiu, se 
asigură până la unire existența materială a acestei școli. Con- 
ducătorii celor 2 principate au înțeles rostul acestui focar de 
cultură, situat la poalele Carpaţilor, străjer neadormit al româ- 
nismului deddincoace de munţi și cu dărnicie i-au pus la îndemână 
bani, din visteria Statului român, ca să-și poată astfel îndeplini 
rostul, pentru care a fost creajuzg fine trează conștiința națio- 

nală la Românii din Ungaria în aşteptarea sosirii ceasului de izbă- 
vire. Timp de 10 ani liceul din Brașov trăește fără griji de 
ordin material. Intre timp față de cheltueli mărite gimnaziul 
nostru obține în urma stăruințelor metropolitului Andreiu Şaguna 
pe lângă împăratul Fracisc losif |. și un ajutor dela dieta Tran- 
silvaniei. În anul 1871 însă dieta Ungariei leagă subvenția vo- 
tată în anul 1862 de guvernul transilvănean, în sumă de 4000 
florini, ce o primia în fiecare an gimnaziul nostru, de condiții 
prea grele, cari loviau în drepturile și autonomia școalei. Intre 
altele, ca toţi profesorii — în caz de vacanță — cari se plătiau 
din această subvenție acordată de statul ungar, să fie numiţi 
nu de eforie, ci de guvern. Era nu numai un atac la autonomia 
școalei, ci și un expedient, la care recurgea statul ungar, pentru 
ca sub acest pretext să se poată, oricând ar fi necesar, să se 
amestece în treburile școalei noastre. Eforia respinge acest 
amestec, pierde însă subvenţia acordată de stat. 

O nouă criză pentru gimnaziul nostru! Cui i se putea 
adresa în aceste vremuri grele? Izvorul, de unde curgeau cele 
mai mari sume pentru gimnaziul român din Brașov, era visteria 
statului român, totuși insuficiente, pentru a face faţă tuturor ne- 
voilor, mai ales dupăce se făcuse în budgetul școalelor un 
mare gol prin retragerea subvenției acordate de statul ungar. 
In aceste vremuri de grea cumpănă pentru școala noastră, Titu 
Maiorescu, fostul elev al gimnaziului, își aduce aminte de a/ma 
mater, își aduce aminte de lungile frământări ale unchiului său 
|. Popazu din anii petrecuți de dânsul în acest oraș, de toate 
sbuciumările acestui harnic protopop, care n'a cruțat nici o oste- 
neală, ca să-și vadă realizat visul: ridicarea „Ierusalimului ro- 
mânesc“, îşi reamintește marile sacrificii bănești ale negustorilor- 
patroni din Brașov, din obolul cărora a luat ființă gimnaziul, 
cărora el, cel dintâiu a avut cinstea să le adreseze un cuvânt 
de mulțumire în numele elevilor, în calitate de primpremiant, la 
finea anului 185], și urmând exemplul tatălui său, ca raportor 
al budgetului Min. instr. publice român pe anul 1874, cere și 
obține, ca subvenția pentru gimnaziul român din Brașov să se 
ridice dela 10,000 lei la 15,000 lei. 

„Şcoalele din Brașov — zice T. Maiorescu în ședința Ca- 
merei dela 10 Martie 1873 — sunt dela înfiinţarea lor susținute 


OBCU CLUJ 


— 253 — 


prin ajutorul dat din țara noastră; cine a avut ocaziune de-a 
cunoaște de aproape cum se studiază în ele, știe asemenea că 
învățământul este foarte solid și că a devenit un adevărat focar 
pentru luminele și inteligența Românilor din toate părțile țării... 
In împrejurările de astăzi rugămintea este să dați vre-o 300 
galbeni mai mult pe an decât la 1871 și să dovediți prin aceasta 
că interesele de cultură ale Românilor, oriunde s'ar afla ei, au în 
D-voastră sprijinitori puternici!). 

Această sumă se trece apoi permanent în budget prin o lege 
specială, la propunerea lui T. Maiorescu, lege votată în a. 1875, 
când T. Maiorescu este ministru al Cultelor și Instr. Publice. Se 
înţelege, că presa și lumea politică din Ungaria a căutat să ex- 
ploateze acest fapt, atribuindu-i în primul rând scopuri politice. 
Alarma a dat-o ziarul „Kozerdek“ din Budapesta (1875) arun- 
când grave bănueli asupra școalei și conducătorilor ei. A fost 
un mare noroc pentru școala noastră, ca în aceste timpuri de 
grea cumpănă pentru ea, prin o fericită coincidenţă, să fie apă- 
rată de 2 elevi ai gimnaziului din primul an al înființării lui» 
împotriva atacurilor din presa ungară, de însuși directorul gim- 
naziului, Dr. |. G. Meșotă, iar în senatul român de T. Maiorescu 
împotriva senatorului Deșliu, care, alarmat de agitaţiile jurnalelor 
din străinătate, cereă lui 'T. Maiorescu retragerea proectului de 
lege, prin care se stabiliă prin lege subvenţionarea gimnaziului 
român din Brașov. Ajutorul înscris în lege sub ministeriatul lui 
T. Maiorescu, deşi guvernul ungar se opune, se varsă eforiei 
şcolare sub o formă deghizată până în a. 1896. 

In anul 1898 o adresă a lui Wlassics, ministrul Cultelor 
ungar în cabinetul Bânity, amenință pe metropolitul Miron din 
Sibiu cu închiderea școalelor centrale din Brașov, deoarece ace- 
stea ar primi pe sub ascuns o subvenție anuală de 38,500 lei 
dela statul român și interzice cererea acestei subvenții și pe 
mai departe. Eră tocmai epoca persecuțiilor din timpul memo- 
randului și ceeace eră spin în ochii guvernului ungar de atâta 
vreme, eră tocmai acest gimnaziu român din Brașov, închiderea 
căruia ar fi fost pentru Unguri cea mai mare cucerire în politica 
lor de desrtaționalizare a Românilor din Transilvania. Dar ceeace 
complică și mai mult situația este, că însu-și primministrul: Ro- 

2) Discursuri parlamentare vol. |. 

mâniei, Dim. A. Sturdza, care înainte cu câţiva ani agitase în 
întruniri publice „chestia transilvăneană“, față de amenințările 
Austro-Ungariei se vede silit să sisteze ajutorul dat până atunci 
regulat de statul român școalelor române din Braşov. In acea- 
stă dificilă situaţie, școalele române din Brașov cui puteau 
să-i implore ajutor, decât tot aceluia, care le mai salvase încă 
odată, lui T. Maiorescu. O consfătuire are loc în 15 Octombrie 
1898 între delegatul școalelor (A. Vlaicu) și T. Maiorescu, în 
casa acestuia, la care ia parte și Emil Costinescu, apoi în 16 
Octombrie 1898 a doua, tot în casa lui T. Maiorescu, la care 
asistă și Take Ionescu, C. Dissescu și Vasile Lascar și hotărăsc 
darea în judecată a statului român pentru neplata subvenției 
obligatorii (întemeiată pe dania lui Aron Vodă), iar cu susţinerea 
procesului se angajează T. Maiorescu, V. Lascar și C. Dissescu, 
toți 3 reprezentând cele 3 grupări politice din România, pentru 
a dovedi, că nu eră o chestie de partid, ci interes general ro- 
mânesc. Dar ceeace urmăriă T. Maiorescu cu acest proces de 
tormă, eră să legitimeze piata acelei subvenţii ca o obligație din 
partea statului român, obligație întemeiată pe drepturi istorice, 
rezultând din acea danie dela anul 1595 a lui Aron Vodă, pe 
care obligație apoi nici regatul ungar să no poată contestă. Tot 
T. Maiorescu are în 16 Noembrie 1898 o întâlnire la Petre Carp 
cu baronul Aehrenthal, ministrul monarhiei austro-ungare la Bu- 
cureşti, căruia i-a explicat originea juridică a subvenției, pe care 
a admis-o și Aehrenthal şi care apoi a fost primită și de gu- 
vernul ungar ca o formulă de împăcare. Această formulă este 
cuprinsă în aranjamentul încheiat în anul 1900 între statul un- 
gar şi ministrul Cultelor și Instr. Publice Take Ionescu. Statul 
român, în înțelesul acestei convenții, plătește odată pentru tot- 
deauna bisericii Sf. Nicolae și gimnaziului român din Brașov 
un capital de 962,500 Lei în rentă de 4%, producând un venit 
anual de 38,500 lei (echivalentul subvenţiei) și-i plătește tot- 
odată și suma de 115,500 lei, anuitatea datorită pe cei 3 ani 
din urmă, pe care guvernul Sturdza i-o refuzase”). Acest aranja- 
ment, în încheierea căruia partea leului îi revine lui T. Maio- 
rescu, asigură normala funcționare a şcoalelor centrale române 
din Brașov până la Unire. 


) T. Maiorescu: Istoria contimporană a României. 

CLIMATOTERAPIA 


de Prof. Dr. Emil Țeposu 


Progresele realizate în ultimul timp de terapeutica medicală 
sunt enorme. 

In afară de remediile create de om, s'a manifestat în toate 
timpurile dorinţa vie, de a se utilisa pe o scară cât mai întinsă 
factorii terapeutici ai naturii, între cari locul prim îl ocupă: apele 
minerale şi climatele. 

Prin climat înțelegem ansamblul acțiunii ce o exercită asupra 
organismului, totalitatea factorilor componenți: geogratici, telurici şi 
meteorologici. 

Astfel climatul se caracterizează prin: poziția geografică a 
regiunii, altitudinea ce-o are de-asupra nivelului mării, natura so- 
lului, configuraţia terenului (munte, vale, şes, etc.), precum și prin 
condiţiile atmosferice ce le prezintă, dintre cari mai importante sunt: 
temperatura, compoziţia şi presiunea aerului, umiditatea, intensitatea 
razelor solare şi regimul vânturilor. 

Deci valoarea unui loc climatic nu este în funcțiune numai 
de altitudinea sa, după cum se crede în general, ci de totalitatea 
agenților climatici amintiţi, cari asigură efectele terapeutice. 

De aceea pentru o bună aplicare a diverselor climate, e ne- 
cesar să cunoaștem mai întâiu acţiunea fiziologică, ce o exercită 
asupra organismului, fiecare din principalii factori climatici : 

1. Temperatura atmosferică, este un element de mare impor- 
tanță, fiindcă imprimă climatelor, acțiune fiziologică variată. 

Astfel distingem, potrivit temperaturei, climate reci, temperate 
și calde (d'Oelsnitz). 

Se știe că atât căldura cât şi răceala excesivă, produc reac- 
țiuni energice asupra organismului şi pot intreține disordini pa- 
tologice. 

De asemenea adapiarea organismului diverselor variaţiuni 
termice, se face numai prin reacțiuni organice, cate pot lăsa urme 

NOTĂ. Fiind Brașovul cu împrejurimile sale o foarte cercetată stațiune 
climaterică, zredem că studiul d-lui prof. Dr. E. "Țeposu va fi cetit cu mult 


interes atât de locainici cât și de cei care-și caută de sănătate în acest ținut. 
Red. 

adânci (jenă respiratoare şi cardiacă!) diminuarea forţelor, depre- 
Siune generală, etc.). 

De aceea, pentru a suporta răceala mediului ambiant, orga- 
nismul trebue să intensilice procesele de oxidare şi să echilibreze 
pierderea de căldură, iar față de căldura mare exterioară, va trebui 
să micșoreze producerea de căldură internă, prin alimentaţie puţină 
şi activitate redusă. 

Ori când aceste variaţiuni termice se succed în mod brusc, 
organismul nu se va putea adapta imediat noilor condiţii creiate 
şi rezultatul va fi producerea unei stări morbide. 

De aceea un climat rece, fiind un stimulent puternic al orga- 
nismului, cu intensificarea proceselor de oxidare, nu se va putea 
indica decât pacienţilor cari dispun încă de o rezistenţă suficientă, 
pentru a se putea aclimatiza fără perturbații profunde. 

Deasemenea climatul cald fiind un excitant general, nu se 
recomandă indivizilor cu leziuni cardiace (palpitaţii, etc.), leziuni 
pulmonare şi nervoase avansate, precum şi celor predispuși la 
congestii interne, întrucât căldura excesivă măreşte activitatea cor- 
dului 2) produce accelerarea respirației și exercită sistemul nervos. 

Climatul temperat, este din contră calmant și înviorător pentru 
organism. Nu produce acţiuni prea puternice, căldura organismului 
nu sufere desechilibru, iar impulsul exercitat e de natură a stimula 
şi activa funcțiunile organismului. 

Ac:st climat se va recomanda în special indivizilor bătrâni 
şi debili, precum și celor cu forțele organismului reduse (conva- 
lescenţii), etc. 

In general temperatura aerului scade în raport invers cu al- 
titudinea şi este în funcțiune de vânturi, umiditate şi configurația 
solului (ape în apropiere, păduri, etc.). 

Organismul suportă cu atât mai bine căldura cu cât aerul e 
mai uscat, fiindcă favorizează respiraţia. De asemenea frigul e mai 
uşor suportat, dacă nu e însoţit de vânt sau curenţi de aer. 

Din cele expuse vedem că între condiţiile principale ale unei 
staţiuni climatice e și canstanța temperaturei, pentru ca variaţiunile 
zilnice şi din cursul anului să nu prezinte diferențe prea mari. 

2. Puritatea aerului, e al doilea factor climatic esenţial. 

„0 A inimei. 

„2 Inimei. 

Știm că aerul este elementul primordial în funcțiunea proce- 
selor vitale ale organismului. El se compune din 20'96 vol. oxygen 
79 vol. azot, 04 vol. acid carbonic şi mici cantţităţi de amoniac, etc. 

Ori prezenţa în aer a unor germeni microbieni, precum și altor 
impurități (praf, fum, gaze toxice, etc.), cari sunt caracteristice ora- 
şelor şi centrelor industriale, formează elemente vătămătoare _cli- 
matului. 

Cantităţile mari de ozon ce conţine aerul, cari sunt în raport 
direct cu altitudinea, marea și cu regiunile păduroase, imprimă cli- 
matului caracterul de puritate atmosferică şi sunt astfel un excelent 
factor terapeutic. 

Unele condiții atmosferice, cum sunt ploile, zăpada şi curenții 
de aer, încă contribue la curăţenia aerului, fiind elemente preţioase, 
în anumite împrejurări. 

Micile cantități de sare şi iod, ce conţine aerul de mare, au 
de asemenea efectul de a participa la acţiunea favorabilă ce o 
exercită asupra organismului. 

In generai, între condiţiile esenţiale ale unei bune staţiuni 
climatice, considerăm şi puritatea aerului, precum şi bogăţia lui 
în ozon. 

3. Presiunea atmosferică este de asemenea un factor climatic 
de mare importanță. 

La nivelul mării e de 760 mm. Hg. şi se micşorează apoi 
în raport invers cu altitudinea (aprox. 10 mm. la 100 m. înălțime). 

Astfel constatăm, după de La Harpe, următoarele variaţii de 
presiune atmosferică: 

La 500 m. altitudine 714 mm. pres. 
„ 1000 „ i 610 , FE 
„ 1500 „ 629 , ji 
„ 2000 „ FI 595 , 3 

Ori ştim că organismul nostru, grație acestei presiuni poate 
beneficia de cantităţile de oxigen (prin urmare de aer), necesare 
unei bune funcțiuni fiziologice. 

Fiind deci presiunea atmosferică atât de importantă pentru 
funcţiile organismului, variațiile de presiune nu vor rămânea indi- 
ferente pefitru individ. 

Așa ne esplicăm pentru ce în stațiunile de altitudine aerul 
cu presiune mai mică, în urma rarefierii şi diminuării tensiunei 

oxigenului, provoacă o accelerare a respirației şi a funcțiunii cor- 
dului, favorizând astfel schimburile nutriţiei. 

In unele cazuri, îndeosebi în lipsa acomodării organismului 
noilor condiţii atmosferice, se produce un întreg cortegiu de simp- 
tome mai alarmante: palpitaţii, amețeli şi colaps,!) etc. simptome 
cunoscute sub denumirea de boala de munte, iar la înălțimi şi mai 
mari, peste 600—7000 m., se produc tulburări nervoase accentuate, 
cu fenomene de cianoză, 7) denumite boala aviatorilor. 

Toate aceste tulburări, cari sunt datorite micşorării presiunei 
atmosterice, se atenulază treptat cu adaptarea organismului. 

Astiel, după perioada de aclimatizare, efectele ce le prezintă de- 
presiunea atmosferică asupra organismului sunt dintre cele mai eficace 
şi interesează în primul loc respiraţia, funcțiunea cordului şi nutriția. 

O schimbare bruscă de presiune produce desechilibru organic 
şi stare de boală, de aceea aclimatizarea la altitudini mari, să se 
facă încet şi precaut. 

3. Umiditatea aerului sau starea lui higrometrică, este dease- 
menea importantă de cunoscut. 

Aerul conține în permanență variate cantități de vapori de 
apă, uneori sub o formă invizibilă, alteori ca rouă, ceață, nori, 
ploaie, etc. variind după loc şi anotimp. 

Umiditatea aerului depinde întotdeauna de cantitatea vaporilor 
de apă, cari se găsesc în atmosferă. 

Astfel considerăm aerul ca foarte uscat, când umiditatea at- 
mosferică e sub 55%, uscat între 55—750%, deasemenea vorbim 
de-o umiditate mijlocie între 75—90%, şi de umiditate foarte mare 
peste 90%/, vapori de apă in aer. 

Se știe că față de acelaş grad de temperatură, organismul 
acționează deosebit, potrivit uscăciunei sau umidității aerului. 

Astfel căldura e mai bine suportată de organism dacă aerul 
e uscat, fiindcă favorizează respirația cutanata?) precum şi evapo- 
rația prin bronchii. 

Aerul prea uscat produce o iritare a mucoasei bronchice, cu 
accidente de tuse și predispoziţie la hemoptiziit), din care motiv 
O stare de scădere bruscă a puterilor întrucâtva analoagă cu leşinul. 

2) Culoarea vânătă-lividă a pielei datorită unei turburări în circulația 
sângelui. 


5) Prin piele. i i 
4) Scuiparea unei oarecare cantități de sânge provenită din plămâni. 

în asemenea climate se impune o triare a cazurilor și supraveghere 
medicală. 

Aerul cald, cu umezeala mijlocie ușurează expectoraţia bron- 
chică şi respirația cutanată, calmează tusea şi are o acțiune seda- 
tivă!) asupra funcțiunii organismului şi sistemului nervos surescitat. 

Umiditatea mare exagerează în general acțiunea căldurii şi a 
frigului, micşorează transpirația, îngreuiază funcțiunea depuratoare 
a rinichilor şi întreține o congestie permanentă a mucoasei căilor 
respiratorii, cu predispoziţie la răceli şi alte boale. 

Deaceea umezeala în general, mai ales când e asociată fri- 
gului şi prezintă instabilitate, e foarte vătămătoare organismelor 
debilitate și formează un element climatic primejdios. 

Pentru o bună activitate a organismului, umezeala mijlocie e 
cea mai preferabilă, fiindcă aerul în asemenea cazuri nu e nici 
prea cald şi nici prea rece. 

Dar umiditatea aerului depinde şi de altitudine şi este în ra- 
port invers cu aceasta. Astfel la 2000 m. alt. atmosfera nu con- 
ține nici jumătate din vaporii de apă, ce se găsesc la nivelul mării. 

Aşa ne explicăm noi de ce la munte, cu toate că avem ploi 
destul de frecvente, umezeala e excepție. Aici, în urma diminuării 
presiunei atmosferice și intensității razelor solare evaporarea e 
rapidă. 

Dar întâlnim aer uscat la mare altitudine nu numai vara, ci 
şi în timpul iernii. 

Zăpada, factor atât de important climatic, purifică atmosfera 
oprind emanațiile de fermentație şi putrefacția materiilor deasupra 
solului, intensifică luminositatea, prin reflexia razelor solare şi îm- 
piedecă în acelaș timp evaporația. 

Primăvara, când se topeşte zăpada, umiditatea creşte, atmos- 
fera e încărcată cu impurități şi cura la munte e primejdioasă, din 
care motiv va trebui întreruptă în acest interval. 

4. Vânturile şi curenţii de aer, sunt deasemenea elemente cli- 
matice importante. 

Astfel prin caracterele lor dominante: origine, frecvenţă şi 
intensitate, pot să fie factori climatici favorabili sau dăunători să- 
nătăţii (d Oelsnitz). 


1) Calmantă. 

Un vânt uşor curăță atmosfera şi prin stimulaţia periferică 
asupra organismului, activează schimburile nutritive, intensifică pro- 
cesele de oxidare şi măreşte producerea căldurii interne. 

Vânturile puternice însă, prin frecvența şi intensitatea lor, 
răscolesc praful şi alte impurități, cari infectează atmosfera. Dea- 
semenea prin schimbările bruşte de temperatură, ce le produc în 
mediul ambiant, răcesc organismul, produc tulburări grave interne, 
cari se resimt asupra funcțiunii cordului, respirației şi sistemului 
nervos, așa că sunt vătămătoare sănătății. 

Vânturile continentale de nord răcesc atmosfera şi predispun 
la ploaie, pe când vânturile sudice sunt calde şi usucă, iar vântu- 
rile marine sunt de obiceiu umede şi mult mai temperate. 

După cum vedem, regiunile prin cari au trecut vânturile im- 
primă acestora proprietățile lor caracteristice. 

Din punct de vedere terapeutic, mişcările de aer și vânturile 
moderate, sunt elemente climatice favorabile şi chiar indispensabile 
unei bune stațiuni, dimpotrivă vânturile violente și dese sunt vă- 
tămătoare şi stațiunile de cură vor trebui să fie ferite de acestea. 


5. Lumina solară Sau luminozitatea, adecă durata strălucirii 
soarelui, este deasemenea un factor climatic primordial. 

Astfel intensitatea și calitatea razelor solare sunt în funcțiune 
de poziția geografică, de altitudinea regiunii, de umezeala aerului 
şi de conformaţia terenului (vale, pantă, munte, etc.). 

In regulă generală intensitatea radiațiunilor solare e în raport 
direct cu puritatea atmosferică, deci mai puternică la munte decât 
pe câmpie, unde razele solare sunt expuse de-a fi absorbite de 
impurităţile ce conţin straturile inferioare atmosferice. 

Deasemenea radiațiunile solare sunt mai intense la mare 
fiindcă li se adaogă şi acțiunea razelor reflectate de nisipul plăjii 
şi de suprafața mării. 

6. Natura solului şi configuraţia terenului, prezintă deaseme- 
nea un mare interes din punct de vedere climatic; 

De natura geologică a soiului depinde intensitatea emanaţiu- 
nilor radioactive, a căror importanță — în restabilirea echilibrului 
fizico-chimic al organismului — e deja bine cunoscută, deaseme- 
nea depinde şi stagnarea sau absorbţia repede, a apei de ploaie, 
contribuind astfel la umezeala sau la puritatea atmosferică. 

Din punct de vedere al conformaţiei terenului (vale, munte, 
şes, etc.) sunt deasemenea unele particularități favorabile unei bune 
stațiuni climatice. 

Posibilitatea unei expuneri solare de lungă durată, terenul 
neaccidentat şi uşurinţa scurgerii apei de ploaie, sunt tot atâtea 
elemente favorabile staţiunii. 

Vegetaţia regiunii exercită deasemenea o infiuență deosebită 
asupra variaţiunilor de temperatură, umidității atmosferice şi com- 
poziţii aerului. 

Astfel aerul bogat în ozon şi parfumul plăcut ce-l emană o 
vegetaţie bogată şi florile câmpului, excită centrul respirator, acti- 
vează schimburile nutritive și înviorează organismul (Țeposu- 
Câmpeanu). 

Pădurile sunt protectoare contra vânturilor puternice, întreţin 
o temperatură constantă şi sunt regulatoare ale climatului. 


Clasificarea climatelor şi indicaţia lor teraupeutică. 


Influenţa binefăcătoare a climatului asupra diferitelor stări 
morbide și pentru întărirea organismului slăbit e astăzi un fapt 
clinic bine stabilit. 

In general, nu putem vorbi de climate speciale, în tratamen- 
tul anumitor afecțiuni, sunt însă unele climate privilegiate (L. Ber- 
nard), îndeosebi în ce priveşte tratamentul tuberculozei pulmanare, 
care după cum ştim beneficiază mai mult de această cură. 

Şi aici, exact ca în materie de balneologie, e necesar o triare 
a cazurilor potrivit cazurilor, potrivit calităților proprii organice ale 
pacienţilor, astfel că reacțiunile individuale faţă de diverşii agenți 
climatici, joacă un rol hotărâtor în aplicarea lor. 

Se ştie că primul contract al organismului cu factorii climatici, 
produce efecte variate, potrivit sensibilităţii particulare a organis- 
mului. În anumite împrejurări putem avea așa zisele: „criză cli- 
matică“, cu fenomene de intoleranţă din partea organismului. 

Indată ce s'a realizat adaptarea organismului condiţiilor cli- 
matice, vorbim de aclimatizare, care permite apoi organismului 
maximul de beneficii, în ce privește acțiunea agenților, pe cari îi 
oferă climatul ales. 

Ori până la realizarea acestei adoptări, e necesar un antre- 
nament climatic, cum îl numeşte Sardou, care constă în dozarea 

treptată şi progresivă a diverșilor factori terapeutici, pentru ca 
acţiunea lor să nu fie prea puternică pentru organism. 

Acest antrenament are în vedere îndeosebi climatele cu ac- 
țiune energică, cum este muntele sau marea, şi se poate face atât 
în zona activă (d'Oelnitz), cât şi întrun loc ceva mai îndepărtat 
de aceasta. 

In timpul antrenamentului va trebui ca prin repaos, alimen- 
taţie potrivită şi reducerea funcțiunii diferitelor organe, să asigurăm 
condiţiile necesare unei adaptări, fără reacțiuni prea mari. 

De multeori acest interval e de 3—10 zile şi necesită supra- 
veghere medicală, pentru a se putea urmări efectele produse. 

In cazurile de reacțiuni prea violente sau intoleranță din 
partea organismului (agitaţii, insomnie, pierderea apetitului, etc.), 
se va impune o întrerupere a tratamentului, și chiar schimbarea 
climatului. 

Deci pentru a stabili o bună indicație climatică e necesar 
cunoaşterea diagnosticului afecțiunii, a terenului în care s'a des- 
voltat boala, precum și reacțiunile individuale, ce le prezintă în 
timpul curei. 

Deaceea deosebim, din punct de vedere al efectului fiziologic, 
următoarele categorii de climate: 


= 


. Climatul de mică altitudine sau de câmpie. 

. Climatul de altitudine mijlocie sau subalpin. 

3. Climatul de mare altitudine sau de munte (alpin) și 
4. Climatul maritim, 


N 


1. Climatul de mică altitudine sau de câmpie, cuprinde regi- 
unile până la 690 m. altitudine. 

Acest climat prezintă unele particularități, potrivit configu- 
raţiei terenului (pădure, stepă, munte, etc.), cari îi pot imprima 
unele caractere speciale. 

In ori ce caz puritatea aerului este aici mult mai asigurată 
decât la şes. 

Se deosebeşte de climatul de munte, prin o umiditate şi pre- 
siune atmosferică mult mai mare, deasemenea prin o intensitate 
solară mai mică şi instabilitate termică. 


Acțiunea fiziologică. Efectele pe cari le produce acest climat 
sunt mai puțin stimulente sau excitante decât la munte sau mare. 

Și fiindcă nu supune organismul la reacțiuni prea energice, ac- 
țiunea ce-o exercită e sedativă şi tonifiantă!). 

Indicaţiuni terapeutice. Se recomandă în deosebi bătrânilor 
cu puțină rezistență, convalescenților cu organismul slăbit, indi- 
vizilor cu constituție debilă, deasemenea bolnavilor cu afecţiuni 
cardio-pulmonare la limită şi celor predispuşi la afecțiuni catarale 
ale organelor respiratoare (dese răceli), şi orice altă maladie în 
stadiul de iritație (reumatism, afecțiuni pleurale, etc.). 

Acest climat poate servi şi ca antrenament, celor cari vor 
să urmeze altitudinea înaltă. 

2. Climatul de altitudine mijlocie sau subalpian, cuprinde re- 
giunile dela 600—1200 m. altitudine. 

Este în general climatul cel mai favorabil pentru cură. 

Intre 800 și 1200 m. în deosebi întâlnim toate virtuțile cli- 
matului de altitudine, fără înconvenientul ce-l poate produce pre- 
siunea atmosferică scăzută, adecă boala de munte. 

Efectele terapeutice produse de acest climat, se datoresc pu- 
rității aerului, lipsei de umiditate, insolaţiei mari şi active, lipsei 
de curenţi şi vânturi, precum și absenței variațiunilor brusce de 
temperatură. 

Acţiunea fiziologică e tonică, stimulentă a organismului şi 
reconstituantă. Provoacă reacțiuni organice mai puţin energice 
decât altitudinea peste 1200 m. și deaceea aclimatisarea aici e cu 
mult mai uşoară, 

Indicațiuni terapeutice. Se recomandă în toate cazurile de 
întărirea organismului și sistemului nervos, având asupra acestuia 
un efect sedativ și tonic. 

Mai mult beneficiază de acest climat tuberculoza pulmonară 
cronică şi puțin evolutivă. Stările cu uşoară temperatură cronică 
şi prelungită nu constitue o contra indicație. 

Contra indicaţii, Nu se recomandă acest climat organismelor 
cu sistem nervos debil și de o iritabilitate accentuată, în caz de 
afecțiuni cardiace în stadiul de decompensare, procese inflamatorii 
acute: bronșite, congestii, reumatisme etc. 

3. Climatul de mare altitudine sau de munte (alpin), peste 
12C0 m. altitudine. 


1) întăritoare. 

Se caracterizează prin aerul rece curat, uscat și foarte ra- 
retiat, presiune atmosferică mică, insolaţie şi luminositate puternică, 
precum şi stabilitate termică (lipsa de vânturi și curenţi). 

Aici variaţiunile termice sunt mai bine suportate de organism 
decât la câmpie și aceasta în urma insolaţiei puternice, precum şi 
lipsei vânturilor şi umezelii atmosferice. 

Dealtcum regimul vânturilor care asigură stabilitatea termică, 
depinde în mare măsură de configurația terenului (vale, versant, 
platou, etc.), şi de protecția pădurilor, etc. 

Acţiunea fiziologică, a climatului de mare altitudine este sti- 
mulentă puternică, excitantă şi în acelaş timp tonică. 

Se manifestă asupra tuturor funcțiunilor organismului şi în 
deosebi asupra aparatului respirator, circulator, sistemului nervos 
şi digestiei. 

Prima impresie ce o simt bolnavii la mare altitudine e uşu- 
rința neobicnuită cu care pot să respire. 

Ritmul respirator e la început mai accelerat dar deodată cu 
aclimatizarea devine plin şi uşor, 

La Davos s'au făcut o serie de cercetări cari dovedesc o 
constantă mărire a capacității respiratorie și în acelaş timp o au- 
gumentare a perimetrului toracic, cari determină o funcţionare chiar 
şi a zonelor mai leneșe pulmonare, în special vârfurile, care sunt 
predispuse tuberculozei (A. Cristian). 

Graţie acestei ameliorări respiratorii se produce o  intensi- 
ficare a schimburilor alveolare şi nutritive, în urma cărora avem 
o întreagă serie de frumoase rezultate terapeutice. 

Prin ameliorarea circulației pulmonare se produce o decon- 
pestie a focarelor de baciloză,!) expectoraţia se micșorează, iar 
tusea se calmează. Fără îndoială că la aceste bune rezultate locale 
contribue în egală măsură şi aerul uscat de munte, lipsit de im- 
purități. 

Circulaţia generală deasemenea se intensifică. Pulsul la în- 
ceput e frecvent şi avem uşoare palpitaţii. Imediat ce organizmul 
s'a adaptat însă noilor condiţii climatice (6—10 zile), bătăile cor- 
dului devin ample şi ritmice; În unitatea de timp va trece mai mari 
cantități de sânge prin plumâni, activându-se astfel hematoza,?) iar 


') Tuberculoză. 
2) Mărimea numărului globulelor roşii din sânge. 

drept urmare se va produce o mărire a numărului globulelor roşii 
din sânge, cari sunt atât de necesare refacerii unui organizm slăbit. 

Această poliglobulie,!) caracteristică climatului de munte, în- 
cepe deja la 500 m. alt. şi crește în raport direct cu altitudinea, 
(Mercier). 

Dar deodată cu activarea respirației şi circulaţiei generale, se 
stimulează şi funcțiunile digestive, apetitul crește simțitor, iar bol- 
navii treptat câștigă în greutate. In acelaș timp se remarcă şi o 
întărire a sistemului, întrucât nu e vorba de persoane uşor exci- 
tabile şi nervoase, care beneficiază, îndeosebi de climatul subalpin. 

Am văzut că în perioada de aclimatizare, bolnavii pot să 
prezinte, în climatul de mare altitudine, mici semne de intoleranță, 
tulburări uşoare din partea aparatului circulator, respirator sau sis- 
temului nervos, ca d. ex.: palpitaţii, agitații, jenă respiratorie, ina- 
petență,?) insomnie, etc., din care motiv e necesar ca bolnavii să 
fie, în această fază, sub observaţie medicală. 

Indicațiuni terapeutice, Surmenajul fizic şi intelectual, câtă 
vreme organizmul dispune de-o rezistență suficientă. Stările pre- 
tuberculoase, ca: anemii, cloroză,) pseudo-cloroză, debilitate, ano- 
rexii,*) indivizi cu torace slab desvoltat (torace ftizic), etc. Stările 
de astenie, îndeosebi neurastenia (formele depresive sunt contra 
indicate). “Toate celelalte cazuri suspecte de baciloză pulmonară, 
atât ereditară, cât și câştigată. Deasemenea sunt indicate toate for- 
mele de tuberculoză pulmonară confirmate, dacă procesul nu e 
prea estins şi nu micşorează prea mult: supratața respiratorie, iar 
febra nu trece peste 380 şi pulsul peste 120 (Philippi). 

Apoi tuberculoza peritoneală, iaringeală şi renală, în stadiul 
inițial al boalei, fără febră şi cu evoluţie lentă. 

Tuberculoza externă chirurgicală, beneficiază de acest climat 
numai dacă este tratată prin helioterapie. 

Se recomandă deasemenea în atecţiunile pulmonare netuber- 
culoase şi îndeosebi bronşitele cronice cu expectorație abundentă. 

Contra indicaţii. Insuticienţa cardiacă, arterioscleroza înaintată, 
hipertensiunea arterială, degenerescența miocardului,”) leziuni val- 

') Oxidarea sângelui (purificarea sângelui). 

2) Lipsă de pofte de mâncare. 

3) O formă de anemie frecventă la femei, 


1) Lipsă de poftă de mâncare. 
3) Muşchiul inimei. 

vulare!) grave, tuberculoza pulmonară în stadiul de plină evoluție 
(congestii, hemoptizii, febră, etc.), scleroza pulmonară (emfizem?) 
afecțiunile depresive ale sistemului nervos, ca: melancolia, ipo- 
chondria, etc., nefrite avansate”), maladii grave ale tubului digestiv, 
organizme debile şi iritabile, etc. 

Cu toate că tuberculoza pulmonară beneficiază mai mult de 
climatul de mare altitudine, trebue să insistăm însă, că factorii 
acestui climat şi în primul rând aerul, etc. nu au vreo acţiune 
specifică asupra procesului de tuberculoză, ci oferă numai maximul 
de condiţii favorabile în aplicarea tratamentului higieno-dietetic şi 
medicamentos. 

Adevărata terapeutică în tuberculoza pulmonară nu poate îi 
asigurată decât numai în sanatoriile speciale, construite la altitudini 
potrivite, unde bolnavul va fi supraveghiat de aproape, unde i se 
va da o educaţie necesară şi-l va obicinui cu disciplina indispen- 
sabilă pentru succesul tratamentului higieno-dietetic. (|. Haţieganu), 


4. Climatul maritim, prezintă deasemenea o importanţă tera- 
peutică deosebită. 

Distingem: climatul maritim propriu zis, adecă la țărmurul 
mării şi climatul marin, în plină mare. 

Aceste două categorii de climate sunt aproape similare din 
punct de vedere ai factorilor climatici. 

Se deosebesc totuși în ce priveşte efectele fiziologice. 

Climatul marin se caracterizează prin o stabilitate a condi- 
țiilor climatice, pe când climatul maritim prezintă o stabilitate mai 
puțin asigurată. 

In cele următoare ne vom ocupa în special de climatul 
maritim. 

Caracterele principale ale acestui climat, formează în acelaș 
timp şi elementele de acţiune şi anume: temperatura relativ con- 
stantă, insolația puternică, abondenţa de raze ultraviolete (specifice 
helioterapiei), puritatea aerului şi bogăţiile lui în ozon, jod, cloruri 
şi bromuri, etc., cari exercită efecte favorabile. 


') Ale inimei. 
2) Boală caracterizată prin pierderea elasticității țesutului pulmonar. 
3) Inflamaţii ale rinichilor. 

Presiunea atmosferică maximă şi umiditatea accentuată a ae. 
rului de mare sunt — în raport cu climatele occidentale — ele- 
mente mai puțin favorabile unei bune acțiuni. Dar zilele ploioase 
la mare sunt în general foarte reduse. 

Vânturile formează cel mai nefavorabil agent al climatului 
maritim, întrucât prin frecvenţa, intensitatea şi direcția lor imprimă 
acestui climat caracterul de instabilitate atmosferică. 

Natura solului şi plăjile sunt deasemenea elemente esențiale. 
Cu cât plaja e mai nisipoasă, cu atât solul e mai permeabil şi 
mai puţin umed. 

Nisipul sclipitor al plăjii întocmai ca și suprafața mării, au 
proprietatea de-a reflecta razele ultra-violete, mărind astfel efectele 
vindecătoare ale luminii solare. 


Acţiunea fiziologică, se datoreşte în primul rând aerului de 
mare, excitaţiei cutanate intense ce-o produc iradiaţiile solare 
(Kestner) şi vânturile, precum și acțiunii celorlalți factori climatici, 
cari diferă mult, după coaste. 

Climatul maritim e un excitant puternic al organizmului. 
Accelerează funcțiunile respiratorii și cardiace, ridică tensiunea ar- 
terială, mărește cantitatea celulelor roşii şi de hemoglobină a sân- 
gelui, mărește forța musculară, stimulează sistemul nervos şi func- 
tiunea tubului digestiv (creşte apetitul), activează schimburile nutritive 
şi favorizează eliminările din organizm. 


Indicaţiuni terapeutice. Fiind acest climat un excitant puternic, 
indicațiile lui se vor limita la indivizii cari dispun de suficientă 
Tezistență organică, pentru a putea reacționa cu succes acțiunii 
energice a diverșilor factori (vânturi, presiune mare, umiditate, etc.) 

Se recomandă în special la anemici, cloroză, rachitism, celor 
predispuşi la tuberculoză, surmenajul fizic și intelectual, tuberculoza 
chirurgicală: osoasă, ganglionară, articulară, peritonita tuberculoasă, 
unele forme de reumatism articular cronic, astenia nervoasă (fără 
depresiune morală, etc.) 

Contra indicații. Tuberculoza pulmonară acută, îndeosebi în 
faza evolutivă a boalei (febră continuă, eretism, hemoptizie, etc.), 
organizmele debilitate şi excitabile; insuficiența cardiacă (asistolia), 
artrita, aneurismul, angina de piept, hipertensiunea arterială, ne- 
fritele manifeste, etc. 

STAȚIUNI CLIMATERICE. 


1. România. 


a) Staţiuni de vilegiatură (până la 600 m. altitudine): Mrea 
Agapia (jud. Neamţu) 480 m.; Bazna (jud. Târnava Mică) 291 m.; 
Băile Maria ' (jud. Satu Mare) 156 m.; Bălțătești 475 m.; Bicsad 
(jud. Satu Mare) 204 m.; Bodoc (jud. Trei Scaune) 530 m.; Borca 
(jud. Fălticeni) 586 m.; Brașov 585 m.; Breaza (jud. Pravova) 600 
m.; Brebu (jud. Prahova) 500 m.; Brezoiu (jud. Vâlcea) 320 m.; 
Călimăneşti (jud. Vâlcea) 280 m.; Câmpeni (jud. Turda) 553 m; 
Câmpina (jud. Prahova) 430 m.; Câmpulung (jud. Muscel) 580 m.; 
Comarnic (jud. Prahova) 560 m.; Mrea Cozia (jud. Vâlcea) 300 m.; 
Corond (jud. Odorheiu) 536 m.; Coștini (jud. Maramureş) 400 m.; 
Covasna (jud. Trei Scaune) 564 m.; Curtea de Argeș (jud. Argeș) 
420 m.; Geoagiu (jud. Hunedoara) 356 m.; Govora (jud. Vâlcea) 
360 m.; Malnaș (jud. Trei Scaune) 565 m.; Moneasa (jud. Arad) 
350 m.; Mrea Neamţu (jud. Neamţu) 530 m.; Ocna Șugatag (Ma- 
ramureș) 490 m.; Oglinzi (jud. Neamţu) 490 m.; Olăneşti (jud. 
Vâlcea) 430 m.; Piatra Neamţu 310 m.; Sărata Monteoru (judeţul 
Buzău) 180 m.; Sângeorgiul românesc (jud. Năsăud) 455 m.; Slă- 
nicul Moldovei (jud. Bacău) 530 m.; Slănicul Prahovei 589 m.; 
Schitul Durău (ia poalele Ceahlăului) 550 m.; Sovata (jud. Odor- 
heiu) 520 m.; Stana (jud. Cluj) 403 m.; Stoiceni (jud. Someş) 431 
m.; Telega (jud. Prahova) 410 m.; 7g. Ocna (jud. Bacău) 280 m; 
Mrea Tismana 520 m.; Vlad (jud. Bihor) 275 m.; Vălenii de Munte 
(jud. Prahova) 600 m.; Vălcele (jud. Trei Scaune) 600 m. Vi- 
zantea (jud. Putna) 540 m.; Zizin (jud. Braşov) 565 m. 


b) Staţiuni subalpine (dela 000—1200 m. altitudine). Abrudul 
(jud. Alba) 609 m.; Anina (jud. Timiş) 780 m.; Azuga (jud. Pra- 
hova) 895 m.; Bâsca-Penteleu (jud. Buzău) 600 m.; Bisericani (jud. 
Neamţu) 654 m.; Borsec (jud. Neamţu) 820 m.; Bran (jud. Braşov) 
585 m.; Breb (Maramureș) 748 m.; Bușteni (jud. Prahova) 882 m.; 
Cason-lacobeni (jud. Ciuc) 802 m.; Cheia (jud. Prahova) 880 m.; 
Chirni (jud. Trei Scaune) 847 m.; Colibița (jud. Năsăud) 800 m.; 
Dobogo (jud. Odorheiu) 880 m.; Dorna Căndreni (Bucovina) 830 
m.; Fidelis (jud. Trei Scaune) 924 m.; Homorod (jud. Odorheiu) 
712 m.; Jeghina (jud. Cluj) 567 m.; Jigodin (jud. Ciuc) 048 m.;; 

Meledic (jud. Buzău) 620 m.; Marilla (jud. Caraş) 700 m.; Noua 
(jud. Braşov) 625 m.; Novaci (jud. Gorj) 600 m.; Poiana (jud. 
Trei Scaune) 610 m.; Poiana Mărului (jud. Buzău) 630 m.; Po- 
iana Negrii (jud. Câmpulung) 850 m.; Poiana Țapului (jud. Pra- 
hova) 880 m.; Polovraci (jud. Gorj) 060 m.; Predeal 1023 m;; 
Râşnov (jud. Braşov) 676 m.; Rucăr (jud. Muscel) 630 m.; Sinaia 
860 m.; Solca (jud. Rădăuţi) 622 m.; Stâna din Vale (jud. Bih6r) 
1003 m.; Soveja (jud. Putna) 800 m.; Suzana (jud. Prahova) 760 
m.; Șarul Dornei (jud. Câmpulung) 900 m.; Șugaș (jud. Trei Scaune) 
741 m.; Şuligul (jud. Maramureş) 801 m.; Tușnad (jud. Ciuc) 656 
m; Valea Vinului (jud. Năsăud) 715 m.; Vatra Dornei (Bucovina) 
802 m. 

C) Staţiuni alpine (peste 1200 m. altitudine). Harghita (jud. 
Ciuc) 1301 m.; Păliniș (în munţii Sibiului) 1420 m.; Schitul Ia- 
lomita (Mţii Buceci) 1617 m. 


Către imitatori 
de Al. Petăfi 


A creia nu însemnează, precum credeţi voi, 
A umbla pe drumuri late ca un car cu boi. 
Vultur e creațiunea, vultur ce străbate 
Sfere încă neumblate 'n plină libertate. 


Biata turmă nevoiașe lașe stă la pândă, 

Ca să vadă 'n care parte drum nou se desfundă? 
Și de'ndată ce-l zărește, iureș dă grămadă 

Cum dau cânii la ciolanul aruncat în stradă. 


Prinde pana și te-așază la scris, măi fârtate, 
De ești harnic să cutreieri plaiuri neumblate | 
lar de nu, — la plugărie sau la fierăstrăul,,, 
Pana sfarm'o sub călcâie, nu-i de nasul tăul 


In românește de Ax. Banciu 

Mormântul din Geneva 


de Caius Bardoși 


Curiosul călător, venit să admire pacifica cetate de pe malu- 
rile lacului Leman, după ce a epuizat programul de vizitare indicat 
în Baedecker, se opreşte la poarta cimitirului. Lăcașurile triste ale 
odihnei de veci îşi au şi ele particularitățile lor, cari trebuesc văzute. 

Rătăcind prin aleele simetrice, printre mormintele bine îngri- 
jite, ajungi în cartierul săracilor. Aici nu mai sunt monumente 
funerare pompoase. Simple plăci de piatră indică adăpostui unui 
corp trudit, care a murit în mizerie. Una din ele îţi atrage însă 
atențiunea prin laconica şi simbolica ei inscripție: 


„AUREL C. POPOVICI — PATRIOTE RUMAIN — 
1863-1917 — MORT PAUVRE“. 


Ea desvălue suprema glorie a unui înalt şi curat patriotism: 
moartea în sărăcie! 

In fața acestui mormânt, piosul gând se întoarce la o epocă 
tristă, când nu era încă România-Mare. Era epoca de glorie când 
rezistența românească din Transilvania s'a oțelit prin cele două 
acte mari de patriotism şi de martiraj: Replica şi Memorandul. 

Renăscută prin activitatea apostolică a şcoalei latiniste, pro- 
clamată solemn în entusiasta adunare națională de pe Câmpia 
Libertăţii dela 1848, consfinţită prin legile dietei dela Sibiu din 
1863, — conştiinţa românească din Ardeal a început o grea luptă 
de apărare împotriva maghiarizării cu forța. Aceasta s'a inaugurat 
odată cu Unirea Ardealului cu Ungaria, abuziv impusă în Dieta 
dela Cluj din 1865. Evenimentele din Italia şi iminența războiului 
cu Prusia au forțat pe Habsburgi să capituleze în faţa acțiunei re- 
voluționare şi separatiste a Ungurilor. Preţul împăcării „dualiste“ 
a fost abandonarea Transilvaniei şi, mai ales, a Românilor protejaţi, 
până atunci, de Viena. 

Ca o supremă ironie, parlamentul maghiar votează o „Lege 
a naționalităților“ în 1868, fără ca vreodată să se fi aplicat o 
literă a ei. 

In schimb începe asaltul împotriva școlilor românești. Na- 
țiunea românească se înarmează atunci pentru apărare. 

După o perioadă de pasivitate desorientată, care a fost ho- 
tărită în adunarea dela Mercurea din 1869, Românii Transilvaniei 
se organizează întrun mare partid politic, omogen şi disciplinat, 
în istoricul congres național dela 1881, ţinut la Sibiu, care a fixat 
revendicările, programul şi tactica de luptă a noului partid. 

Ultimul deceniu a! secolului al XIX-lea a înregistrat strălucita 
manifestare a curajului, a spiritului de jertfă şi a entuziasmului, pe 
care l-au arătat conducătorii acestui partid, in spatele cărora steteau 
trei milioane de Români oprimaţi. 

In acest interval s'au petrecut cele două acte ale Replicei şi 
ale Memorandului. Prima a fost apelul alarmant, demn şi docu- 
mentat adresat opiniei publice europene de către tineretul uni- 
versitar românesc din Ardeal, „izvorit din suferințele neamului 
nostru amenințat de furia ungurească, ca o „Replică“ la calomniile 
şi neadevărurile afirmate de studenţii academiei maghiare. lar a 
doua a fost plângerea națiunei oprimate trimisă Impăratului prin 
conducătorii partidului național, cari au încercat o ultimă intervenţie 
pentru restaurarea justiției în Transilvania. Prima era o acțiune 
tinerească, a doua o operă matură şi bătrânească. Ambele erau 
însă egal de eroice în fanatismul cauzei drepte, pe care o apărau. 
De aceea represiunea ungurească nu a întârziat. Ambele au trecut 
prin focul Curţii cu jurații șovini ai Clujului. 

Fără a exagera, se poate susține că „Memorandul“ a tost 
pregătit şi înlesnit prin acțiunea studențească a „Replicei“. lar 
autorul principal al acestei istorice opere tinereşti a fost Aurel C. 
Popovici. 

Pentru a cunoaşte şi aprecia valoarea sacrificiului acestui 
mare patriot, care era tipul adevărat al studentului ardelean din 
secolul trecut, pătruns de un idealism intens şi fanatic, trebuie să 
ştergem praful uitării de pe câteva cărți vechi, apărute în limbi 
sțreine. Ele explică evoluţia psichologică a întregei acţiuni naţionale 
din acele vremuri. 

lar pentru studențimea de azi este o adevărată datorie de 
onoare şi de conştiinţă ca să cultive amintirile mari ale înaintașilor ei 
dela 1892, cari alături de tineretul dela 1848, au dat cele mai fru- 
moase generații tinereşti, atât în Transilvania, cât și în Patria-Mamă. 

lată pentru ce trebuie să împrospătăm aceste amintiri cât mai 
des, ceeace în fața mormântului lui A. C. Popovici devine un 
omagiu de admiraţie şi de recunoștință. 

Să lăsăm deci să vorbească istoria... . 

Pentru a încuraja mişcarea naţională şi a face cunoscute 
streinătăţii persecuțiile, îndurate de Românii din Transilvania, stu- 
denții și intelectualii din Bucureşti au întemeiat „Liga pentru unitatea 
culturală a tuturor Românilor“ la 1890, care a desfășurat o con- 
siderabilă propagandă patriotică și care a fost timp îndelungat 
organul conducător al mişcărilor naţionale din Regatul liber.!) 
Unitatea culturală era avantgarda unității politice. 


1) Mircea Rusu-Șirianu, Situation juridique des Roumains de Transylvanie 
(These de doctorat, Paris, 1916) p. 325. 

După un an, la 1891, studențimea bucureşteană publică un 
memoriu inimos pentru a face cunoscut Occidentului civilizat ororile 
maghiarizării sălbatice din Transilvania. Acest memoriu a apărut 
şi în limba franceză, redactat întrun stil elegant şi îngrijit.!) 

„Nu ne adresăm lumii oficiale, diplomaților europeni“, începă 
Memoriul. — „Ei sunt în număr mic şi în societatea moderne 
rolul lor devine tot mai redus. Ei nu-și mai aparţin şi cu toate 
că-şi păstrează o veche denumire, ei devin reprezentanţii popoarelor, 
în loc de-a rămâne acei ai stăpânilor lor. Noi ne adresăm acelora, 
cari pot vorbi şi munci cu mai multă libertate, lumii neoficiale, 
presei şi, în special, tineretului universitar, care este Europa de 
mâine “.*) 

Trecând în revistă evenimente mari ale istoriei noastre, pentru 
a dovedi drepturile de două ori milenare, pe cari le avem asupra 
teritoriului locuit de Români, memoriul nu ascunde suferinţele grele 
Şi încercările mari prin cari a trecut neamul nostru. Tragic a fost 
faptul că influenţele slave și greceşti au micşorat conștiința latină 
în Principate. Insă în „provincia-mamă“ (dans la contrâe-măre), în 
Transilvania, — continuă memoriul, — au rămas Români, cari au 
conservat mai bine civilizația lor latină. 

„Românii din Transilvania, în timp ce părinții noșțri se 
înăbuşeau sub jugul Grecilor din Fanar, au primit dela Viena şi 
dela Roma civilizaţie occidentală şi au propagat-o la gurile Dunării. 
In fața Universităţii noastre se ridică statuia lui Gheorghe Lazar, 
Român din Transilvania, ca mărturie a amintirei şi pioasei recu- 
noştințe față de fraţii noştri de dincolo de Carpaţi, cari, în timpuri 
grele pentru românism, au ţinut sus și tare drapelul naţiunei și 
civilizației române“.*) 

După această declarație de frățească dragoste, memoriul 
bucureştean deschide atacul împotriva Ungurilor, „asupra cărora 
ideile Marei Revoluții dela sfârșitul secolului trecut nu au avut nici 
o influență. Acești oameni ai evului mediu, rătăciți în secolul nostru 
şi neavând conştiinţa evoluţiei lente a şocietăţii contimporane, vreau 
să transforme azi, la sfârşitul veacului al XIX-lea, statul poliglot 
maghiar, în care ei nu reprezintă de cât 30%, din populaţie, întrun 
stat național maghiar. N'au decât s'o facă, dacă o pot“.5) 

lar revenind la Românii transilvăneni, Memoriul repetă în 
cuvinte mișcătoare că „noi iubim fraţii noştri de dincolo de Carpaţi, 
pentru că acolo a găsit poporul român un azil în timpuri grele. Din 
munții Transilvaniei am coborit pentru a relua în posesiune vechile 
noastre meleaguri, devastate de barbar. Dacă existăm azi, o da- 
torăm ajutorului Transilvănenilor, așa încât avem de împlinit nu 


') Memoire des €tudiants universitaires de Roumanie relatif ă la situa- 
tions des Roumains de Transilvanie et de Hongrie, Bucarest 1891. 


>) Memoriu, pag. 2. 3) Ibid., pag. 11. 4) Ibid., pag. 13. 5) pag. 19. 

numai o obligațiune de afecțiune și de simpatie de rasă, ci chiar 
o datorie“.!) 

In câteva pagini, scrise cu o legitimă revoltă, Memoriul des- 
tăinueşte suferințele Ardealului, ajungând la concluzia ?) că nicăeri 
în Europa, nici odată de când oamenii s'au constituit în societate, 
nu s'a văzut o asemenea presiune. In Europa sunt popoare, cari 
au puţine drepturi. Insă fie în Turcia, fie chiar în Rusia, puţinele 
drepturi pe cari le au, sunt respectate. In regatul unguresc nu există 
protecțiunea şi sfinţenia legii. Acolo acei cari cer respectarea legii 
sunt aruncaţi în închisori. 

In schimb, Memoriul mărturiseşte că are toată încrederea în 
forța de rezistență a Ardelenilor: „Departe de noi ideia că frații 
noştri de dincolo de Carpaţi ar putea să fie desnaţionalizați în 
urma eforturilor celor ce susțin curentul şovinismului maghiar. 
Românii nu vor deveni niciodată Maghiari, cum nu au devenit nici 
Huni, nici Avari, nici Pecenegi, nici Cumani, nici Tătari, nici Turci, 
cu toate că aceștia au fost stăpânii descendenților legionarilor lui 
Traian în cu totul alte vremuri. Este o tristă părăsire, în care gem 
urmașii mândrului popor roman, însă ei au conservat două lucruri: 
aptitudinea intelectuală, prin care au ajuns, în timpul câtorva decenii, 
la nivelul european, şi vitalitatea rasei, prin care s'au susținut 
aproape o mie de ani, chiar acolo unde alte multe popoare, cari 
au răspândit teroarea, s'au stins în contursiuni oribile“. 

După o lungă şi caldă pledoarie de apărare a unor drepturi 
sfinte, Memoriul termină cu apelul următor: „Noi, tineretul uni- 
versitar românesc, nu vrem să ne ocupăm de conflictele interne 
ale vecinilor noştri, însă facem apel la tineretul liberal al Europei, 
pentru ca să-și unească eforturile ei cu ale noastre şi să silească 
pe nobilii reacționari ai Ungariei ca să cedeze timpului, să se 
supună şi să facă act de liberalism“. 

Apelul a fost auzit. Răsunetul Memoriului a fost mare. Răspândit 
în traduceri streine a stârnit o firească indignare în toată lumea. 

Jandarmii cu pana de cocoș, procurorii regelui apostolic, 
juraţii şovini ai Clujului spumegau de furia neputinței în faţa acestui 
apel civilizat adresat Occidentului umanitar. 

Reacţiunea a venit însă din partea tineretului maghiar. 

Un autor italian, Roberto Fava, scrie3) că „studenţii maghiari 
din Budapesta şi Cluj, în culmea furiei lor, au ars pe străzi, cu 
demonstraţii sgomotoase, toate exemplarele Memoriului, pe cari 
le-au putut confisca şi apoi au răspuns cu un opuscul, care de- 
parte de a combate afirmaţiunile broşurei din București, nu era 
decât o grămadă de ofense vulgare contra naţiunei românești“. 


') pag. 20. 2) pag. 45—46. 


2) Roberto Fava, La questione rumena e gli agenti del Signor Wekerle 
in Italia. Parma. 1894. pag. 14. 

Intr'adevăr studenţii unguri au publicat un fel de contra- 
memoriu cunoscut sub titlul de „Răspuns“ și apărut în limba 
franceză.!) 

Te miră doza puternică de naivitate ignorantă sau de rea 
credință șovină, acumulată în paginile acestui „Răspuns“. Aproape 
fiecare frază cuprinde un neadevăr manifest, o exagerare grando- 
mană sau o insultă gratuită. In orice caz, caracterul său polemic 
este mult inferior nivelului occidental al Memoriului românesc. Insă 
trebuie recunoscut că se foloseşte de o serie de sofisme abile 
pentru a induce în eroare opinia europeană, care nu cunoștea îm- 
prejurările dela noi. 

Imediat la început debutează cu o şarjă împotriva „Pansla- 
vismului“ şi „Dacoromânismului“, pentru că „tradiţia istorică, 
dreptul, configuraţia geografică, sentimentul și conştiinţa de rasă 
toate militează contra acestor tendințe subversive“.*) 

Urmează o atestare apodictică şi tranşantă, cu ajutorul istoriei 
Ungariei, a „faptului indiscutabil că Românii din Ungaria au trăit, 
timp de lungi secole, într'o solidaritate absolută, invariabilă, cu 
națiunea maghiară“.?) 

lar în privința mişcării naţionale româneşti dela 1848, „Răs- 
punsul“ se revoltă împotriva tineretului universitar din Bucureşti, 
care „comite o crimă de lese-vsrife atribuind conducătorilor acestei 
mişcări calitatea de eroi ai libertăţii“.4) 

Pe urmă se persiflează originea poporului român în termenii 
următori: Teza, ce se găseşte încă la puțini savanţi streini, anume 
că Valachii din Transilvania ar fi descendenţii coloniştilor lui Taian, 
mare nici o bază ştiinţifică. Asta e o legendă cum este aceea a 
lupoaicei lui Romulus și Remus sau cum este credința că locuitorii 
orașului Troyes ar fi originari din Troia.5) 

Fără a reuși să combată acuzaţiunile precise cuprinse în Me- 
moriul bucureștean, răspunsul se mulţumeşte să le califice calomnii.€) 

Dovezile pe cari le produce pentru a susține această teză, sunt 
între cele mai ilariante: declară literatura românească de origine 
maghiară. Codul Voronetz, Psaltirea Scheiană, cele mai vechi mo- 
numente ale „limbei valache“ (sec. XV-lea) au fost scrise în Tran- 
silvania sub influența ungurească.?) 


5 Les roumains hongrois et la nation hongroise. Reponse au memoire 
des &tudiants universitaires de Roumanie. Public par les &tudiants: de PUni- 
versite roy. hongroise de Budapest de ! Ecole Polytechnique de Budapest, 
de VUniversite roy. hongroise de Kolozsvâr, de ! Academie, de Droit de 
Pozsony, Kassa, Nagyvârad, Gyr, Eperjes, Debreczen, Kecskemet es Mârmaros- 
Sziget, des Ilycees de Droit de Pecs et Eger, de !' Academie de Sărospatak, 
de / Academie des Mines et Forets de Selmecz et de / Academie agronomique 
de Magyarâvăr. Budapest. Juillet 1891. 


2) pag. 5. 3) pag. 13-14, £) pag. 17. >) pag. 18. 6) pag. 28, 1) pag. 38, 

După ce la începutul răspunsului s'a declarat că Ungurii și 
Românii „au trăit timp de lungi secole într”o solidaritate absolută“,— 
vreo douăzeci de pagini în urmă se uită această alegaţiune și se 
face o mărturisire diametral opusă anume că după vechile legi 
poporul român, în calitatea sa de populațiune imigrată, ma fost 
în Transilvania decât un popor tolerat. Art. 3 titlul L.alp.l.a 
Approb. Const. prevede că „națiunea valahă, cu toate că nu este 
socotită printre cele trei naţiuni şi Că religia ei nu este o religio 
recepta, va fi totuşi tolerată propter regni emolumentum“.!) 

Ca încheiere răspunsul riscă o afirmaţiune, care cu greu ar 
putea fi calificată în alți termeni decât o minciună sfruntată: „Din 
toate timpurile, Ungaria a avut un regim constituţional şi a fost 
guvernată de legi votate de dietele sale, sancţionate de regii ei. 
Acest regim nu a cunoscut niciodată tirănia, oprimarea, persecutarea 
popoarelor.?) 

Cu inconsecvența logică, care-i caracterizează pe redactorii 
Răspunsului, imediat pe pagina următoare şi ca o flagrantă contra- 
zicere cu afirmațiunea de mai sus, înalță un imn de apologie ma- 
ghiarizării cu orice preț a popoarelor din Ungaria. Argumentul, pe 
care încearcă să se sprijine, este de o naivitate ilariantă şi de o 
ignoranță istorică puerilă: „Acei cari acum cincizeci de ani se 
lăudau de-a fi Napolitani, Toscani sau Lombarzi, nu sunt decât 
Italieni. Bavarezul, Badenianul, Wuirtenbergianul şi Saxonul se 
numesc azi Germani. Aşa este asta pretutindeni. Pentru ce ar îi 
altfel în Ungaria? Faptele identice ar trebui în mod natural să 
producă rezultate similare. Jar maghiarizarea, care se înfăptuieşte 
acum, nu este altceva decât acest rezultat“.*) 

Două concluzii se pot trage din această afirmațiune finală. 

Intâiu, mentalitatea zăpăcită a studenţilor unguri, ignoranți 
în domeniul istoriei şi incapabili de o desvoltare logică a ideilor 
şi argumentelor. Proba ne-o dă repetata contrazicere între liber- 
tatea popoarelor şi tendințele de maghiarizare, precum şi confu- 
ziunea, pe care o fac asimilând înfăptuirea unității poporului ger- 
man şi italian, din diferitele fragmente, cari au trăit sub regimuri 
diferite, cu oprimarea celor trei fragmente de naţiuni diferite, cari 
trăiau în Ungaria. Acest argument nu se poate folosi decât pentru 
a justifica existența de azi a Cehoslovaciei, Jugoslaviei și Româ- 
niei-Mari. 

A doua concluzie este că studenţii Unguri sunt siliți să re- 
cunoască la sfârşitul răspunsului lor că ei luptă pentru maghiari- 
zarea naționalităților din Ungaria. 

Guvernul maghiar s'a folosit însă de această broşură ca de 
unica armă potrivită să risipească atmosfera de indignare univer- 


1) pag. 49. 2) pag. 59. 3) pag. 60. 

sală, provocată de Memoriul bucureştean. De aceea s'a îngrijit ca 
să fie răspândită în toate țările Occidentului. 

In fața acestei atitudini farizeice și calomniatoare a studenţilor 
maghiari, încurajată de guvern, tineretul universitar român din 
Transilvania se hotăreşte să riposteze cu o „Replică“ energică şi 
fulgerătoare. 

Aici intră pe planul istoriei transilvănene figura lui A. C. 
Popovici. Născut în Lugoj, după ce-şi începuse studiile academice 
la Viena, era pe-atunci studeut în medicină la Graz. 

Un comitet executiv a tuturor studenţilor români transilvăneni 
se întruneşte pentru a lua în deliberare Răspunsul injurios al stu- 
denților unguri. Comitetul hotăreşte publicarea unei „Replici“, a 
cărei redactare este încredinţată lui A. C. Popovici. 

Cu vastele sale cunoștințe politice şi filozofice, cu o grije 
meticuloasă în strângerea documentaţiei, cu reproducerea fidelă a 
articolelor din ziarele maghiare şi streine, cu citarea marilor autori 
streini favorabili cauzei româneşti, cu trimiterea conştiincioasă la 
texte de legi, ordonanţe, decizii, sentințe, pretutindeni indicându-se 
precis izvorul, data, articolul, numărul, — tânărul medicinist A. C, 
Popovici a reușit să compună o operă omogenă, savantă, serioasă 
și convingătoare. O metodă ştiinţifică riguroasă și o probitate in- 
telectuală remarcabilă sunt cele două caracteristici ale acestei fai- 
moase și istorice „Replici“, care a apărut şi în limba franceză!). 

In prefață, Replica afirmă că numeroasele mărturii de apro- 
bare, pe cari le-au primit autorii Memonului bucureștean, sunt pro- 
bele grăitoare ale ecoului viu şi puternic, pe care aceste I-au produs 
în toate inimile, ce se animă și bat viu sub impulsiunea sentimen- 
tului de justiție. „Ținem să ne folosim de această ocazie pentru a 
prezenta viile noastre mulțumiri tutulor celor ce au arătat un in- 
teres poporului nostru privat de drepturile sale naţionale în patria 
strămoșilor noştri“. (p. V.). 

Scopul Replicei este arătat limpede în prefață, care susține 
că dacă sa angajat o discuție între tineretul din România și tine- 
retul maghiar din Ungaria „aceasta nu ne-ar putea împiedeca să 
zicem adevărul, cu atât mai mult cu cât trebuie să se dea Europei 
civilizate informațiuni exacte şi autentice asupra chestiunei româ- 
neşti. Pentru a dovedi că „Răspunsul“ colegilor maghiari nu este 
decât un registru de afirmaţiuni inexate, care denaturează realita- 
tea faptelor, noi tineretul român al Academiei, cari trăim sub do- 


%) La question roumaine en Transylvanie et en Hongrie. Repligue de la 
jeunesse roumaine universitaire de la Transylvanie et de la Hongrie â la 
„Reponse“ făite par la jeunesse magyar des Academies hongroises au „M&- 
moire“ des €tudiants universitaires de Roumanie. Avec un carte &tnogra- 
phique de I'Autriche-Hongrie et de la Roumanie. Vienne, Budapesth, Graz, Cluj. 
Propriete des auteurs 1892 (Mars). 

minaţia maghiară, cunoscând prin propria noastră experiență natura 
curentului de maghiarizare, am proiectat această Replică“. (pag. VI). 

Justificându-şi astfel scopul în prefață, Replica intră în fon- 
dul lucrurilor. 

Prima chestiune, abordată cu multă demnitate, este aceea a 
esenței problemei româneşti în Transilvania și Ungaria. 

Ce vreau Românii din Transilvania? „Noi vrem să avem şi 
noi, în lumea aceasta, și în realitate o patrie. Noi vrem să fim 
stăpânii pământului locuit de secole de către părinții şi strămoșii 
noștri. Noi vrem să fim şi noi luminați de către acel soare, care 
se numeşte libertatea națională. lată pentru ce întreaga națiune ro- 
mână, dela mic la mare, tineri şi bătrâni reclamă drepturi naţio- 
nale asupra teritoriului ei propriu. Noi suntem un popor care are 
o conştiinţă vie a valorii şi demnităţii sale naţionale. Suntem frați 
prin sânge şi limbă cu Românii din regatul liber al României și 
luăm pe Dumnezeu ca martor că naționalitatea părinţilor noştri nu 
ne poate fi răpită decât prin moarte“ 1). 

După această entusiastă şi categorică profesiune de conştiinţă, 
care explică limpede cauzele idealului nostru naţional, Replica se 
solidarizează cu Memoriul studențimei bucureștene. Adresându-se 
studenţilor unguri, iată ce spune: „Noi tineretul universitar din 
Transilvania şi Ungaria, cari simțim în fiecare zi „binefacerile“ 
pretinsului vostru constituționalism, cerem permisiunea de-a arătă 
lumii imparțiale şi vouă în acelaş timp, că în această chestiune 
dreptatea şi adevărul sunt cu autorii Memoriului publicat la Bucu- 
reşti. Noi, şi cu noi toți Românii din Transilvania și Ungaria, sun- 
tem recunoscători fraţilor noștri din România pentru ajutorul ge- 
neros pe care ni l-au dat în lupta grea ce o ducem pentru apă- 
rarea naționalității poporului nostru. Şi acest ajutor nu trebuie să 
vă supere, colegi, pentru că celebrul Niebuhr a spus că: în ade- 
văr comunitatea naţionalităţii este mai presus de formele state- 
lor, cari unesc sau despart diferitele fracțiuni ale aceleiaşi rase“.2) 

„Noi nu permitem nimănui în lume“ — amenință Replica pe 
studenţii unguri, — „şi vouă încă mai puţin de a vorbi pe un ton 
arogant şi insultător de poporul, din care facem parte. — Nu sim- 
țiți voi oare, colegi loiali, că este o crimă strigătoare la cer de-a 
căuta pretexte nedemne pentru a nimici popoare însetate după do- 
rui de-a se bucura de o liberă desvoltare națională? — Nu sim- 
țiți voi oare că acest fanatism în maghiarizare a deşteptat o ură 
implacabilă împotriva voastră nu numai la națiunile diferite ale 
Țării, ci în inima vecinilor noștri, fraţii lor prin sânge?“5). 

Un element care în prada unui asemenea egoism nu ezita 
de-a atenta la libertat:a naţională a altor popoare — conclude Re- 


1) Pagina 5., 2) pg. 9., 3) pg. 13—20. 

plica — este, după logica oricărui spirit sănătos, un element de 
dezordine şi de distrugere. Ruinând pacea, care constitue siguranța 
și viața acestor popoare, el le împinge violent la acţiuni deplasate. 

lată cuvintele, pline de curaj și demnitate, pe care Replica le 
aruncă în fața tineretului maghiar. 

Urmează un capitol amplu şi savant despre noţiunile etnogra- 
fice şi statistice ale Transilvaniei şi Ungariei. Tratând cu un vast 
aparat ştiinţific, chestiunea originei Românilor, Replica mărturisește 
că ar fi putut forma o adevărată bibliotecă a istoricilor români, 
cari au adâncit această problemă, cum e Petru Maior, Şincai, Băl- 
cescu, Densuşianu, Xenopol, Onciul, Tocilescu etc. „Insă noi am 
ținut să nu invocăm decât mărturia personalităților streine şi des- 
interesate, pentru a dovedi cât de mincinos este tribunalul științei 
maghiare“ 1). 

Pe urmă se demască farsa înmulțirii Ungurilor: Răspunsul 
maghiar afirmă că.... „dacă socotim, găsim că suntem nouă mi- 
lioane de Unguri“. Or statistica oficială ne indică 6.403.687 de 
Unguri. Originea „fabulei cu cele nouă milioane Unguri se explică 
prin faptul că există o grandomanie maladivă, care autorizează o 
confuziune între cunoșştiința unei limbi şi realitatea de a aparţine unei 
naţionalităţi >). 

Cât despre teritoriul Românilor din Transilvania, se citează 
o particularitate limbistică interesantă: Toată lumea ştie, că atunci 
când un Ungur vorbeşte cu un Sas, ei se folosesc de limba ro- 
mână pentru a se înțelege. Care este cauza acestui lucru? E sim- 
plă şi naturală: aceste populaţii streine nu sunt decât nişte insule 
în oceanul românesc 5). 

Un capitol special al Replicei denunță caracterul abuziv al 
anexiunei Transilvaniei din partea Ungariei, contra voinței majori- 
tăţii locuitorilor din acest teritoriu. 

Violent şi documentat este atacată, pe urmă, legea electorală 
excepțională pentru Românii din Transilvania. 

lar legea naționalităților este înfăţişată în adevărata ei lumină 
de „parodie legală“. Ea a fost făcută numai pentru a servi ma- 
ghiarismului un mijloc de-a se lăuda în ochii străinătăţii cu senti- 
mentele sale de justiţie şi liberalism +). 

Un lung capitol analizează revoltătoarea problemă a instruc- 
țiunei publice puse în serviciul maghiarizării. Replica se ridică în- 
tâiu împotriva limbei maghiare: „Nimeni nu are mai mult decât 
noi conştiinţa importanței limbilor streine. Românii învaţă limba 
germană, franceză şi italiană, fără a fi constrânşi şi cu cel mai 
mare zel, pentru că ştiu bine ce comori de înțelepciune se găsesc 
adunate în literaturile acestor naţiuni. Insă nimeni să nu ne ceară 
să învăţăm ungureşte. Timpul, pe care l-am petrece cu învățatul 


') Pagina 26, s) pg. 271—28, 3) pg. 30, «) pe. 45. 

acestei limbi, ar fi pentru noi un timp pierdut. Asta e matematic. 
Facem abstracție de multe alte împrejurări şi nu insistăm decât 
asupra faptului că literatura maghiară se găseşte azi la acelaș grad 
de desvoltare, în care este şi literatura românească. Insă noi vrem 
să luăm cultura noastră dela sursele ei şi nu dela o literatură, care 
e insuficientă pentru propiul ei public. Noi vrem să cultivăm tot 
mai mult limba noastră națională însă pe temelia culturii occiden- 
tale“. — A constrânge popoare întregi ca să-şi chinuească creerul 
şi urechea, timp de ani de zile, cu sunetele unei limbi, care abia 
este înțeleasă de 6 sau 7 milioane de oameni, care te lasă strein, 
chiar şi în Ungaria, dacă nu cunoşti alta, fără ca să poată servi 
dincolo de granițele Țării, ale unei limbi a cărei literatură nu cu- 
prinde nimic de valoare, — acest fapt este echivalent cu intențiunea 
bine stabilită de-a împiedeca libera desvoltare a culturii popoarelor?). 

Pe urmă se prezintă situația şcolilor primare şi secundare. 
Se insistă asupra refuzului de-a se permite întemeierea unui gim- 
naziu românesc la Arad, ministrul instrucţiunei motivând acest ca- 
priciu prin faptul că „la Arad există deja un liceu maghiar şi că 
un gimnaziu românesc nu corespunde deloc intereselor statului 
maghiar, ci ar provoca mai mult un separatism politic”). Aceeași 
este cauza refuzului de-a se aproba fondarea unui gimnaziu româ- 
nesc la Caransebeş şi a maghiarizării cu forța a gimnaziului ro- 
mânesc din Beiuş, despre care Replica afirmă că „dacă episcopul 
Vulcan ar fi prevăzut că gimnaziul, pe care-l destinase educaţiei 
poporului său, trebuie să ajungă a fi transformat într'o fabrică de 
desnaționalizare, desigur ar fi preferat să-şi arunce banii în apele 
Crişului 5) — Trecând la chestiunea universităţilor, Replica se în- 
treabă că ce ar fi fost oare mai natural şi mai just decât ca uni- 
versitatea din Cluj să fi fost adaptată trebuințelor naționalități, care 
constitue pe acest teritoriu o majoritate absolută și sdrobitoare %). 
— Persecuţiile contra Românilor în școlile maghiare şi a literaturii 
noastre didactice sunt arătate în trista lor lumină, care se corobo- 
rează prin maghiarizarea forțată a copiilor în grădinile de copii. 

Un nou capitol se ocupă cu acțiunea împotriva autonomiei 
noastre bisericeşti, tratând pe rând chestiunea alegerilor metropo- 
litane, a piedecelor puse contra întrunirii congreselor eclesiastice 
naționale, a violării dreptului de jurisdicțiune în chestiunile de dis- 
ciplină eclesiastică şi şcolară, a subvenţiilor bisericeşti din bugetul 
statului, a fondului de pensiune pentru învățători şi a şcolilor mi- 
litare din fostele confinii ale Banatului. 

Replica îşi exprimă, pe urmă, toată amărăciunea împotriva 
nedreptăților ce se fac Românilor în administraţie: Pentru Român 
nu există lege. El este tratat ca un paria în țara strămoşilor săi. 
Ministru de Externe aşează în fruntea administrației ca prefecți 


') Pagina 47—48, >) pg. 52, 3) pg. 55, 4) pg. 73, 


OBCU CLUJ 


— 281 — 


oameni imbecili, plini de pretenţiuni, despoți, dar înainte de toate 
șovini!). — Candidaţii noştri, având toate titlurile în regulă, sunt 
în cea mai mare parte înlocuiţi prin indivizi aproape ignoranți, bru- 
tali, delapidatori de bani publici şi cari adeseori nu au alt titlu 
decât privilegiul unui nobil ruinat?). — Singur numai omul, care-şi 
reneagă rasa şi, chiar în acest caz extrem, numai cu multă difi- 
cultate poate să-şi asigure o funcțiune în statul maghiar. Insă cine 
nu vrea să-şi ascundă nici origina şi nici sentimentele naționale, 
va aştepta în zadar numirea sa în vre-o funcţiune”). 

Şi-acum iată care e justiția, care este împărtăşită Românilor : 
Se vinde casa, masa și puţinul avut, pe care-l are bietul Român, 
şi-l aruncă pe drumul mare. Din această cauză, în anii din urmă, 
sute de familii româneşti, mai ales din Munţii Apuseni ai Tran- 
silvaniei, au părăsit satele strămoşeşti şi au emigrat în regatul ro- 
mânesc învecinat, blestemând pe cei ce i-au silit să părăsească 
mormintele părinţilor lor). 

Intrun capitol special sunt adunate documentele de denegare 
a dreptului de asociaţie, înşirând refuzurile de-a autoriza crearea 
unei reuniuni agricole române, a societăţii culturale „Opinca Ro- 
mână“, a societății academice „Minerva“ din Cluj, a societăţii cul- 
turale „Progresul“ din Arad, a reuniunii femeilor române din Cluj 
Şi Sătmar, a reuniunii învăţătorilor români din judeţul Sătmar, a 
casinei române din Făget, a societății meseriașilor români din Alba- 
Julia şi Blaj. 

Relevând, pe urmă, persecuțiunile contra publiciştilor români, 
Replica previne pe Maghiari ca să nu se lase înșelați de speranțe 
naive că asemenea explozii în presă ar prezenta numai vederile 
personale ale autorilor acestor articole. Ele nu fac decât să dea o 
formă gândirilor şi sentimentelor poporului românesc întreg. In 
spatele oamenilor de talia unui Mureșianu, Pop, Slavici, Bobancu, 
se găsesc trei milioane de Români.”) 

lar actele de sălbătăcie comise de către jandarmii unguri 
împotriva poporului românesc arată, la lumina zilei, animalul, care 
este în om. „Dușmanii noştri se transformă în adevărate animale 
sălbatice“.*) 

Vorbind despre societatea ungurească şi, în special, despre 
asociațiunile de maghiarizare, Replica produce câteva probe edifi- 
catoare despre civilizația maghiară: Demonstrația tineretului aca- 
demic maghiar contra sociețăţii româneşti „lulia“, brutalitățile co- 
mise de acest tineret, calificându-le astfel: „Aici e vorba de nişte 
canalii, cari în furia lor bestială pot sparge geamurile cetăţenilor 
pașnici, pot amenința chiar viaţa lor, fără a fi împiedecați de 
poliție“.?) - 

) e sina 73, *) pg. 75, 3)pg. 77, 1) pg. 90.) pg. 100, 6) pg. 110, 

In alte două articole se descrie fanatismul presei maghiare 
contra naționalităților şi oprimarea celorlalte națiuni nemaghiare. 

lar ultimul capitol tratează, cu un curaj admirabil, iredentis- 
mul dacoromânesc. lată cum începe această mărturisire eroică 
pentru acele timpuri: Cu toate că Românii sunt despărțiți în di- 
ferite formaţiuni politice de stat, totuși conștiința unității lor este 
foarte vie. Este deci un lucru firesc, cunoscut de toată lumea, că 
națiunea română, care constitue o unitate națională omogenă şi 
considerabilă, să aibă credința că va putea odată să formeze o uni- 
tate politică de stat“.!) Nu putem să negăm Că azi există între Ro- 
mâni curente, cari cresc, cari tind spre unitatea națională a tuturor 
Românilor. Aceste curente nu sunt decât rezultatul natural a 
lungei oprimări, pe care națiunea română a îndurat-o dela 
Maghiari. Poporul român ştie prea bine, că antagonismul între 
Unguri și Români este de mai multeori secular şi că a isbucnit 
adeseori vărsând torente de sânge. EI ştie că nobilimea, care ne-a 
oprimat timp de secole, e maghiară. Românii sunt cei mai paşnici 
şi cei mai blânzi oameni din lume, însă în fața oprimării, căreia 
este expus poporul nostru, care nu trăeşte decât pentru limbă, 
credință şi națiune și care ştie să moară pentru ele, noi ne temem 
că nu va putea nimeni, nici chiar couducătorii noștri politici, să 
împiedece acest popor loial și răbduriu, însă teribil în răzbunarea sa, 
de-a pierde în viitorul apropiat toată răbdarea și de a-și tace singur 
dreptate.*) 

Maghiarizarea naționalităților înseamnă moartea lor şi dacă 
maghiarismul se crede îndreptăţit de-a le maghiariza, este clar că 
ele se pot crede îndreptățite de-a se debarasa de el. Explicarea 
acestui lucru e simplă: pretutindeni, unde e viață, domnește legea 
implacabilă a naturii că orice presiune provoacă o reacțiune. Şi 
această lege de fier a naturii nu va putea fi schimbată de Unguri. 

In fine, după acest rechizitor aspru şi înflăcărat, Replica se 
încheie cu o profeție izvorită dintrun simț de prevedere politică 
miraculos, exprimându-și convingerea cea mai profundă că fendin- 
fele egoismului panmaghiar conduc, cu o siguranță matematică, la 
pieirea monarchiei întregi.?) 

lată conţinutul acestei voluminoase și magistrale „Replici“, 
aşa cum se poate prezenta în câteva spicuiri. Lipsa de spaţiu nu 
permite ca să se reproducă, în acest cadru toate documentele im- 
portante şi toate trimiterile exacte la o vastă şi aleasă bibliografie. 
Pentru oricine se interesează de situaţia politică a Românilor tran- 
silvăveni din secolul XIX, această „Replică“, alături de „Memo- 
rand“, va servi ca un izvor de informaţie şi documentare de prima 
importanță. Şi această operă o datorăm, lucru asupra căruia trebue 


1) Pagina 139, 2) pg. 140—141, 3) pg. 144. 

insistat, lui Aurel C. Popovici, care a fost ajutat de mulți alți co- 
legi studenți şi intelectuali români. 

Streinătatea a fost, în fine, informată despre tirănia maghiară, 
în toate amănuntele ei. 

In fața dovezilor citate cu acte şi documente ungureşti, gu- 
vernul maghiar era în culmea neputinței şi desorientării. Nu ştia 
cum să se apere în fața opiniei europene. 

In fine, după multă frământare, a găsit un mijloc laş şi ru- 
şinos. A cumpărat două conștiințe venale de Români renegaţi, două * 
cozi de topor, cu ajutorul cărora spera să doboare bradul viguros 
al rezistenței româneşti. E bine să se reamintească numele acestor 
două pete de rușine a neamului, cari au necinstit numele de Român. 
Pe coperta unei broşuri franțuzești, întitulată „Protestare împotriva 
Replicei“, figurează ca autori Michel Bodiu şi Etienne Moldovân.!) 

Traducătorul acestui pamilet de protestare, un oarecare A. de 
Bertha susține, în prefață, că „aici ascultăm glasul tinerei generații 
românești, plină de patriotism şi ambițiuni nobile, dornică de a-și 
crea un loc sub soarele binecuvântat al Ungariei, în mijlocul unui 
popor, de care se simte legată prin mii de amintiri și mii de 
speranţe“.?) 

Cei doi renegaţi îşi mărturisesc astfel sentimentele: „Noi 
suntem cetățeni ai statului maghiar şi ca cetățeni, înainte de-a fi 
Români, suntem patrioți“.5) 

Pe urmă „Protestarea“ renegată ridică osanale absurde li- 
bertății ungureşti: „In Ungaria libertatea de gândire este asigurată. 
Nu există altă ţară în Europa, care să acorde mai multă libertate 
decât Ungaria. Insă niciunde nu se abuzează mai mult de ea ca 
la noi. Aceasta e o umbră imensă a unei mari lumini.“*) 

Culmea neruşinării o ating însă atunci cei doi renegaţi când 
fără nici o autorizare, încearcă să desolidarizeze studențimea ro- 
mână din Budapesta şi Cluj de acţiunea „Replicei“.*) 

lar întrebându-se renegații cum am devenit noi un popor 
civilizat, iată ce răspuns găsesc: „Umblând la şcolile ungureşti, 
acolo, grație dragostei, toleranței și mărinimiei Ungurilor am putut 
să ne lepădăm de opinci şi să formăm o clasă conducătoare; acolo 
copiii noştri sunt totdeauna respectaţi“.t) 

„Cât e de mișcătoare intimitatea între Români şi Unguri“, 
strigă renegaţii şi-apoi adaugă cu o neruşinare să-ți crepe obrazul 
că „Ungurii au pus bazele literaturii și civilizației române. Da, 


') Protestation redigee par M. M. Michel Bodiu et Etienne Moldovân; 
tudiants, contra la Replique publice au nom de la jeunesse universitaire 
roumaine. Traduite du hongrois pat A. de Bertha. Kolozsvârt, Ny. Gombos 
€s Sztuppâr „Lyceum“ k&nyvnyomdâja, 1892. 


2) Pagina 3, 3) pge 6, 4) pg. 6—7, %) pg. 8, % pg. II. 

graţie lor, moravurile şi ideile poporului român au trecut printr'o 
schimbare complectă“.!) 

Statul maghiar, după pamfletul renegaților, nu ar fi fost 
niciodată un stat de naționalități, pentrucă de o mie de ani acest 
teritoriu a fost ocupat de Unguri.*) El nu poate exista decât sub 
forma unui stat unguresc și bazați pe această condiţie sine qua 
non, noi condamnăm și anatemizăm orice încercare şi orice sforțare, 
care tinde să schimbe caracterul milenar al patriei noastre,%) Dacă 
țara aceasta a fost totdeauna ungurească, e o imposibilitate pentru 
Unguri să renunțe la supremaţia lor politică din cauza ameninţă- 
rilor sau rugăminţilor unei naționalități a regatului. Pentrucă în 
acest stat toate trebue să se implinească în orbita spiritului maghiar.*) 
Ultraromânii consideră că toate măsurile luate de statul maghiar 
sunt o încercare de maghiarizare şi o impietare a rasei maghiare, 
în timp ce ele nu vizează decât întărirea statului şi unirea tuturor 
cetățenilor sub acelaş sând patriotic.*) A prezenta unirea Ardealului 
cu Ungaria ca un act prejudiciabil pentru Români, este un lucru 
imposibil. Poporul român nu avea nici un drept asupra Transilva- 
niei. E aparținea Ungurilor, Săcuilor și Saşilor.S) 

Ca o ultimă ticăloșie (pentrucă alt cuvânt nu poate fi fo- 
losit) este că renegaţii, adresându-se autorului „Replicei“, (adecă 
lvi Aurel C. Popovici) îi strigă că „dacă aspiră la libertate, să 
meargă altundeva sau să-şi creeze un stat aparte, dar nu în Eu- 
ropa, pe care are îndrăzneala să o aleagă drept judecător al pro- 
cesului, lipsit de orice seriozitate“.?). 

Ca încheiere, cei doi renegaţi se simt însă obligați să lingă 
tălpile studenților unguri: „Tineretul maghiar să nu-şi piardă sân- 
gele rece şi să nu-şi retragă dragostea tăță de tineretul român. Să 
fie răbdător şi mărinimos, Apa trece, pietrele rămân. As/fel va 
trebui să dispară furtuna meschină ridicată de „Replica“, fără a 
lăsa urme în sufletul tineretului maghiar. Iertarea sinceră şi uitarea 
Ungurilor nu sunt cele din urmă virtuți. Să fim fraţi, adevăraţi 
prieteni! Pace şi binecuvântare asupra scumpei noastre patrii. 5) 

lată cum se sfârșește acest desgustător document al slăbi- 
ciunei omenești, care-şi reneagă neamul suferind de dragul unui 
blid cu linte. Tristă poveste, peste care s'a trecut cu o iertare pă- 
cătoasă în România Mare. Se pare că toate suferințele din trecut 
au fost îngropate. Lucru, pe care politica maghiară îl poate admi- 
rabil întrebuința în campania sa revizionistă. Şi câţi renegaţi din 
trecut nu au devenit domni mari în țara, de a cărui neam își bă- 
teau joc şi pe care-l trădau în trecut. 

Insă „Protestarea“, prin conţinutul ei, nu putea să combată 
nici una din dovezile luminoase ale „Replicei“. 


1) Pagina 27, 3) pg. 34, 3) pg. 36, 4) pg. 37, 5) pg. 39, %) pe. 45,9) pg. 
49, 8) pe. Bi. Î 

Cu toate că efectul ei în urma acestui fapt era egal cu zero, 
totuşi studențimea română din Bucureşti a ţinut să ajute izbânda 
cauzei transilvănene printr'un nou memoriu, pe care l-a prezentat, 
într'o franțuzească impecabilă, congresului de pace și arbitraj, ţinut 
la Berna în 1892.!) 

Pentru orice informaţie sau amănunt, memoriul trimite la 
„Replica“ studenţimei transilvănene. 

Caracterizând însă acțiunea Ungurilor, memoriul zice întrun 
pasagiu plin de vervă tumultuoasă: A deveni maghiar când ești 
Român, a uita o limbă latină pentru a învăța una asiatică, a părăsi 
națiunea cea mai numeroasă din Sud-Estul Europei pentru a trece 
la una cu mult mai mică, a vagabonda dintr'o cultură primitivă 
întruna alta tot atât de primitivă, a şterge cu o singură mișcare 
un trecut de secole pentru un viitor foarte problematic, a renega 
pe Traian pentru a idolatriza pe Atila, în proiectul acesta întreg 
este o insanitate amestecată cu atâta naivitate, încât nu trebuie să 
fii un profund bărbat de stat pentru a înţelege că aceasta este o 
imposibilitate.) 

Acest nou memoriu a încheiat lanțul polemicei violente şi 
decisive pentru relațiunile viitoare între Români şi Unguri. Primul 
„Memoriu“ românesc, atacat de „Răspunsul“ unguresc, susținut de 
„Replica“ transilvăneană, batjocorit de „Protestarea“ renegaţilor, a 
fost definitiv întărit prin noul „Memoriu“, prezentat congresului 
dela Berna. 

In seria aceasta de publicaţiuni, elementul decisiv a fost însă 
„Replica“. Era acuza oprimaţilor, întărită cu dovezi zdrobitoare, 
adresată direct Europei civilizate. Fapt remarcabil este că entusiasmul 
tineresc nu a împiedecat o judecată limpede și o documentare se- 
rioasă în redactarea ei. De aceea impresiunea, pe care a produs-o 
a fost mare. Apariţia ei, precum şi a celor două memorii bu- 
cureștene, a însemnat începutul curentului de opinie internaţională 
favorabil cauzei româneşti şi ostil maghiarizării sălbatice, care a 
condus la întregirea neamului. Memorandul, acţiunea parlamentară 
ardeleană dela 1905, cu intrarea în arena luptelor naţionale a lui 
luliu Maniu şi Al. Vaida, campania intervenţionistă dela 1914—1916, 
râzboiul pentru întregirea neamului, adunarea dela Alba-lulia, nu 
au fost decât o serie de urmări logice a „Replicei“ din 1892. 

Guvernul maghiar ştia că redactorul „Replicei“ a fost Aurel 
C. Popovici, fiind autorizat formal, prin procese verbale speciale 
de către toţi delegaţii studențimei transilvănene. „Replica“ a apărut 
în cinci limbi: în româneşte, franțuzeşte, englezeşte, italienește și 


') Question des Roumains du Royaume magyare presentee au congres 
de paix et d'arbitrage de Berne par les &tudiants universitaires roumains. 22 


Aout 1892. 
2 Pagina 7. 

nemţește. Cheltuelile de imprimare au fost acoperite prin contri- 
buţiile benevole ale poporului român. 

In faţa acestei situaţii, guvernul maghiar a crezut că trebue 
să se răzbune. 

La 217 August 1893, tânărul Aurel C. Popovici este arestat 
la frontiera ungurească şi dus, sub escortă de jandarmi, la închi- 
soarea din Cluj. Ciudată coincidență: exact 23 ani în urmă, la 27 
August 1916, România a intrat în războiu. 

La 31 August 1893 a fost judecat, în faţa Curţii cu juraţi din 
Cluj, faimosul „proces al Replicei“. 

Pe banca acuzaților erau Fugen Brote ca proprietar şi Nicolae 
Roman ca director technic al Institutului Tipografic din Sibiu, unde 
a apărut Replica incriminată, iar Aurel C. Popovici, contra căruia 
parchetul nu a putut procura nici o probă sau mărturie că este 
redactorul ei, pentrucă studenţimea ardeleană era solidară cu el, a 
fost pus sub acuză ca propagatorul ei. 

Este interesant şi fondul juridic al procesului. El denotă 
o lipsă complectă a simțului de justiţie și o patimă șovină a 
juraţilor din Cluj. Anume Replica după ce a apărut în editura 
„Institutului Tipografic“ din Sibiu, a fost expediată prin poşta 
maghiară. Nu numai comitetul studenţesc, ci şi destinatarii şi-au 
asumat întreaga răspundere a conținutului ei. Acest fapt a fost în- 
tărit, în mod public, prin declaraţiunile studenţilor. 

Dar mai ciudat este faptul că, după apariţia „Repiicei“, nu a 
urmat nici o interzicere a răspândirei ei, cu toate că parchetul a 
primit primele exemplare obligatorii, aşa cum pretindea patenta de 
presă, care era în vigoare pe teritoriul Transilvaniei. 

Abia un an după apariția ei, parchetul din Cluj a confiscat 
„Replica“ sub motivul că ar fi „o aţâţare contra naţiunei maghiare“. 
Cei ce au răspândit-o au fost daţi în judecată. Actul de acuzare 
cuprinde treizeci de pagini cu citate incriminate. 

Directorul tipografiei Roman a fost condamnat la un an de- 
tențiune și 300 fl. amendă. lar Aurel C. Popovici, membru al co- 
mitetului studențesc, a fost condamnat la patru ani de detențiune 
și 500 îl. amendă. Eugen Brote nu a apărut la desbateri. Excep- 
țiunea în nulitate a fost respinsă. 

Juraţii unguri, cari au pronunţat această condamnare, au fost 
următorii: Pâl, Hanko, Schlaut, Korâsy, Horatsik, Dr. Okonez, 
Gajzâg6, Gabânyi, Dr. Lehner, Dr. Greiss, Meck6.!) 

Aurel C. Popovici a fost pus pe picior de libertate provizorie 
în urma depunerii unei cauţiuni de 10.000 coroane. Cum însă era 
dat în judecată şi pentru iscălirea „Memorandului“, în calitatea sa 
de membru al comitetului executiv al partidului naţional și văzând 


') Eugen Brote, Die rumănische Frage in Siebenbiirgen und Ungarn, 
pg. 408—409, 

trista situație a Transilvaniei din acele timpuri, tânărul martir se 
hotăreşte să-și închine ştiinţa şi viața cauzei româneşti. Preferă un 
exil pe viață unei detenţiuni relativ comode, dar prea lungi pentru 
energia sa expansivă. Prin Triest reuşeşte să fugă în Italia şi 
de-acolo în România.!) 

Sărmanul A. Roman, directorul Institutului tipografic din Sibiu, 
condamnat odată cu A. C. Popovici, a murit în urma unei tuber- 
culoze, pe care şi-a contractat-o în închisoare.?) 

Slavici şi Rusu-Şirianu au fost şi ei condamnaţi pentrucă au 
uat apărarea lui A. C. Popovici. Primul la un an și celălalt la 11 
țuni de închisoare.) 

In fine A. C. Popovici „un giovane patridtia di poderoso ingegno 
et d'intrepida energia“ (un tânăr patriot de o formidabilă inteligență 
și de o energie intrepidă), cum îl caracterizează autorul italian Ro- 
berto Favat), şi-a început trista, dar cu atât mai: fecunda activitate 
a exilului, care a durat până la moarte. 

A publicat o serie lungă de articole în ziarele şi revistele 
europene. La Bucureşti a editat cotidianul „România Jună“. 

In general, această perioadă a vieţii sale e destul de bine 
cunoscută. Așa încât e de prisos a se insista asupra ei. Este epoca 
publicărei „Principiul naționalităților“, „Naţionalism şi democraţie“, 
„Cuvinte înțelepte“. Toate opere de o valoare remarcabilă. 

Dar pe-atunci, atât în Transilvania, cât şi în România, lumea 
se gândia serios la o autonomie absolută a Transilvaniei. Aurel 
C. Popovici, care a devenit prietenul principelui moştenitor Francisc 
Ferdinand, asasinat la Sarajevo, a publicat proiectul unei constituţii 
federale a „Statelor Unite ale Marei Austrii“, o consacrare inte- 
grală a acestei autonomii, care a avut un mare răsunet și care a 
fascinat spiritele multor Români.) 

Francisc Ferdinand a îmbrăţişat cauza Românilor din Tran- 
silvania, graţie interesului pe care l-a deșteptat în el Aurel C. Po- 
povici. Arhiducele cultiva relațiunile cu Românii, ceeace dovedeşte 
mai ales vizita, în Mai 1909, la Sinaia, când a primit o delega- 
țiune a Românilor din Transilvania. A promis chiar formal resta- 
bilirea justiției în organismul politic al Ungariei, după urcarea sa 
pe tron. lată pentruce aristocrația maghiară, în trunte cu Tisza și 
Apponyi, îl considerau pe Francisc Ferdinand ca pe un duşman 
redutabil. De aceea presa română din Transilvania a deplâns 


1) Prefaţa lui N. P. Comnene la opera postumă a lui A. C. Popovici, 
La question roumaine en Transylvanie et Hongrie (o ediție revăzută a „Re- 
plicei“), pg. 8. 

2) N. P. Comnene, op. cit. 8—9. 

3) Draghicesco, La Transylvanie, pg. 59. 

4) Op. cit., p. 14—15. 

5) Mircea Rusu Șirianu, op. cit., pg. 23. 

sincer moartea principelui, pe care-l credea viitorul „protector“ al 
Românilor și acest cuvânt a figurat pe panglica tricoloră a coroanei 
pe care o delegație compusă din A. C. Popovici, Al. Vaida-Voevod 
şi Th. Mihali au depus-o pe catafalcul arhiducelui.!) 

După acest eveniment, Aurel C. Popovici trăieşte încă pentru 
a vedea intrarea României în războiu şi dezastrul retragerii, dar 
nu mai ajunge să vadă România Mare. 

Dna Lucia Bourgeois născ. Popovici, fiica marelui patriot, 
ne-a comunicat cu multă amabilitate, dar și cu o firească durere 
viața din ultimele zile ale tatălui ei. Intrun simpatic și luminos 
apartament din Rue de Beaumont No. 11 la Geneva, dna Bourgeois 
te primeşte cu o grație şi ospitalitate mişcătoare. In salonul ro- 
mânesc, cu mobile, scoarțe, covoare şi tablouri, cari îți vrăjesc 
un Colț din patria îndepărtată pe malurile lacului Leman, dna 
Bourgeois ne povesteşte într'o românească pură şi dulce, nealterată 
de accentul francez al limbei adoptive, pe care o vorbeşte acum 
totdeauna, mai multe amănunte mai puţin cunoscute din viața agi- 
tată şi închinată cauzei strămoşeşti a lui A. C. Popovici... 

„.-„După procesul „Replicei“, tata s'a refugiat în Ţară. Acolo 
a fost la început profesor la seminarul „Nifon“. Nu s'a putut însă 
hotări să se încetățenească în România, pentrucă voia să lupte 
înainte pentru cauza transilvăneană într'o epocă când politica ofi- 
cială a României încă nu preconiza această luptă. De aceea a re- 
fuzat de mai multe ori ofertele lui Filipescu ca să primească un 
portofoliu ministerial. 

„Asasinarea lui Francisc Ferdinand l-a impresionat adânc. 
Era într'o Duminecă, la Viena, când a primit vestea asasinatului. 
Simţia că întreaga sa operă s'a spulberat. Seara l-am găsit pe 
tata zdrobit ca niciodată. 

„Atunci a început să-şi aranjeze afacerile. A plecat la Os- 
tanda pentru a-şi îngriji diabetul. Acolo I-a surprins războiul. Lumea 
alarmată a început să plece. Nu i-a rămas nici lui altceva decât 
să se întoarcă la Viena. Pe drum şi-a perdut geamantanele. In 
timpul călătoriei a fost legitimat de vre-o zece ori. Dar a putut 
să treacă pentrucă avea un paşaport român, cu toate că era „Hei- 
matlos“. Trenul, în care călătoria, a fost însă bombardat pe drum. 

„In Septemvrie 1914 a venit în Elveţia. Intâiu a vizitat ora- 
şele mai mari. Pe urmă s'a stabilit la Geneva. 

„In 1915, câteva zile înainte de intrarea Italiei în războiu, 
di Al. Vaida-Voevod, care urmase un curs medico-militar la Viena, 
a venit şi el în Elveţia pentru a se întâlni cu tata. Am stat îm- 
preună cu familia Vaida timp de vre-o patru luni, în Pension de 
Famille de lângă gara din Geneva. Dl Vaida, trebuind să se su- 
pună unei operaţii, a plecat din Geneva, lăsându-şi aici copiii într”o 


:) Ibid. pg. 357—8. 

pensiune. Despărțirea între ei a fost mişcătoare, pentrucă ea a în- 
cheiat o lungă activitate politică, pe care au dus-o în comun. 

„In privința situaţiei politice, tata era complect dezorientat. 
Nu avea legături cu Bucureştii. A voit să plece în ţară prin Brin- 
disi, dar nu a reușit. A fost chemat la Viena, dar nu s'a dus. Nu 
mai avea nimic de aşteptat dela curtea imperială, a cărui pivot 
filoromân dispăruse. 

„Intrarea României în războiu însemnase începutul crizei, 
care a fost fatală pentru el. Fiecare jurnal, care aducea câte o ştire 
despre dezastrul țării, era câte o lovitură de moarte dată orga- 
nizmului său bolnav. 

„Totuşi se interesa mult de mersul evenimentelor din Țară. Se 
ducea des la Berna pentru a vedea pe dnii Pâcleanu, pe atunci 
Ministru plenipotenţiar, Florescu și lacovache dela legaţie, cu cari 
avea lungi întrevederi. 

„In Decemvrie 1916 a căzut la pat. Pe-atunci locuiam întrun 
mic apartament în Rue des Eaux-Vives No. 78 la etajul |. Era o 
iarnă grea. Lipsiau cărbunii. Mama speriată m'a chemat dela 
Lausanne, unde-mi urmam studiile. 

„Când am ajuns lângă tata, l-am găsit rău de tot. Diabetul 
avansa îngrijorător. Inima slăbia tot mai mult. 

„In ultimele zile nu se gândia decât la dezastrul României, 
pe care-l cunoștea din gazetele franceze. 

„In lunga şi chinuitoarea sa agonie, care a durat patruzeci 
Şi patru de ceasuri, striga tot timpul numele Țării. „Trebuie să plec 
în Ţară“ au fost ultimele sale cuvinte. 

„A murit în ziua de 10 Februarie 1917 la orele 2. 

„Inmormântarea a fost simplă şi tristă. Nu au asistat decât 
dnii Florescu, Pâcleanu şi cei doi băeţi ai bunului său prieten Al. 
Vaida. Pe mormânt, legația a depus o coroană cu panglica tri- 
coloră“. 

lată povestea tragică și impresionantă a ultimelor zile ale 
unui mare patriot român, mort după un exil de 25 ani, pe care 
l-a suferit pentru sfânta cauză a Transilvaniei. 

Azi, când se sărbătoreşte cu pompă şi strălucire, zece ani 
dela înfăptuirea României Mari, corpul marelui exilat se odihnește 
în cimitirul săracilor din Geneva. 

Nar fi oare o datorie firească şi pioasă a foştilor săi prie- 
teni, cari conduc azi destinele Țării, ca să se gândească la exhumarea 
şi la aducerea în patrie a rămășițelor sale pământești ? 

Orașul său natal, Lugojul, ar fi cel mai indicat să-l repri- 
mească după o lungă absenţă de un sfert de veac și să-l aşeze 
alături de Coriolan Brediceanu şi de Valeriu Branisce, alți doi ne- 
muritori luptători ai cauzei naţionale. 

Să nu uităm că România Mare a fost făurită prin sacrificii 

lungi şi numeroase, pentru cari acelea ale „Replicei“ și „Memo- 
randului“ au un loc de cinste. 

De aceea trebue să ne gândim la marele exilat Aurel C. Po- 
povici, care așteaptă să se întoarcă în Țară pentru a-și dormi 
somnul de veci sub cerul frumos al libertății româneşti, pentru a 
cărei realizare şi-a închinat viaţa sa rodnică. 

Şi până atunci să ne înclinăm cu pioasă recunoştinţă în faţa 
mormântului din Geneva, care poartă o rară şi simbolică in- 
scripție: „PATRIOTE ROUMAIN — MORT PAUVRE“. 





MORMÂNTUL. 

+ Pandele Dima 


La Cluj, în casa plină de iubire și de atentă îngrijire a 
ginerului său, a d-lui profesor universitar Sextil Puşcariu, s'a 
stins, la 6 August, nonagenarul profesor brașovean îi. r.P. Dima, 
fratele mai mare al lui Gh. Dima. 

De câţiva ani, zilele lui se depânau monotone, anevoie, în- 
tre cei patru pereţi ai casei. Bătrânul dascăl, a cărui sănătate 
până acum câţiva ani o invidiau atâți foști elevi ai săi, mult mai 
tineri, frânt de oboseala și de crucea anilor, uitat de lume, nu 
mai viețuia decât pentru cei din jurul lui. 

Cu P. D. închide ochii „ultimul Mohican“ din vechea gardă 
a profesorilor care au creat numele bun al „marelui gimnaziu 
gr. or. român din Brașov“, actualul liceu „A. Şaguna“, pe care 
l-a servit aproape o jumătate de veac. Căci P. D. îşi începu 
cariera, ca profesor la acest liceu, la 1866, va să zică la un an 
după complectarea lui la opt clase, deodată cu recunoașterea 
dreptului de publicitate al liceului și de egală valabilitate a 
certificatelor eliberate de el cu a celor eliberate de liceele statului, 

P. D. era ultimul martor al pilduitoarelor sforțări care au 
desăvârșit opera protopopului de o rară putere de voință și dra- 
goste de neam l. Popazu şi a tovarășilor săi de jertfă generoasă, 
neprecupețită, — ultimul supraviețuitor al atâtor zile de grele 
încercări pentru existența acestui liceu, dar și de izbânzi, înflo- 
ritoare de nouă nădejdi, nouă avânturi. 

Numai cine își va lua osteneala să răsfoiască anuarele li- 
ceului Șaguna dela 1866 până în anii războiului, își va putea 
da seama de numărul celor care au să mulțumească și luiP.D. 
situaţiile de care s'au bucurat sau se bucură în societatea, în 
viața noastră publică. 

Numai cine va urmări generațiile ieșite de pe băncile ace- 
stui focar de lumină se va putea convinge de numărul inginerilor 
care, fără să fi urmat secția reală, numai cu cunoștințele primite 
dela prof. de matematică P. D., au putut urma, fără să întâmpine 
greutăţi, politechnicele din Viena, Strassburg, Ziirich etc., făcând 
cinste neamului și liceului din care au ieșit. 

Sunt inteligențe scăpărătoare care ar putea lumina şi că- 
lăuzi viaţa și rosturile unor neamuri întregi, dar lipsite de sti- 

mulentul unei voințe puternice, neşovăitoare, sau de dragostea 
caldă pentru cei mulți, se sting fără să fi fost de vrun folos 
semenilor lor. 

Sunt inteligențele sterpe. 

Sunt apoi talente care se exteriorizează în opere prețioase 
— uneori în opere de adevărată mândrie națională — dar lipsite 
de concursul răbdării la muncă, nu dau nici pe departe ce ar 
putea da. 

Sunt talentele comode. 

Şi sunt suflete conştiincioase care, deși nu fac admiraţia celor 

din jur, lasă totuși dâre de lumină pe urma lor. 
Sunt sufletele robite de sentimentul datoriei. 

Profesorul P. Dima făcea parte din această categorie de mu- 
ritori. N'a strălucit, dar a luminat. Și a luminat — rar caz în 
viața omenească! — aproape o jumătate de secol, cu răbdarea, 
cu tenacitatea omului care în munca zilnică și în împlinirea cu 
devotament a datoriei de fiecare zi își găsește toată și singura 
fericire a vieţii. 

Stăpânul sufletelor, care nu uită, nu poate uita nici de 
munca îndelungată a bătrânului și nerăsplătitului dascăl Pandele 
Dima. 


Ax. Banciu. 

Amintiri 


Multe minunăţii susținea taica Glodariu, incorigibilul idea- 
list, — Dzeu să-l odihnească în ceata celor drepți, că de multe 
ore senine am avut parte ca elev al lui. Cine l-a cunoscut, — știe. 

Odată, mi-aduc aminte, îl pusese naiba,— altul nu l-a putut 
pune — să debiteze în fața lui Pandele Dima atirmaţiunea că și 
substantivele se pot conjuga. 

Pandele Dima muria și învia de necaz, că un coleg al lui 
poate susținea astfel de „măgării“. 

— lan mai taci Vasile, că te râd și cânii de te-or auzi!— 
îi zice aprins P. D. 

— Râd, da, dar nu de mine ci de voi cari nu știți nici 
atâta lucru, — îi ripostează, parcă compătimitor, măruntul și 
miopul Glodariu. 

— Dacă-i așa, ian poftim și conjugă-ne un substantiv, — 
îl ia cu repezeală P. Dima. 

Glodariu, executându-se : 

Eu om noi oameni 
tu om voi oameni 
el om ei oameni, 

Te-ai luminat? 

P. D.: Dar măgarul se poate conjuga? 

GI. (fără să-și dea seama de intenția lui P. D.): Fireşte. 

P. D.: Ei, să te auzim! 

GI., cu convingere: 

Eu măgar 


P. D., retezându-l scurt: 
De-ajuns! Ne-ai luminat! 
* 


In toamna anului 1891 jumătate din numărul elevilor ciasei 
a VIl-a eram noi veniţi de pe la alte liceie. 

Din primele zile ne pipăirăm reciproc cunoștințele și con- 
statarăm, cu destulă bucurie, că în afară de dicţionarul românesc 
mai bogat decât al nostru, care veniam dela școale străine, numai 
la matematică ne erau superiori „băștinașii“. Elevii lui P. Dima 

toți știau mai mult decât noi. Poate de aceea, noi eram mereu 
interogaţi. 

Invăţam de ne speteam, dar la creangă verde nu prea 
ajungeam, 

P. D. nu ne interoga niciodată la trigonometrie — pe care 
o făceam cu el și o ştiam ca pe apă — ci la algebră, unde ne 
lipsiau unora elementele chiar. 

Şi ne freca de ne tăian nădușelile. 

Budințeanu ! — strigă întro zi P. D. cu vocea lui pătrun- 
zătoare de bas pe un coleg bănățean, nou venit. 

lan să facem o ecvațiune ușoară! 

Budinţeanu, cu inima ticăind can fața unei primejdii, co- 
bori falca de jos și ciuli urechile, uitându-se spre noi dezolat, 
dezarmat. 

leșit la tablă, sta cu creta'n mână ca crâsnicul cu lumânarea 
la slujba parastaselor. 

Dă Pandele să | miște cu fel de îel de întrebări pregătitoare. 

Mazăre pe părete. 

— Ascult aici! — îi zice Pandele enervat. Vrei să faci 
mămăligă și n'ai decât apă și mestecăul. Poţi s'o faci? 

— Ba! — i se deschide gurița lui Budinţeanu. 

— De ce? 

— Trebuie şi făină! — adaogă B. mai vioiu. 

— Ei, vezi, făina aia trebuie să ţi-o procuri și în cazul 
ăsta. Apa și mestecăul le ai, — îi zice, arătându-i pe tablă cei 
doi factori cunoscuţi. 

Făina nu răsăria însă de nicăiri. B, învățat să fie servit 
de a gata, nu știa cum să și-o procure. 

Pandele Dima, dela o vreme, desperat: N'a mai*) învățat nimic ! 

Budinţeanu, smerit: Ba da... 

Pandele D. cătrănit: Ba-bă!? 

Şi Ba-bă i-a rămas numele colegului Budinţeanu, mort săr- 
manul în floarea tinereţii. 

* 


Intr'un elev din clasele interioare se înrădăcinase credința 
că profesorul P. Dima îl! persecută. Şi se plângea pe toate cără- 


*) O gângăveală ușoară îl trăda întotdeauna când era enervat. 

rile de această persecuție din senin, fiindcă de purtat „se poartă 
bine“ și de știut încă „știe“. 

— Nu te persecută, mă, da nu știi tu... — îi spune odată, 
binevoitor, un coleg. 

— Ba știu. 

— Atunci de ce nu răspunzi? 

— Fiindcă mie anume îmi pune întrebările de-așa, ca să 
nu pot răspunde. 

— ţi pare ţie, mă. 

— Ba-i ţii tu parte. 

Şi bietul băiat, din pricină că nu-i dedeau în glas, ajun- 
sese să se supere aproape cu toți colegii. 

Intr'o zi, încurând după dialogul avut cu vecinul de bancă, 
se pomenește iarăși interogat, în bancă. 

— Cât face jumătate din șapte? — îl întreabă P. D. 

Băiatul, cu fața palidă și tremurând de indignare, își izbi 
cu piciorul vecinul pe sub bancă, bâlbăindu-i cu mâna streașină 
la gură: 

— No acu crezi? Asta-i întrebare? 

De zic trei, e prea puţin; de zic patru, e prea mult. Băga-s' ar 
dracuwn întrebări-i ! 


* 


Pe P. D. nu l-a văzut nimenea nepregătit la oră. Am con- 
statat-o și eu doi ani de zile, cât l-am avut profesor. De aceea 
lecţiile lui erau clare, și orele nu se pierdeau în dibuiri,— cum 
se întâmplă uneori. 

Nu se jena, deși era profesor vechiu,ca în recreaţie, înainte 
de a intra în oră, să mai arunce odată ochii peste materia ce 
avea să trateze. 

Profesorul de chimie B. îi zice odată ironic, văzându-l cum 
își împrospăta materia: 

— Da bine, Pandele, nici după aproape douăzeci de ani 
de dăscălie nu-ți știi lecţia? Nu ţi-e a i să te prepari ca 
elevii? 

— Tu n'ai obiceiul să te uiţi niţel peste lecţii? — în- 
treabă, la rândul său, P. D. 


— Mi-ar îi rușine. 

— Vezi, în chestia asta, ne deosebim. Eu prefer rușinea de 
aici şi de-acasă celei din clasă, înaintea elevilor. 

Pandele ştia însă cum își face lecţiile chimistul B. și 
aștepta, răbdător, prilejul să-i plătească „cum se cuvine“ observația 
din sala profesorilor. 

Prilejul i se oferi, cum nu şi l-ar fi putut dori mai bun,— 
la examenul de maturitate (bacalaureat) al școalei comerciale. 
Comisia toată în păr; băieții la îel. incepe examinarea. 

Profesorul de chimie avea obiceiul să întrebe dintr'un car- 
net în care-și avea trecute întrebările și răspunsurile. Vorbia rău 
românește. 

Inainte de a-i veni rândul să interogheze la chimie, techno- 
logie și merceologie, ieși afară, lăsându-și carnetul pe masă. 

P. D. care-i urmăria tot pasul, l-a zărit şi i l-a camforizat 
în buzunar. Se reîntoarce prof. B. Dă să-și i-a carnetul. Carnetul 
însă ca'n palmă. Palid, ca de ceară, cautăn dreapta, caută'n 
stânga, pe sub registre, pe sub masă. Carnetul intrase în pământ. 

P. D., năbușindu-şi satisfacția, căuta împreună cu el, ca 
să-i abată bănuială. 

Urma chimia etc. la examinare. Prof. B,, foarte agitat, cu 
ochii scotocind încă împrejurimile, pune anevoie prima întrebare 
primului candidat; 

— Spune la mine fier/ 

Candidatul răspunde ascultat mai mult de colegii profeso- 
rului de merceologie decât de acesta. 

Urmează al doilea candidat. 

— Spune la mine sare/ — îi zice, zăpăcit, prof. B. Şi can- 
didatul își deșartă repede săculețul cu cunoștințele despre sare. 

Al treilea candidat la rând. 

— Spune la mine fier/— se aude iarăși glasul mai scăzut 
al profesorului cu fruntea înrourată de sudoare. 

Intre membrii comisiei examinatoare mișcare și priviri ne_ 
dumerite. | 

A! patrulea candidat. 

Pandele, mefistofelic, şoptește celor din jur: 

— Spune la mine sare! 

Profesorul B., îl aude dar, dezolat complectamente, cu creerul 
imobilizat ca de o vraje, repetă mașinalicește : 


OBCU CLUJ 


— 297 — 


Spune la mine sare! 

— Să puneţi alte întrebări, domnule profesor. Acestea le-am 
mai auzit, — i se adresează atunci președintele comisiunii. 

Candidaţii câți au mai fost în serie, observând zăpăceala 
profesorului, s'au folosit, firește, de ea, spunând și multe inexac- 
tități. 

Profesorul tăcea, iar ceilalți membri ai comisiunii nu înter- 
veniau ca să nu mai agraveze situația penibilă a colegului lor. 

In pauza care a urmat, P. Dima, folosind momentul absenței 
din sală a președintelui, îi răspică în ureche, satisfăcut, profe- 
sorului de merceologie, chimie și technologie: 

„Vezi? Dacă cetiai și tu ca mine, n'o... n'o pățiai“. 

l-a purtat el sâmbetele de-atunci lui P. Dima, dar vorba 
e c'a 'nceput și el să cetească, iar carnetul — afurisitul de car- 
net — îl trecu, pentru mai multă siguranță, în buzunarul port- 
moneului. 

Simţia și el, instinctiv, ca tot omul că: unde ţi-s banii, 
ţi-e și sufletul. 


* 


Dușman al vorbăriei de prisos, P. D. căuta să-și deprindă 
elevii, încă în primele clase, la scurțime. 

Mult sânge rău îi făceau cei deprinși la „zămărie“. 

De-o pildă, toți elevii veniţi de pe la alte școale obicinuiau 
să sumeze în felul următor: 

8 și cu 3: || și cu 5: 16 și cu 3: 19 ș.a.m.d. (84315 
-+-3-<4-8-14+-4). 

P. Dima cerea numai rezultatul sumării cifrelor învecinate: 
8—11—16—19—27—31. 

„Și cu“, de prisos, n'avea ce căuta în răspuns. 

Când, totuși, vr'un elev, din deprindere, îl adăuga, Pandele 
i-l reteza aspru: 

— Pe turtă! 

Şi, dacă îl mai scăpa odată gura, Pandele îi cuminția și 
mai energic: 

— Pe turtă! 


Şi băieţii se îeriau ca de foc de „și cu“. 

li cuminţia, fără îndoială, și hohotul care urma din partea 
clasei, pe urma fiecărei turfe.*) 
E 


Era la examenul înscris de maturitate. Teză la matematică, 

Un candidat încremeni cu condeiul între degete. In afară 
de problema de rezolvat, nici o cifră în plus pe foaia de hârtie 
de dinaintea lui. Şi trecuseră două ceasuri. Mai avea două. 

Prof. Dima, făcându-i-se milă de el, îi dă câteva lămuriri. 

— Ei, ai înțeles-o acum? — îl întreabă profesorul. 

— Inţeles! — răspunde cu jumătate gură candidatul. 

După vre-o jumătate de oră, trecând iarăși pe lângă el, 
observă că hârtia-i tot albă. 

— Da ce-i? 

— N'0 înţeleg, domnule profesor, 

— Spunea-i c'ai înțeles-o. 

— Aşa credeam, dar când să m'apuc, cleiu... 

— Ascultă-aici ! 

Şi P. Dima începu înc'odată a-i lămuri problema. 

Băiatul însă, habar m'avea ce-i spune. Atenţia lui era con- 
centrată în altă direcţie. 

Tocmai când își încheia P. Dima lămuririle, lui Andreiu 
Bârseanu, coleg al elevului tuka na glava, îi reuşise să-i stre- 
coare în mâna întinsă pela spate o fițuică cu problema rezolvită. 

— Ei acum cred c'ai înțeles-o! — spune aspru P. Dima. 

— Acum am înţeles-o ! — exclamă elevul cu fața radioasă, 
strângând straşnic în mână fițuica. | 


*) Braşovenii-scheieni numesc șic chipul colorat care se lipește pe 
turte. De aci întreruperea lui Pandele: Pe turtă! — de câte ori întrebuința 
elevul vorbele și cu. 

In fine, acasă... 
de Ax. Banciu. 


Mulțumită stăruințelor unui comitet — în frunte cu D-na 
Eliza Burileanu — și sculptorului Cornel Medrea, poetul Șt. O. 
losif e iarăși acasă. 

De-acum, pentru totdeauna. Căci Șt. O. Iosif, după trecerea 
silnicei granițe a munţilor, la 1891, deși între frați, rămăsese cu 
sufletul adânc ancorat în neuitatul său Ardeal, mai ales aci în 
Braşovul copilăriei și adolescenţei sale, la poalele Carpaţilor eter- 
nizați în superbe icoane. 


„De-aș fi rămas, ca tine, în Ardeal, 
Statornic stâlp al datinei străbune, 
Intr'o căsuță albă de sub deal, 
Ferită de primejdii şi furtune; 


De-aş fi rămas acolo, să muncesc 
Incunjurat de oameni cum se cade 
In albele cămăși ce strălucesc 

Ca spuma de şuvoaie în cascade ; 


De-aş fi rămas în casa de sub deal 

De unde'n neguri vezi sclipind Carpaţii !.. 
Dar eu m'am dus și te-am lăsat, Ardeal, 
Ca un fugar mi-am părăsit eu fraţii... 


Și ce frumos era să îi rămas 

Alăturea cu alții şi cu tine, 

Să 'nalț și eu pentru dreptate-un glas 
Și să v'ajut în lupta pentru bine; 


Să stau şi eu de tine-alături azi, 

ȘI eu ca tine să mi 'ncheg cântarea 
in vuetul eroicilor brazi 

Ce strigă peste culmi redeșteptarea ! 


se spovedește, înduioșetor, în „Scrisoare lui Goga“. 

„Fugarul“ și-a rescumpărat însă cu vâri „păcatul“. 

Redeșteptarea pe care m'ar îi putut-o sfriga de aici, a strigat-o 
de dincolo de culmi, înflorind îndrăsnețe nădejdi în sufletele 
abătute ale celor „de acasă“, îndreptându-le privirile rătăcitoare, 
spre steaua și lozinca care aveau să-i călăuzească pe drumul 
mântuirii. 

Nostalgia plaiurilor natale și căința de a nu fi rămas în 
Ardeal izbucnesc în toate prilejurile. 

„Copilule, de ce să-ți frângi aripile în această Sodomă. 
Rămâi în Ardeal. Scrie și citeşte. Cum aș dori să fi rămas acolo, 

acum după cele trăite aici“ — îi spune întro zi tânărului poet 
Aron Cotruș.*) 

Cu toată puterea amintirilor dragi, legate de anii copilăriei, 
îl chema însă în deosebi Brașovul, 


„Nu știu acti: mi-e dor de tine pentru că mi-e dor de Brașov, ori mi-e 
dor de Braşov pentru că mi-e așa de dor de tine. Destul, că mi-e dor; mi-e 
dor“ scrie la 9 Aug. 1901, din Neuburg, lângă Dunărea din Germania, prie- 
tenului său d-lui Sextil Puşcariu. 

lar într'o altă scrisoare, tot din Neuburg, aceluiaș prieten: „Aș vrea să 
văd pe tata, care a împlinit 70 de ani şi nu și-a văzut de atâta amar de 
vreme ficiorul! Mi-e dor și de Brașov și de tine“... 


Acum dorul poetului s'a izbândit. Copilul doinelor e iarăși 
în ţara doinelor. Căci: 


„Nu-s doine ca în țara mea 
Pe lumea asta 'ntreagă“. 


De-acum „voinicul pribegind“ pe murgul care „de-abia-l 
mai duce“, n'o să mai rămână cu „fața 'ntoarsă“ spre „turla“ 
din Ardeal, „de mult ștearsă“ în zarea depărtărilor. 

Nici 

De freamătul brădetului, 
De murmurul izvorului, 
De îluerui păstorului, 
De glasul păsărelelor 
i de vecinul stelelor, — 
e vârful Caraimanului 


n'o să-i mai fie dor poetului „sărmanului“... 

Dorul de munţii din zare, cari atâta vreme /-au chemat, 
sa potolit şi el. 

De-acum, prin bronzul veciniciei, a fost reintegrat și în 
drepturile inimii sale și în cele pe care le avea la recunoștința 
obștească. 

De-acum, haria de pe soclul bustului atinsă de nevăzute 
degete, va vibra molcom în surdină, discret și duios, ca și su- 
îletul cântărețului, în auzul închinătorilor întârziaţi în așteptarea 
ceasului sfânt al spovedaniei.... Şi 'n acordurile harfei, generaţii 
după generaţii își vor destăinui prea-plinul sufletului, în fața 
bronzului, cam fața unui duhovnic, topindu-și în mărgăritarele 
versurilor poetului — boabe de lacrimi în care s'au depurat 
dureri adânci —— propriile doruri, propriile decepții, propriile 
dureri. lar când la hotare, nouă primejdii vor învolbura văzduhul, 
cântecul molcom al harfei se va preface iarăși în glas metalic 
de goarnă, chemând din nou pe vitejii apărători ai țării la 
armele biruinfei. 


*) Universul Literar dela 17 iunie 1928 p. 399, 

Observații juste pe marginea solemnităţii 


Dupăce un an de zile se întrebară Brașovenii: Oare de ce 
nu se „desvălește“ odată oficial bustul de-atâta vreme desvălit 
neoficial? — la 6 August se întrebau nedumeriţi: Oare de ce se 
va fi ales pentru solemnitatea desvălirii ziua de 6 August (Marţia)? 

Şi cu drept cuvânt, deoarece motivul invocat de organiza- 
torii festivității: — coincidența cu aniversarea luptelor dela Mă- 
rășești — nu putea răsturna argumentele opuse: 

1) necesitatea prezenţei și colaborării școalelor și 

2) necesitatea fixării solemnităţii pentru o zi de Duminecă. 

Prin glasul oratorilor, bronzul trebuia să vorbească nu atât 
publicului matur, care cunoaște valoarea operei lui Iosif, ci mai 
mult școlărimei, — generaţiilor de mâne. 

Și serbarea ar îi trebuit să se desfășoare întro zi de Du- 
minecă când, fără îndoială, am fi putut avea o atmosferă mai 
sărbătorească în acest oraș — și Şt. O losif merita această at- 
mosferă — fără prăvălii deschise, fără piilsația sgomotoasă a 
vieții de zi de lucru pentru minoritarii cari formează majoritatea 
locuitorilor Brașovului. 

Intro Duminecă sau zi de sărbătoare comună, ar fi luat 
și aceștia parte la serbare, măcar de curiozitate dacă nu din alte 
motive. 

Ţinută Marţia, oratorii au fost condamnaţi să vorbească 
pentru cei câţiva din jurul lor, cei mai îndepărtați — din cauza 
zgomotului și a circulaţiei vii de camioane, autobuze, motociclete, 
trăsuri etc. neputând prinde decât câte-o vorbă subliniată în 
octavă *) 

Şi a fost păcat, păcat de sufletul cât s'a pus în cuvântările 
frumoase, unele mișcătoare chiar, — după cum spuneau cei cari 
au stat în vecinătatea tribunei. Cei mai dela distanță am văzut 
doar figurile oratorilor: pe păr. protopop losif Blaga, pe dna 
Eliza Burileanu, pe dnii |. Minulescu — singurul a cărui scurtă 
și impresionantă cuvântare am putut-o auzi — general A. Butu- 
noiu, insp. școlar N. Baboie, |. Lungulescu, preș. comisiei inte- 
rimare a municipiului Brașov, G. Cuteanu și tânărul student de 
talent E. Jebeleanu, care a declamat „La arme!“ și o poezie 
proprie închinată memoriei poetului losif 


*) Justeţa afirmaţiunii noastre o confirmă — supărător, desigur, pentru 
redacţia ziarului — reporterul „Ordine:“ care în Nr. dela 10 Aug. pg. 2, ra- 
portează despre desfășurarea solemnităţii desvălirii bustului poetului: Stelian 
Iosif. fă 
De patru ori aminteşte numele poetului și nici măcar odată nu greşește 
în bine cultul reporter, fără îndoială cu pretenţii de îndrumător al opiniei 
publice. 

Mă gândesc, ce ar fi putut lăsa în suflete o serbare orga- 
nizată altiel: cu vorbiri ascultate în linişte, cu atenţie, în sala 
Teatrului Naţional, cu desvălirea bustului făcută după aceea, prin 
rostirea câtorva cuvinte vibrante, și întreaga solemnitate înche- 
iată cu imnul „La arme!“ cântat de un formidabil cor, al- 
cătuit din corul Reun. de muzică „G. Dima“, din corurile atâtor 
școale secundare din loc, cu acompaniamentul orchestrei mili- 
tare, a orchestrei orașului şi cea a Conservatorului de Muzică. 

Ce urme, neșterse pentru toată viaţa, ar fi lăsat în sufletul 
asistenţei o astfel de manifestaţie ! 

Cu dispoziții luate însă la Bucureşti, fără consultarea din 
vreme a localnicilor cari aveau să dea fast serbării, cu căutarea 
în pripă, pentru a doua sau a treia zi a oratorilor, serbarea nu 
putea să ia altă înfățișare decât cea pe care a avut-o și nu putea 
să lase nici urmele pe care am fi voit să le lase. 

Păcat, mare păcat... 


Un trialog dela festivitate. 


A: Oare cocoana aceea de ce nu coboară de pe tribună, ţinând să 
gardeze pe toți oratorii? 

B: Nu vezi? Ca să-i sărute oratorii mâna dupăce-și isprăvesc cuvântarea. 

C: Am îi fost mai bucuroși să vedem pe sculptorul Medrea. 

B: Taci că te-aude! 

C: Unde-i? 

B: Uite-l. 

Și grupul se întoarse spre un necunoscut care stetea de vorbă cu doi 
cunoscuţi tocmai în dosul publicului adunat la serbare. 

Un zâmbet blând, par'că iertător, înflori ușor fața de o rară expresie 
de modestie a artistului rămas în umbră. 

Anuarul liceului ortodox român 
„Andrei Şaguna“ din Brașov (LX— 
LXIV). Pe anii 1923/24—1927/28. Pu- 
blicat de Dr. Il. Blaga, dir. pens. şi |. 
Moșoiu, director. 

Un volum de 238 pagini, format mare, 
cuprinzând, pe lângă partea adminis- 
trativă (p. II), desfășurarea, dela 28 lunie 
1925, a serbărilor jubiliare, ale liceului, 
cu foarte prețioase cuvântări şi articole 
datorite unor foști elevi ai școalei. 

Păcat că nu s'a dat mai multă atenţie 
greșelilor de tipar, a căror mulțime 
prea supără. 

Lipsește şi „tabla cuprinsului“ care 
ia un volum ca acesta e indispensabilă. 

+ 


„Liceul de băeţi din Oradea“ (1873- 
1929) de Teodor Neș, directorul liceului. 

Un anuar-monografie care iese din 
comun nu atât prin extensiunea sa 
(132 pg.), cât prin felul original, științific, 
în care este conceput. 

Lucrarea d-lui T. Neș trebuie studiată 
cu răgaz nu numai de directorii de 


şcoale — ca model de felul cum trebuie 
Întocmită o astfel de lucrare — ci de 
toți intelectualii care ţin să cunoască: 

A) Școala ca instituție (rostul ei social, 
desvoltarea istorică — învățământul se- 
cundar maghiar, înv. sec. în Principatele 
române — programe şi orariu, transiţia 
dela școala magh. la școala rom.) 

B) Școlarii (populaţia școlară în şcoa- 
lele sec. din Ungaria, în liceele de băeţi 
din reg. II. sc., în liceul Em. Gojdu, — 
cauzele scăderii populaţiei pe naționa- 
lităţi; promoţia, problema educaţiei — 
valorile morale, morala și religia, im- 
pulsiunile, deprinderile — problema dis- 
ciplinei). 

C) Profesorii (activitatea lor extra- 
școlară). 

Problemele școlare, tratate comparativ, 
sunt ilustrate cu foarte elocvente sta- 
tistici şi diagrame. 

D-l dir. T. Neș nu consideră, deci, 
viața liceului pe care-l conduce ca un 
fenomen izolat, ci o încadrează unde-i 
este posibil „în desvoltarea generală a 
învățământului secundar din Ungaria și 
România. In chipul acesta starea ge- 
nerală a învățământului se luminează 
prin cazul concret al unui liceu, iar 
viaţa acestuia dobândește lumină mai 
vie, pusă în raport cu învățământul din 
întreaga ţară“ (pe. 5). 

Regretăm că din lipsă de spaţiu nu 
putem zăbovi mai mult asupra acestei 
minunate jucrări. Ne va face însă o 
plăcere dând ceva din el, în unul din 
numerele viitoare a rev., pe seama ce- 
titorilor noștri. 

s. T. 


Ei 
Reviste primite la redacţie: 


Analele Banatului an. Il. lanuarie- 
lunie 1929. 

Buletinul cărții românești, nr. 6 
(Iunie 1929). 

Buletin eugenic şi biopolitic, nr. 3—4 
şi 5—6 vol. III. 1929. 

Doina Basarabiei an. |. nr. 2 şi 3. 

Făt-Frumos an. IV. nr. 2 (Martie- 
Aprilie). nr. 3 (Mai-lunie) 1929, Suceava. 
Ultimul nr. închinat lui Eminescu. Lei 35, 

Junimea Literară nr. î—4 și 5—8 
(1929). 

Moldova Literară an. lil. nr. 5—6 
(Mai-lunie) 1929, (Mihăileni, județul 
Dorohoi). 8 Lei exemplarul. 80 Lei abon. 
anual. 

Scrisul nostru an. |. 
(lunie-lulie) 1929, 

Tribuna Banatului dela 10 Mai 1929. 

„Cele trei Crişuri“ (lulie-Aug. 1929) 
nr. 7—8. Număr închinat Franţei con- 


temporane și războiului de întregire. 
Lei 30. 


nrii 5 și 6—7 


* 


O rugăminte, 


Deoarece revistele şi ziarele — cu ex- . 


cepția celor pe care le arătăm în acest 
nf, —- mau ținut de cuviință să anunţe 
măcar apariţia revistei noastre, deși li 
s'au trimis amândouă numerele apărute 
până acum — pentru noi, dovada unei 


conivențe tacite — ne vedem nevoiţi să 
ne adresăm abonaților şi prietenilor 
noştri cu rugămintea de a face cuno- 
scută revista „Țara Bârsei“ în cercul 
cunoscuţilor lor. 

yceasta, fireşte, dacă cred că ea merită 
să fie sprijinită. 

Cine ne va îace 10 abonamente va 
primi revista gratuit un an de zile. 

* 


Cei cari nu primesc revista la timp 
sunt rugați să reclame la oficiul poştal 
al localităţii în care îşi au sediul, fă- 
cându-ne şi nouă cunoscută neglijența. 

= 


Din cauza abundenței de material, 
No. 3 al revistei apare în 7 coale. 


Administraţia 
revistei „Țara Bârsei“ 


Nr. 1 al Rev. „Țara Bârsei“ a fost relevat 


în „Soc. de Mâine“ nr. 9-10 an VI. 1929, 
„Univ. Literar“ nr. 25, 16-VI. 1929 
„Gazeta Transilvaniei“ 26-VI. 1929 (foileton). 


„Analele Banatului“ Ianuarie—lunie 1929 
și „Transilvania“ nr. 7—8 lulie—August pg. 657 (coperta). 

Adevărul literar și artistic dela 28 Iulie 1929, sub titlul: „Scrisul 
poeziei noastre populare“ reproduce din articolul d-lui S. Pușcariu: 
„Ce e românesc în literatura noastră?“ — publicat în Nr. 1 şi 2 
ai revistei noastre — partea privitoare la caracterul eminamente 
liric al poeziei noastre populare. 

„Arhivele Olteniei“ nr. 43—44 (Mai-Aug. 1929) pg. 395. 

